
„Hvad er et primitivt Genis Betydning? Det er ikke saa 
meget at bringe noget absolut Nyt frem; ti der er egentligt ikke 
noget Nyt under Solen; men det er at revidere det Almenmenneskelige, 
de fundamentale Spørgsmaal. Dette er i dybeste Forstand Rede- 
lighed. Og ganske at mangle Primitivitet , altsaa det Reviderende, 
ganske uden videre at tage Alt som given Skik og Brug og lade 
det være sig nok, at det er Skik og Brug, altsaa at unddrage sig 
Ansvaret for, at man gør lige saa: er Uredelighed^ 

INDLEDNING. 



Uet var en vemodig Tanke hos Søren Kierkegaard, 
at den Tid vilde komme, da ogsaa han vilde falde i 
»Docentens, Professorens« Haand og blive gjort til Gen- 
stand for Fremstilling. Ja, han forudsaa, at selve denne 
vemodige Tanke vilde blive doceret med. Hvad der var 
hiam imod heri, var sikkert ikke det at blive gjort til 
Genstand for Kritik. Men det var Noget, der hang 
meget nøje sammen med hans hele Tankegang. Først 
afskyede han den »svigefulde« Beundring, der kommer 
bag efter, naar Kampen er til Ende, naar Navnkundig- 
heden er vunden, og kalker Profetens Gi^av, glemmende, 
at det er i Samtidighedsforholdet til det Store, at det 
skal vise sig, hvilken Sans og Villie man har til at aner- 
kende det. Hans Livs Gerning var det at afsløre det 
Selvbedrag, i hvilket vi saa let hilde os over for hvad 
han kaldte »den historisk afproppede Idealitet«. Men for 
det Andet var det ogsaa en af hans Hovedtanker, at der 
ingen sanmienhængende psykologisk og historisk Udvik^ 
ling gives. At paavise et aandeligt Fænomen, en Tænkers 
eller en Forfatters Virksomhed som Led i Udviklingen, 
som baaret af bestemte indre og ydre Betingelser og som 
bærende og betingende den følgende Udvikling, det var 
efter ham at drage det ned, at berøve det dets Værdi. 
Han vilde ikke »sættes paa Paragraf«. 

Høffding: Søren Kierkegaard. ] 

Hvis mit Forsøg paa at give en Karakteristik og 
en Værdsættelse af denne vort Folks største Tænker 
skulde trænge til et Forsvar over for hans egen Protest, 
da maa jeg først bemærke, at jeg gaar ud fra 'en helt 
anden Opfattelse af Forholdet mellem Psykologi og Etik 
end han. Jeg har den Overbevisning, at lige som de 
Skikkelser, der staa for os med idealt Præg, opstaa under 
aldeles bestemte psykologiske og historiske Betingelser, 
saaledes svækkes deres ideale Betydning — for saa vidt 
den virkeligt er til Stede — ikke ved, at de ses i deres 
bestemte Begrænsning og Betingethed. Tvertimod, Paa- 
visningen af denne er aldeles nødvendig, dersom den 
blivende Værdi skal kunne sondres fra det, der kun 
skyldes forbigaaende og rent individuelle Forhold. Og 
dette gælder da ikke mindst om en Tænker med en saa 
udpræget og sær Ejendommelighed som Søren Kierke- 
gaard. Dersom de , der skulle lære af ham , selv ere 
eller ville være Personligheder, maa de først have hans 
personlige Ejendommelighed bestemt, for at de kunne af- 
gøre, hvad de efter deres Natur og under deres Forhold 
kunne overføre fra ham. Altsaa netop i Konsekvents af 
den store Vægt , Søren Kierkegaard har lært os at 
lægge paa den personlige Tilegnelse, den personlige Sand- 
hed, maa vi foretage en psykologisk-historisk og en kri- 
tisk undersøgende Behandling af hans Personlighed og 
Virken. 

Og hvad det angaar, at vi let komme i et selvbe- 
dragerisk Forhold til Fortidens Skikkelser, maa jeg have 
Lov til at aflægge den personlige Bekendelse, at naar 
jeg i det sidste Aars Tid, efter et Mellemrum af nogle 
og tyve Aar, har genoptaget Beskæftigelsen med Søren 
Kierkegaards Skrifter, saa har jeg paa ny maattet er- 
fare den Magt, han har til at faa os til at vende Blikket 
mod os selv, til at saare os ved at vække en Selverken- 

delse, vi ellers ere saa tilbøjelige til at undgaa. Der er 
en Brod' i disse Skrifter, som Ingen, der med Alvor for- 
dyber sig i dem, vil undgaa at føle, hvilke Forudsætnin- 
ger han saa ellers kommer med. Paa dem passer et Ord 
af Prædikerens Bog, Søren Kierkegaard oftere anvender 
i sine Dagbøger og Taler: »Forvar din Fod, naar du 
gaar til Herrens Hus!« Hans Fortolkning af dette Ord 
var den: Du kunde let faa at vide, at Idealet var 
højere, Fordringen strengere end du havde tænkt dig; 
vogt dig derfor for at komme til at høre Idealet! — De 
Forudsætninger , med hvilke jeg nu genoptog Læsningen 
af disse Skrifter, vare ganske vist meget forskellige fra 
dem, med hvilke jeg for snart 30 Aar siden som ung 
teologisk Student begyndte mit Bekendtskab med dem. 
De førte mig den Gang ind i indre Kampe og Bryd- 
ninger dels af praktisk-personlig , dels af teoretisk Art. 
Efter lang Modstræben maatte jeg erkende hans strenge 
Opfattelse af det Kristelige for langt mere berettiget end 
den sædvanlige, idylliske og harmoniske. Dersom Kri- 
stendommen virkeligt skal være Et og Alt for os i Liv 
som i Tro, har Søren Kierkegaard draget Konsekvent- 
seme af den. Jeg prøvede en Tid at tolde det gaaende 
ved at skelne mellem Tro og Viden og mellem Ideal og 
Virkelighed. Men jeg lærte, mere gennem personlig Livs- 
erfaring end gennem Studium, at det var en Umulighed 
at slippe igennem paa denne Maade. Hovedafgørelsen 
maatte jo dog være den, om jeg i mit personlige Liv, i 
min aandelige Husholdning virkeligt kunde sige mig 
baaren af overnaturlig Hjælp og i min Maade at føre 
Livet paa kunde siges at lade mig lede af den religiøse 
Etiks Idealer og Bud. Selverkendelsen gav mig efter 
Haanden, efter lang Tids Uro og Pinagtighed, et klart 
Svar herpaa, som for mig har været bestemmende for 
hele mit Liv. Idet jeg her holder mig til hvad der ved- 

kommer Offentligheden, skal jeg bemærke, at jeg nu førtes 
til gennem Studier over Filosoflens Historie og Under- 
søgelser paa Psykologiens og Etikens Omraade at efter- 
spore det menneskelige Aandslivs Betingelser, Former og 
Love. Jeg førtes til at se, at »det Humane« ingenlunde, 
som Søren Kierkegaard siger i en af sine Dagbøger, 
blot er forflygtiget Kristendom, men at det betegner en 
Livsanskuelse og en Livsførelse, der, grundlagt af Græ- 
kerne, uddybet og inderliggjort ved Kristendommen, ud- 
videt og klaret af den nyere Tids teoretiske og praktiske 
Arbejde, vel ikke let kan sammenfattes i korte Foimler, 
men ikke des mindre øver sin Magt selv over dem, der 
bekæmpe den, lige som dens stadige Udvikling ikke hin- 
dres af forbigaaende Udskejelser og Karikaturer. Det er 
fra dette Humanismens Standpunkt (naar vi endeligt 
skulle have et Ord paa -isme), jeg nu ser tilbage paa 
Kierkegaards Virksomhed. Men for mig har det saa 
været betydningsfuldt at se, hvor værdifuld hans Optræ- 
den ogsaa fra dette Synspunkt maa siges at være. Det 
er ingenlunde i polemisk Øjemed, jeg er vendt tilbage til 
ham, skønt adskillige Synsmaader, jeg ogsaa ellers er 
stødt sammen med, hos ham fremtræder med en Geniali- 
tetens Klarhed og Konsekvents, der gør det særligt lære- 
rigt at fremdrage dem. Men idet jeg ved den Hyldest, 
jeg endnu kan bringe den store Tænker, aflægger min 
Tak for hvad han har ydet mig for min personlige Ud- 
vikling, vil jeg tillige give et Vidnesbyrd om, at han 
kan være Meget for Mange, der staa ham flernt i Tro. 
Han hører i den Henseende ikke op at være vor Sam- 
tidige. — Jeg haaber, man vil undskylde, at jeg her har 
talt saa Meget om mig selv. Mit Formaal var at give 
et enkelt Exempel, for mig det nærmest liggende, paa 
Søren Kierkegaards Indflydelse. 



I. 

DEN ROMANTISK - SPEKULATIVE 
RELIGIONSFILOSOFI. 



1. Det 19. Aarhundiede begyndte med en Forening 
af Religion, Filosofi og Kunst som Løsenet i Aandens 
Verden. Man nærede en begejstret Tro paa, at Sand- 
heden var én, og at alt Værdifuldt, paa hvilket Omraade 
og i hvilken Form det saa end fremtraadte, var indbe- 
fattet i denne ene Sandhed, naar man blot fordybede sig 
i den med aaben Sans. Ingen Skranker for Tanken — 
og dog Bevarelse af Harmonien med den religiøse 
Følelse og med den kunstneriske Fantasi, det var den store 
Ide, som opfyldte de ledende Tænkere i de første Decen- 
nier. De mente, at de i Tankens strenge Form kun ud- 
talte, hvad den paa ny vaagnende religiøse Sans og den 
saa mægtige poetiske Trang under andre Former levede 
og aandede i. De religionsfilosofiske Tænkeres Tro var 
i Form og Indhold ikke meget forskellig fra den, som 
Faust udtaler, da Grretchen er bekymret for, hvorledes 
det staar sig med hans Religion. Faust udtaler en 
Følelse af Uendelighed, Inderlighed og Fylde, der vækkes 
ved Livet i Naturen og med Mennesker, og som ikke 
kan sammenfattes i noget endeligt Udtryk, ikke udtøm- 
mes i noget Navn — »Name ich Schall und Rauch!« 
Og Gretchen mener: 

So ungefåhr sagt das der Pfarrer auch, 
Nur mit ein bischen anderen Worten. 

Disse Ord kunne tjene til Motto for Tidens Opfat- 
telse af Forholdet mellem Tro og Viden, saaledes som 
den — med karakteristiske og betydningsfulde Porskel- 
ligheder — fremtræder hos Schleiermacljer og hos 
Hegel. 

2. Lige ved Aarhundredets Begyndelse (1799) udgav 
Friederich Schleiermacher (f. 1768, d. 1834) sine »Reden 
tiber die Eeligion an die Gebildeten unter ihren Verach- 
tern«. Han opfattede her Religion som en umiddelbar 
Bevidsthed om, at alt Endeligt har sin Bestaaen i og 
ved et Uendeligt, alt Timeligt i et Evigt, ikke saaledes, 
at det Evige og Uendelige falder uden for det Timelige 
og Endelige, men saaledes, at det er dettes indre Væsen 
og Sjæl. Medens vi i vor Erkenden og vor Handlen 
rette os mod det Endelige, Bestemte og Begrænsede for 
at opfatte det eller for at ændre det, leve vi i vor Fø- 
lelse et helt og udelt Liv, et universelt Liv, hvor Mod- 
sætning og Begrænsning ophæves, og hvor den Ensidig- 
hed, der klæber ved enhver teoretisk og praktisk Stræben, 
falder bort. Pøleisen er Religionens Omraade, fordi den 
er et Liv i det Hele og Universelle, — fordi der i den 
kundgør sig det »Instinkt for Universet«, som netop er 
Et med Religionen. Enhver Følelse har efter Schleier- 
macher en religiøs Karakter, naar den ikke er sygelig 
og fordærvet. Og som den religiøse Følelse saaledes 
ytrer sig Ikke i Modsætning til, men som Fordybelse af 
Livet i Erfaringens Verden, saaledes staar Guddommen 
heller ikke som et fra denne Verden sondret Væsen, men 
som dens indre Enhed og dens besjælende Kraft. Og 
Udødeligheden er ikke en Existents, der skal afløse den 
nærværende, men bestaar i : midt i Tiden at føle det Evige 
i sig: 

Senere udviklede Schleiermacher i mere teologisk 
Form sin Opfattelse af Religionen i »Der christliche 
Glaube« (1821). Han bestemmer her den religiøse Følelse 
som ubetinget Af hængighedsfølelse og fastslaar derved et 
Moment af den største Betydning for den religiøse Psyko- 
logi. Det er i det Hele Schleiermachers fine psykologiske 
Sans, der giver hans Arbejder blivende Betydning. 
Baade hans tidligere ;^eskrivelse af den religiøse Følelse 
som universel Enhedsfølelse , som en Centralisering af 
Følelseslivet i Forhold til Tilværelsen, og den senere Be- 
stemmelse af den som Afhængighedsfølelse ere værdifulde . 
Bidrag til Religionens Psykologi, selv om nærmere Be- 
stemmelser ere nødvendige. 

Dogmet er for Schleiermacher stedse noget Afledet, 
noget Sekundært. Dogmatiske Sætninger ere oprindeligt 
opstaaede som Udtryk for den religiøse Følelse. Først 
skaflfer denne Følelse sig Luft paa digterisk og retorisk 
Vis ; de . saaledes opstaaede Udtryksformer udvikles der- 
paa i Form af Lære som Bekendelser. Og da de digte- 
riske Udtryk ofte maatte komme i tilsyneladende Strid 
med hverandre, selv hvor den Følelse, der laa til Grund, 
i Virkeligheden var den samme, blev en reflekterende og 
dialektisk Behandling nødvendig for at bringe fuld Klar- 
hed til Veje. Gennem disse Mellemtrin bleve de dogma- 
tiske Sætninger til, og deres Gyldighed og Betydning 
ere derfor forskellige fra saadanne Sætninger, der ere 
vundne ad rent teoretisk eller filosofisk Vej. Schleier- 
macher vil gennemføre en bestemt Adskillelse mellem 
Troslæren og Filosofien, en Adskillelse, han støtter ved 
sin Erkendelseslære (som vi kende fra den efter hans 
Død udgivne, ufuldendte »Dialektik«), der kritisk påaviser 
Erkendelsens Grænser og holder Plads aaben for et 
umiddelbart Følelsesforhold til Guddommen, om hvis 

Væsen den teoretiske Tænken efter hans Opfattelse ikke 
kan danne noget afsluttet Begreb. 

Ved denne fine og aandfulde Opfattelse stillede 
Schleiermacher sig i bestemt Modsætning til Tidens to 
herskende Retninger, Ortodoxien og Rationalismen. Han 
forkastede hins udvortes Bogstavtro og dennes over- 
fladiske Bortfortolkninger. Hans Værk har en blivende 
Betydning for Religionsfilosofien, ^og han staar som den 
største Tænker, Teologien kan opvise ved Siden af 
Augustinus og Zwingli. 

3. Men Sclileiermacher vilde ikke blot være en fri 
religiøs Tænker; han vilde fremstille den kirkelige 
Teologi og mente at kunne gøre det ud fra sit Stand- 
punkt. Her var han hildet i en stor Illusion og ofrer 
paa Tidens Alter; ti om hans personlige Sandhedskærlig- 
hed er der, trods Alt hvad ortodoxe og radikale Fanati- 
kere have ment, ingen Tvivl. Han var den mest sokra- 
tiske Personlighed i den Tids Filosofi. En sjelden Sans 
for Individualiteter og en stærk Følelse af det Individu- 
elles Ret og Betydning præger hans Liv, som vi kende 
det gennem en righoldig og interessant Brevsamling, og 
besjæler hans Tænkning. Men han saa ikke, at paa et 
saadant Standpunkt kan en kirkelig. Teolog ikke stille 
sig. Kirken som historisk Samfund bygger paa Antagel- 
sen af Aabenbaringen som objektiv Kendsgerning, som 
absolut og adækvat Udtryk for den evige Sandhed, og 
optræder derfor med Fordring om ubetinget Autoritet 
over for de enkelte Individers Følelsesliv. For Schleier- 
macher blev Dogmerne i Virkeligheden kun Symboler, 
Maalestokken subjektiv, og der er fra hans Standpunkt 
kun et Skridt til Ludwig Feuerbachs, for hvem Teologien 
kun er Psykologi. Symboler kunne ikke paatvinges; de 
maa frit kunne vælges eller frembringes, og de kunne 
ændres, uden at den til Grund liggende Følelse derfor 

behøver at ændres. Men det kan Kirken ikke indrømme 
for sine Dogmers Vedkommende ; saa vilde jo ogsaa 
selve Begrebet Aabenbaring falde bort. For Schleier- 
macher var selv Guds Personlighed kun en symbolsk 
Forestilling! Men dersom der med Hensyn til alle 
religiøse Forestillinger er at gøre en principiel Forskel 
mellem Billede og Realitet, saa ophæves derved den posi- 
tive Religion, som i hvert Tilfælde paa visse Punkter 
maa hævde, at Sandheden er traadt ind i Verden i sin 
hele Fylde og i sin adækvate Form. 

Og ved nærmere Eftersyn viser det sig tillige, at 
selve Bestemmelsen af den religiøse Følelse (baade i den 
ældre Form som Enhedsfølelse og i den senere Form som 
Afhængighedsfølelse) forudsætter flere teoretiske Forud- 
sætninger, altsaa mere Filosofi, end Schleiermacher er sig 
bevidst. Den religiøse Følelse har efter hans Opfattelse 
en harmonisk Karakter. Den er netop den Følelse, gen- 
nem hvilken al Disharmoni, Ensidighed, Ufuldkommenhed 
og Synd overvindes. Afhængighedsfølelsen faar tilsidst 
Tillidens og Begejstringens Karakter. Men derved for- 
udsættes en optimistisk og harmonisk Verdensopfattelse. 
Det forudsættes, at der ikke gives Erfaringer, der kunde 
medføre en helt anden Totalstemning over for Tilværelsen, 
eller i hvert Tilfælde give den religiøse Følelse et mindre 
harmonisk Præg. Hos Schopenhauer og Søren Kierke- 
gaard fremtræder paa dette Punkt Modsætningen til den 
romantiske, harmoniserende Opfattelse saa energisk som 
tænkes kan. 

Det er i det Hele karakteristisk for Udviklingen paa 
det aandelige, særligt det religiøse Livs Omraade i vort 
Aarhundrede, at Modsætningerne skærpes stedse mere, 
alt som Tiden skrider frem. Aarhundredet begynder med 
Harmoni og Forsoning, men Spaltningen og Sondiingen 
fuldbyrdes med stigende Eftertryk. Schleiermacher op- 

levede ikke den radikale Skærpelse, som kom med Strauss 
og Feuerbach, hvis Forgænger han selv er, dels ved sine 
kritiske Undersøgelser af de nytestamentlige Skrifter (der 
bl. A. førte ham til af historiske Grunde at forkaste 
Ægtheden af det første Brev til Timotheus og af Beret- 
ningerne om Jesu Fødsel) , dels ved sin psykologiske 
Metode. Derimod oplevede han at mærke Skærpelsen 
paa den oiix)doxe Fløj. Da han i Aaret 1821 for tredie 
G-ang udgav sine »Taler om Keligionen til de Dannede 
blandt dens Foragtere«, skrev han i Fortalen, »at Tiderne 
havde ændret sig saa paafaldende, at de Personer, til 
hvilke disse Taler ere rettede , slet ikke mere synes at 
existere, men at man, naar man saa sig om blandt de 
Dannede, snarere vilde finde det nødvendigt at skrive 
Taler til Hængehoveder og Bogstavtrælle, til overtroiske 
Mennesker, der vise baade deres Uvidenhed og deres 
Ukærlighed ved den Maade, paa hvilken de fordømme 
Andre.« — Tiderne havde forandret sig, og de skulde 
forandre sig endnu mere. 

4. Ved Siden af Schleiermacher og i polemisk Hold- 
ning over for ham virkede ved Berlineruniversitetet i 
Aarene 20 en anden Keligionsfilosof, der i endnu højere 
Grad end han udtrykker Tidens Trang til Harmoni mel- 
lem Tro og Viden. Det var Hegel (f. 1770, d. 1831). 
Hvad der udmærkede denne Tænker, hvis Skrifters*) 
abstrakte Form gør det vanskeligt for de fleste Nutids- 
læsere at trænge ind til hvad han har af virkeligt Be- 
tydningsfuldt i sine Ideer, var hans store Sans for Aands- 



*) Udførligst er Hegels religionsfilosofiske Anskuelse fremstillet i 
det efter hans Død udgivne Værk „Philosophie der Religion", 
men i hans „Encyelopådie der philosophischen Wissenschaften" 
(1817) udtaltes den allerede i mere kortfattet Form. Lettest til- 
gængelig er maaske hans Opfattelse af Kristendommen i „Philo- 
sophie der Geschichte'*. 

livets Enhed under alle dets forskellige Former og paa 
alle dets forskellige Trin. Da han nu i det menneskelige 
Aandsliv saa en Form for en evig Verdensaands Aaben- 
baring, blev det ham muligt at udkaste en idealistisk 
Udviklingslære, i hvis Kammer han — ofte med stor Vil- 
kaarlighed og med mere eller mindre aandfuld Omtyd- 
ning — indordnede Alt hvad hans rige Viden stillede til 
Kaadighed fra de forskellige Omraader. Da det Gud- 
dommelige ytrer sig paa alle Tilværelsens Trin og i alle 
Former, anerkender Hegel ingen absolute Modsætninger. 
Alle Forskelle og Modsætninger ere Momenter i Udvik- 
lingen, som tjene til at give denne Indholdsfylde og 
Energi, men som selv stadigt ophæves og forenes i en 
højere Enhed. Gennem stadig Sætten og Ophæven af 
Modsætninger gaar Verdensudviklingen frem. Det er i 
en vis Forstand Kontrastvirkningen, som for Hegel er 
det Grundfænomen, der belyser Tilværelsen. Det viser 
os jo, hvorledes Modsætningerne fremkalde hinanden og 
ikke kunne skilles. Et højere Trin eller en højere Form 
for Tilværelse er efter den Hegelske Opfattelse karak- 
teriseret ved, at Modsætninger ere gennemløbne og have 
afsat deres Eesultat i en ny Enhedsform. Mediationen, 
Udligningen og Ophævelsen af Modsætninger (eller som 
Hegel urigtigt kalder dem: Modsigelser) blev Slag- 
ordet for Hegels Tilhængere. At blive staaende i et 
Modsætningsforhold var et Tegn paa, at man var hildet 
i det Endelige og Udvortes; det gjaldt at naa den højere 
Enhed, at forene Tilværelsens Modsætninger i Harmoni. 
— En genial Ide og et stort Maal! Men fra den almin- 
delige Ide til den specielle teoretiske og praktiske Gen- 
nemførelse er Vejen lang, og Hegel og hans Tilhængere 
forvexlede alt for ofte Programmet med Udførelsen. 

Forholdet mellem Filosofi og Eeligion var efter 
Hegel dette, at de have samme Indhold, kun at Filoso- 

fien udtrykker dette Indhold i den abstrakte Tænknings 
Sprog, medens Religionen udtrykker det i Følelsens og 
Fantasiens Sprog. Forskellen er altsaa kun en Form- 
forskel, der ikke skal berøre det Væsentlige. Hvad den 
Troende opfatter som historiske Begivenheder , f. Ex. 
Verdens Skabelse, Guds Menneskeblivelse i Kristus o.s.v., 
det er for Filosofen evige Sandheder og Love, der gælde 
til alle Tider. Kristendommens Lære om den lidende 
Gud er saaledes for Filosofen ikke Udtiyk for en enkelt 
Række af historiske Begivenheder, men dens væsentlige 
Indhold — som kun Filosofen griber i dets klare, adæ- 
kvate Form — er den Sandhed, at det Uendelige og 
Guddommelige rører sig i den endelige Verden, medens 
dog enhver endelig Form er ufuldkommen og maa sønder- 
brydes. Det er da kun gennem stadig Undergang af 
endelige Former, at det Uendelige udfolder sig i Verden. 
Kun i den hele uendelige Proces af stadigt nye og stadigt 
igen undergaaende Livsformer bestaar Guddommens evige 
Liv. — 

Allerede ved dette ene Exempel bliver det klart, at 
Hegel lige saa vel som Schleiermacher i Virkeligheden 
gør Dogmerne til Symboler, kun at de hos ham blive 
Symboler for almindelige Ideer, ikke for subjektive 
Følelser. Det beroede da hos Hegel lige som hos Schleier- 
macher paa en Illusion, naar han mente at have forsonet 
Tro og Viden. Men det var Hegels bestemte Overbevis- 
ning, at Intet af væsentlig Betydning gik tabt ved, at 
Trosindholdet omsattes i fflosofisk Form; tvertimod mente 
han, at det da først ret blev Menneskeaandens Ejendom. 
Han saa ikke hvad først Strauss og Feuerbach skarpt 
paaviste — at Omsætningen virkeligt betød Overgang til 
en helt anden Livs- og Verdensanskuelse end den, som 
er ejendommelig for den positive Religion, særligt for 
Ki'istendommen, om hvilken der naturligvis her først og 

fremmest er Tale. Hele Forholdet mellem Kristendom 
og Humanitet opfattede Hegel, lige som Schleiermacher, 
som et harmonisk Forhold. Den romantiske Optimisme 
er karakteristisk for begge. 

5. Men allerede rent filosofisk og humant var der 
en Betænkelighed, som maatte komme frem over for den 
Hegelske Filosofis Grundtanke om Modsætningenies En- 
hed. Selv om der skulde gives en højeste Enhed, i 
hvilken alle Tilværelsens Modsætninger finde deres For- 
soning, saa ere vi jo som existerende Væsener, midt i 
denne Modsætningernes Verden, langt fra denne Enhed. 
Modsætningernes Bølgeslag løfte os og sænke os; vi ere 
afhængige af Erfaringen, vi støde paa Skranker baade i 
vor Tænken og i vor Handlen, vor Horizont er begrænset, 
og vi ende ofte i problematiske Resultater eller løbe 
Panden mod Muren: for os er derfor hin Enhed et 
uopnaaeligt Ideal, og den Forsoning, det indeholder, er 
kun for Fantasien, eller for Troen. Dette væsentlige 
Punkt — Forskellen mellem Metafysik i^aa den ene Side, 
Psykologi og Etik paa den anden Side — oversaa Hegel, 
og deri laa hans største filosofiske Fejl. Følgen var, at 
han, og endnu mere hans Tilhængere, ofte forvexlede den 
rent abstrakte og logiske Konstatering af Modsætningers, 
f. Ex. modsatte Standpunkters Sammenhæng, med en 
Overvindelse af Modsætningerne igennem virkeligt Ar- 
bejde, eller paa det etiske Omraade gennem virkeligt at 
have geimemlevet dem, praktisk at have naat en Forso- 
ning af de modsatte Tendentser, mellem hvilke Livet be- 
væger sig. Dertil kommer , at saa . længe Livet varer, 
træde stedse nye Modsætninger, og dermed nye Problemer, 
frem; »den højere Enhed« kan derfor ikke vindes én 
Gang for alle. Teorien om Modsætningernes Enhed 
stiller altsaa et Ideal, men giver os ikke en virkelig Be- 
siddelse. Det var Hegels store Fejl, at hans Bestræbelse, 

for at bruge hans egne Ord, gik ud paa »at omskrive 
Idealet til System«. Derved kom han (som ikke blot 
hans Keligionsfllosofi , men ogsaa hans Etik og Statslære 
vise) til at krænke baade Virkelighedens og Idealets Ret. 

Søren Kierkegaards Opposition mod Hegel faar ikke 
mindst Betydning ved den skarpe og indtrængende Maade, 
paa hvilken han angreb dette Hovedpunkt i den Hegelske 
Filosofi. Og det maa vel mærkes, at vi her ikke staa 
over for en enkelt Filosofs Ideer. Tvertimod er den 
Hegelske Lære paa dette Punkt virkeligt af typisk Art. 
Den repræsenterer — efter sin bedste Mening — en 
naturlig Stræben, som det menneskelige Aandsliv til 
ingen Tid kan opgive, efter at finde Sammenhæng og 
Harmoni, efter ved egne Kræfter at vinde Magt og Over- 
blik over Livet. Og — efter den mere overfladiske An- 
vendelse — repræsenterer den et Fantasiforhold til Til- 
værelsen, en æstetisk-kontemplativ Holdning til Problemer, 
Kriser og Modsætninger, hvilke man lader udfolde sig 
som et interessant Skuespil, af hvis Konflikter man føler 
sig uberørt, idet man betragter sig selv som den realise- 
rede »højere Enhed«. — Selv efter den bedste Mening 
trængte dog dette System, i hvilket den romantiske Be- 
vægelse fra Aarhundredets Begyndelse afklaredes i 
abstrakt Form, til en alvorlig Reaktion, der i Praxis og 
Teori lagde en Accent paa Virkeligheden i dens bestemte, 
konkrete og individuelle Karakter. Og idet Søren Kierke- 
gaard saa energisk , som ønskes kan , bringer denne 
Reaktion paa det etisk-religiøse Omraade, bringer han 
den tillige paa en Maade, der kan virke som stadig Mod- 
stand mod lignende Tendentser i den menneskelige Natur, 
saaledes som ogsaa senere Tider frembyde dem. 

Allerede Goethes Faust havde iøvrigt her udtalt, 
hvad det gjaldt. Da han i Nostradamus' Bog ser Sym- 
bolet for Universet, udbryder han først begejstret : 

Wie Alles sich zum Ganzen webt, 
Eins in dem Andern wirkt und lebt! 

— men han bliver snart vemodig over, at denne Mod- 
sætningernes Enhed ikke er given i Virkelighedens Form: 

Welch Schauspiel! Aber ach! ein Schauspiel nur! 

Søren Kierkegaard opfattede det netop som sin 
Livsopgave at indskærpe, hvad den foregaaende roman- 
tisk-spekulative Menneskealder havde glemt, at Livet er 
Andet og Mere end et Skuespil for os. 



IL 

SØREN KIERKEGAARDS ÆLDRE SAMTIDIGE 

I DANMARK. 



1. Johan Ludvig Heiberg (1791 — 1860) var den 
Hegelske Filosofis Apostel i Danmark. Han tog første 
Gang til Orde for den i en Afhandling fra 1825, der var 
et Indlæg i den af Howitz rejste deterministiske Strid. 
Senere anvendte han den især paa æstetiske og teologiske 
Emner. Han fandt i Hegels Filosofi et Udtryk for det 
Samme, som Goethe tilstræbte i sin Livsanskuelse og i 
sin Digtning. »Hegels System«, siger han (Om Filoso- 
fiens Betydning for den nærværende Tid. Kbhvn. 1833. 
p. 48), »er det samme som Goethes. At to saa store 
Aander paa samme Tid ere komne til samme Resultat, 
kan ikke Andet end vække en gunstig Forestilling om 
Resultatet .... For med faa Ord at karakterisere den 
Hegelske Filosofi, kan man sige, at den, lige som den 
Goetheske Poesi , forsoner Idealet med Virkeligheden, 
vore Fordringer med det, som vi besidde, vore Ønsker 
med det, som er opnaaet«. Hvad særligt Forholdet mel- 
lem Religion og Filosofi angaar, har Heiberg udtalt sig 
om det ikke blot i sine Afhandlinger og i sit Tidsskrift 
»Persens«, men ogsaa i sine store filosofiske Digte, som 
sikkei-t ere det Ypperste af hvad vor Literatur besidder 

i denne Retning. Det er Hegels Grundtanke, han udtaler, 
naar det hedder i Reformationskantaten , at »Tanken op- 
steg til det Høje, den Gang den nedsteg i sig selv«. Ti 
ad Tankens egen Vej, ved Tænkningens klare Udredning 
af sin egen Natur skulle jo efter Hegel de samme Ideer 
findes, som udgøre Religionens væsentlige Indhold. Gan- 
ske vist er der jo en stor Forskel i Formen: Religionen 
raader paa sit umiddelbare Trin over Billeder og Sym- 
boler, over for hvis Farvepragt Tankeformerne kunde 
synes fattige og ringe. Men Heiberg trøster os i »Prote- 
stantismen i Naturen«, det Digt, i hvilket han maaske 
er naaet højest: 

Vend mod dit Indre dit Blik! 
Hvad i din Verden forgik, 
vil i din Tanke du finde. 

I 

Alt det Forsvundne derinde 
Liv og Tilværelse fik. 

Hvad der er forsvundet, er den ydre, anskuelige 
Form, som den barnlige Fantasi savner, og med hvilken 
den tror, at Alt er tabt. Men for Heiberg gaar der, lige 
saa lidt som for Hegel Noget tabt. Han saa det som 
ejendommeligt for »den nuværende Tid«, at den vilde 
erkende, hvad de forrige havde følt og trot, men det var 
efter hans Mening »saa langt fra Erkendelsen, at ville 
gøre Ende paa Følelsen og Troen, at den tvertimod vil 
befæste disse; ti først naar vi vide, at de indeholde 
Sandheden, kunne vi uforstyrrede overlade os til dem«. 
(Om Filosofiens Betydning, p. 30). — Denne Opfattelse 
vakte dog Betænkelighed hos Teologerne, og det var 
ikke i denne klare og resolute Form, at den spekulative 
Religionsfilosofi formaaede at vinde større Tilslutning her 
hjemme. Den maatte først undergaa en dogmatisk Modi- 
fikation af ejendommelig Art. 

Heffding: Søren Kierkegaard. 2 

2. Hans Martensen (1808—1884) følte sig allerede 
som ung Mand stærkt tiltnikken af Hegels Tankeformer, 
der syntes ham at aabne Mulighed for en Erkendelse af 
det Guddommelige, medens Schleiermacher, der samtidigt 
paavirkede ham stærkt, tilsidst lod de spekulative Pro- 
blemer ligge. Da Schleiermacher, under sit Besøg i 
København Aaret før sin Død, en Dag spadserede med 
den unge lovende teologiske Kandidat, spurgte denne 
ham »ganske naivt« (se Martensens Levned I, p. 69), om. 
han troede, at en Erkendelse af »Guds Væsen i sig selv, 
af den indre evige Livsproces i Gud« var mulig. Schleier- 
macher svarede ganske stilfærdigt: »Ich halte es flir eine 
Tåuschung«. Men den unge Teologs spekulative Begej- 
string lod sig ikke dæmpe af den gamle Mesters AdvarseL 
Hegels Tankeformer lokkede ham, skønt han ikke kunde 
blive staaende ved Hegel, der var ham for abstrakt 
logisk. Han anede vel ogsaa, at konsekvent kunde for 
Hegel som for Schleiermacher Dogmerne kun blive Sym- 
boler. Han tiltroede sig Kraft til at naa noget endnu 
Større end disse Tænkere havde anset for opnaaeligt: 
han vilde forsone Tro og Viden, saaledes at han beholdt 
begges Former! Ejendommelig for Martensen var en 
Forening af mystisk og fantasirig Skuen og saa Tænken,. 
det vil sige en Tænken, der stræbte at til Veje bringe 
en vis Sammenhæng mellem de Billeder, der skøde sig 
frem for den af Gemyttet bevægede Fantasi. Hans 
Ideal var de gamle Mystikere og Teosofer; det var i 
Mester Eckardts og Jakob Bøhmes Spor , han vilde 
vandre. Af samtidige Tænkere beundrede han mest den. 
katolske Filosof Franz Baader, som ogsaa netop vilde 
forny Jakob Bøhmes Filosofi. (Smlgn, Baader: Fermenta 
cognitionis. Berlin 1822—25). Sin Afstand ft-a Hegel 
udtalte han tidligt i en Kritik af en af Heibergs Af- 
handlinger (Maanedsskrift for Literatur 1836) og i sin 

Disputats om »Selvbevidsthedens Autonomi i den kriste- 
lige Dogmatik« (1837). Mod Hegel indvendte han især 
Umuligheden af at tænke uden Forudsætninger. Menne- 
sket har jo ikke skabt sig selv, men er sat af Gud — 
har altsaa Gud til sin Forudsætning, sin Autoritet. I 
Kraft af Skabelsesdogmet maa ikke Selvstændighed 
(Autonomi), men Afhængighed af Gud (Theonomi) blive 
Løsenet. Opgaven maa blive: Spekulation paa Grundlag 
af Tro. Der skal gøres Alvor af det gamle Ord, at Guds- 
ft'ygt er Begyndelse til Visdom. Senere (i sin Dogmatik) 
udtrykte han dette saaledes, at Troslæren som Videnskab 
kun var mulig for den ved Tro og Naade genfødte Be- 
vidsthed. 

Man kan ikke negte Martensen Blik for, at hans 
højere Videnskab behøvede adskillige Forudsætninger, 
hvorimod det vel kan undre, at han ikke har spurgt sig 
selv, af hvilken Værdi en »Videnskab« er, der hviler 
paa saa mange og saa uhyre Forudsætninger. Men be- 
gejstret var den unge Teolog, og begejstrede bleve de, 
som hørte ham. Man regnede »en ny Æra« fra hans 
Optræden og ventede en Teologiens Guldalder. Paa sine 
Forelæsninger over den nyere Filosofis Historie førte han 
først sine Tilhørere til Hegels Filosofi som det nødven- 
dige Resultat af Tænkningens Udvikling, og naar de vare 
imponerede heraf, kom der Forundring og Beundring i 
anden Potents, naar han viste dem Nødvendigheden og 
Muligheden af et højere Standpunkt — ud over Tidens 
største Tænker ! I sin Dogmatik førte han sine Tilhørere, 
som senere sine Læsere, fra Dogme til Dogme, uden at 
nogen afgørende Vanskelighed stanser. Treenighed, 
Inkarnation, Forsoning fremstilles som en Række Bille- 
der af store Begivenheder i Aandens Verden, ofte led- 
sagede af aandfnlde og dybsindige Bemærkninger, men 
saaledes, at enhver Brod for Tanken er tagen bort. Det 

2" 

maa vel komme af Genfødelsen. Kun paa ét Punkt 
stanser den dogmatiske Tænker, uden at endog hans gen- 
fødte Bevidsthed kan klare Sagen for ham: Det er ved 
Spørgsmaalet om den evige Fordømmelse. Her finder han 
— til Ære for hans Humanitetsfølelse, skønt ikke til Ære 
for hans Ortodoxi — et Kors for Tanken. 

Filosofisk set har Martensen for det Første forset sig 
paa den Sandhed, at Tænkningen stedse behøver Forudsæt- 
ninger. Han har ikke set, at disse Forudsætninger stedse 
søges reducerede til det mindst Mulige, og at de dernæst 
(i Erkendelseslæren) søges paaviste i deres Udspring af 
den menneskelige Natur. Vi konstruere kun de Forud- 
sætninger, som ere nødvendige for at forstaa den for Er- 
faringen givne Virkelighed, og hvis Grundlag i Menneske- 
naturen kan godtgøres. — Og for det Andet har han 
aldrig oplyst Noget om, hvorledes det egentligt gaar til, 
at de Vanskeligheder, Dogmerne frembyde for den natur- 
lige Bevidsthed, falde bort for den genfødte Bevidsthed. 
Faar man da en anden Logik, nåar man bliver genfødt? 
Og maatte det i saa Fald ikke være af Vigtighed at faa 
denne højere Logik fremstillet? Eller skulde maaske 
hele Forskellen være, at man ikke mere tænker? Og er 
det altid saa let at holde op at tænke, at tage Fornuften 
fangen ? — Der kom i hvert Tilfælde den, som paa dette 
Punkt følte den smerteligste Modsigelse, det lidenskabe- 
ligste Sammenstød mellem forskellige Kræfter, og som 
følte sig dybt forarget over dette Forsøg paa »højere« 
Videnskabelighed. 

Fra det religiøse Synspunkt set maatte Betænkelig- 
heden blive den, om man — efter at have faaet de om- 
talte Forudsætninger ~ nu virkeligt ogsaa.har Tid, Lyst 
og Kraft til Spekulation? Det kund« jo være, at hine 
Forudsætninger vare af den. Art, at de stadigt paa ny 
maatte erhverves, at Tilegnelsen ikke kunde ske én Gang 

for alle, og at det stadigt nye Tilegnelsesproblem umulig- 
gjorde »den højere Enhed«, ogsaa i den Form, i hvilken 
Martensen i sit overmodige Forsøg paa at overbyde Hegel 
havde opfattet den. 

3. Det var den tyske spekulative Filosofi, der med 
Heiberg og Martensen holdt sit Indtog hos os. Men 
allerede førend Søren Kierkegaard gjorde sit vældige 
Angreb paa denne Retning, havde den mødt dygtig og 
velbegrundet Modstand hos danske Tænkere. Lige som 
Treschow ved Aarhundredets Begyndelse ved sin ædrue- 
lige kritiske Tænken og sin sunde Psykologi havde mod- 
virket den Schellingske Filosofis Uklarheder, saaledes 
traadte allerede i Trediverne Frederik Christian Sibbern 
(1785—1872) op med en indtrængende Kritik af den 
Hegelske Filosofi. (Jeg kan her ikke dvæle udførligere 
ved denne udmærkede Mand, men maa henvise til min 
Afhandling om ham i »Tilskueren« 1885). Sibbern var 
efter sin inderste Natur og efter hele sin Udvikling 
uimodtagelig for en Filosofi, der vilde spinde Alt ud af 
sig selv, og som ved sine spekulative Abstraktioner kom 
i et Fjemhedsforhold til Livet. Karakteristisk for ham 
i denne sidste Henseende er et Træk, han selv fortæller. 
»Jeg mindes, at Søren Kierkegaard en Gang i sin Hegelske 
Tid mødte mig paa Gammeltorv og spurgte mig: hvad 
Forhold der var mellem Filosofien og Livet i Virkelig- 
heden? Spørgsmaalet frapperede mig, da al min Filosofi 
gik ud paa at studere Liv og Virkelighed; men siden 
maatte jeg rigtignok blive var, at for en hegelianiseret 
Tænker var Spørgsmaalet naturligt, da Hegelianerne 
ikke studerede Filosofien existentielt.« (Meddelt i Ind- 
ledningen til første Bind af Søren Kierkegaards efter- 
ladte Papirer.) 

For Sibbern maatte Tænkningen stedse have et 
Givet, et faktisk Grundlag. Filosofien maa være expli- 

hativ, det vil sige, gøre sig det i den givne Erfaring 
foreliggende Indhold klart og tydeligt, før den kan blive 
spekulativ , det vil sige : opstille sine videre gaaende 
Hypoteser ud fra dette Grundlag. Og dertil kom, at 
Sibbern i den interessante Udviklingsfilosofi, han tidligt 
kom ind paa, opfattede Tilværelsen som en stor Proces 
eller et System af Processer, der foregaa ud fra mange 
forskellige Udgangspunkter. Det er Udviklingens spora- 
diske Karakter, han især lægger Vægt paa. Da den 
Erkendende nu selv er et af disse mange Udgangspunkter, 
og selv er stedt i en af disse sporadiske Udviklings- 
processer, kan han umuligt overskue det Hele. Uagtet 
vi ere Led i den universelle Tilværelse , og dennes 
inderste Væsen derfor ogsaa maa røre sig hos os, saa 
kunne vi dog fra vort Stade ikke danne et sluttet Billede 
af det hele Verdensliv. 

Det var derfor fast begrundet i hele Sibberns filoso- 
fiske Anskuelse, naar han optraadte med en, særligt mod 
Heiberg rettet, Kritik af den Hegelske Filosofi (1838), et 
Skrift, som indeholder mange sunde og dygtige Tanker 
og gør den danske Filosofi Ære. — At han her kaldte 
Heiberg en filosofisk Dilettant, gjorde, at Heiberg nogle 
Aar efter i »En Sjæl efter Ejøden« lod Sibberns Skrifter 
høre til Biblioteket i Helvede. 

Sibberns religionsfilosofiske Opfattelse gik ud paa^ 
at det religiøse Indhold skulde tages som ethvert andet 
givet Erfaringsindhold. Det gjaldt at leve sig ind 
deri og finde dets Værdi og Gyldighed. Han var i lige 
Grad imod den rationalistiske eller spekulative Omsæt- 
ning af den levende, personlige Tro til abstrakt Begreb 
og imod den ortodoxe Hævdelse af Dogmerne som ydre, 
objektive Sandheder. Det var fra først af Modsætningen 
til Rationalismens Forstandstørhed, som bestemte Sibberns 
Stilling her. Men som Aarene gik, følte han sig mere 

Og mere frastødt ved den ortodoxe Retning, og han be- 
gyndte at tvivle om, hvor vidt det religiøse Indliold 
virkeligt kunde kaldes givet i samme Betydning, som de 
Erfaringjer , Videnskaben lægger til Grund En bestemt 
kritisk Holdning over for den positive religiøse Tro kom- 
mer frem hos Sibbern i en Række mærkelige Universi- 
tetsprogrammer fra 1846 — 1849. Det var ikke saa meget 
historisk Kritik, der bragte ham til at tvivle om hvor 
meget der paa det religiøse Omraade virkeligt var givet, 
som det var en psykologisk Overbevisning om, at hvad 
man antog for oprindelige Udtryk for religiøs Bevægelse, 
ikke kunde være umiddelbare Udslag af personlig Erfa- 
ring, men maatte skjaldes en mere sammensat Udvikling, 
hvor mangehaande Forudsætninger og Reflexioner havde 
grebet ind med. Han førtes i det Hele mere og 
mere bort fra den objektive og historiske Side ved Reli- 
gionen til det- indre personlige Liv, som er dens Livs- 
kilde. Og idet han nu hermed forbandt sin betydnings- 
fulde Tanke om, at al Udvikling foregaar sporadisk, ud 
fra enkelte Udgangspunkter, fordrede han Subjektivitetens 
Ret anerkendt. Den aldrende Tænker gennemførte kon- 
sekvent her, hvad hans yngre Ven, Søren Kierkegaard, 
allerede nogle Aar forud havde udviklet: at Subjektivi- 
teten er Sandheden, kun at han ikke med Kierkegaard 
blot begrunder den paa den personlige Tilegnelses Nød- 
vendighed, men især lægger Vægten paa, at det er i de 
enkelte Personligheder hver for sig, det virkelige aande- 
lige Liv rører sig, og at man vilde tilstoppe disse Livs- 
kilder ved at paatvinge Alle en fælles Form for Livs- 
anskuelse. (Se min udførligere Karakteristik af Sibbenis 
religiøse Anskuelse i »Tilskueren« 1885. p. 840—846.) 
At Sibbern ikke virkede stærkere paa sin Samtid, 
hang især sammen med, at han manglede Evne til at 

forme sine Tanker i en let tilgængelig og sammentrængt 
Form. Hans Fremstillinger lide af Bredde og af for- 
skellige Særheder, der traadte hindrende i Vejen for den 
rette Vurdering af denne ejendommelige Personligheds 
Betydning. 

4. En yngre Ven og Kollega af Sibbein , Digteren 
og Filosofen Poul Møller (1794 — 1838), maa særligt 
mindes, naar Talen er om Søren Kierkegaards ældre 
Samtidige, da han var den, der stod i det nærmeste per- 
sonlige Forhold til Kierkegaard. Poul Møller havde en 
Tid været stærkt optagen af Hegels Filosofi, men stillede 
sig senere (som det ses af hans Afhandling om Mulig- 
heden af Beviser for Udødeligheden, Efterladte Skrifter, 
5. Bd.) kritisk over for den. Som Universitetslærer 
virkede han mest ved sine Forelæsninger over Filosofiens 
Historie. Han havde, som det ses af hans »Strøtanker«, 
Øjet aabent for den personlige Side ved Filosoferingen, 
holdt sig ikke blot til de filosofiske Teoriers objektive 
Indhold, men gik tilbage fra- dette Indhold til den filoso- 
ferende Personlighed. I hans Udkast til en Afhandling 
om Affektation (Efterladte Skrifter III) ytrer Poul Møl- 
lers Sans for personlig Sandheds, Betydning sig især paa 
en karakteristisk Maade. Det forekommer mig, at der 
het* foreligger Noget, som giver ham en interessant Stil- 
ling som Søren Kierkegaards Forgænger. Man kommer 
ved at læse disse Udkast til at ane, hvad de stadige 
Samtaler mellem Poul Møller og Søren Kierkegaard have 
drejet sig om. 

Affektation er efter Poul Møller en Forbindelse af 
Falskhed og Selvbedrag. Den opstaar ved, at man vil 
være, hvad man efter sin Natur ikke kan være, og der- 
for indbilder sig selv og Andre, at man er anderledes 
end man i Virkeligheden er. »Den Affekterede gør med 

Forsæt, hvad der ikke har nogen Betydning, uden hvor 
det er fremkaldt ved Naturmagt og Naturtilskyndelse 
eller højere Nødvendighed.« Men Poul MøUer har et 
klart Blik for, at det er Noget, som i Følge Forholdenes 
Natur ikke er til at undgaa paa visse Trin af Udviklingen. 
Ti naar Personligheden skal udvikles og udvides, maa 
den nødvendigvis overskride sine Grænser og optage 
fremmed Stof i sig, uden at den strax formaar at gøre 
dette Fremmede til sin virkelige Ejendom. Derved op- 
staar en momentan Affektation som et Gennemgangspunkt. 
Fast bliver Affektationen, naar man konsekvent gennem- 
fører det fremmede Princip, uagtet det ikke kan faa Rod 
i Ens Personlighed. Baade moralsk Følelse, Selvfølelse 
og Immoralitet kan paa denne Maade være Skaller, man 
skjuler sig i over for sig selv og Andre, idet laan finder 
Behag ved dem uden dog virkeligt at udfylde dem. Brug 
af Teiminologier uden Indsigt i de tilsvarende Tanker 
og overdreven Symmetri i et videnskabeligt System ere 
mere teoretiske Former for det Samme. 

Poul Møller gaar endog saa vidt i sin Hævden af 
Vigtigheden af Overensstemmelse mellem det Indre og 
det Ydre, at han erklærer, at »ingen Livsytring har 
Sandhed, uden deri ligger skabende SelvvirJcsomhed«, Han 
fremsætter denne Sætning med fuld Bevidsthed om, at 
den staar som et Paradox. Ti hvor megen Sandhed 
bliver der vel i Verden, naar vi kun ere sande i det, vi 
selv frembringe? Men han har den Overbevisning, at der 
i det falsk Paatagne og i det objektive Fællespræg er en 
stor Fare for Livets Oprindelighed og Rigdom. »Affek- 
tation kommer oftest af, at man ej har Kraft til at lægge 

sig ud med Verden for at vise sin Personlighed sand 

Enhver har af Naturen sit dybe Præg, men lader det 
udslettes fot at tækkes Andre. Han vil ej komme 

frem med sin egen Person, tror ej paa sin Persons uende- 
lige Dybde. Naar hver enkelt Mand, uden at befrygte 
Dadel for Enfoldighed, dømte om Tingene saaledes som 
de fremstillede sig for ham, da vilde herlige Fænomener 
fremkomme.« — 

Paa sit Dødsleje sendte Poul Møller gennem Sibbem 
en Hilsen til Søren Kierkegaard. De tre Mænd høre 
sammen ved Tankens Slægtskab. Ideen om den person- 
lige Sandhed og dens Betydning have de alle tre grebet, 
skønt kun én af dem formaaede at udvikle den i dens 
hele Kraft og Strenghed. Og en stor Sympati følte 
Søren Kierkegaard for sine to Lærere. — I Indledningen 
til de »Efterladte Papirer« fortælles Følgende. »En af 
hans noget yngre Skolefæller har fortalt, hvorledes han 
en Gang, knuget af tunge Tanker, traf Søren Kierke- 
gaard i Frederiksberg Have. »»Uden at der forøvrigt 
vexledes Ord om den Stemning, som trykkede mig««, 
hedder det i Meddelelsen, »»traadte Søren Kierkegaard 
pludseligt hen til mig og spurgte med et Blik og en 
Stemme, hvori Sympatien bævede, om jeg kendte Prof. 
Sibbern? Ham skulde jeg henvende mig til; det var en 
hel Mand ; han var Elskværdigheden selv, og i Omgangen 
med ham var der noget Beroligende?«« — Hvad Poul 
Møller angaar, gav Kierkegaard sin Begejstring over 
ham Luft i Tilegnelsen til hans Minde af »Begrebet 
Angest«: »Afdøde Professor Poul Martin Møller, Græci- 
tetens lykkelige Elsker, Homers Beundrer, Sokrates's 
Medvider, Aristoteles's Fortolker — Danmarks Glæde i 
Glæden over Danmark, skønt »vidt forrejst« altid »min- 
det i den danske Sommer« — min Beundring, mit Savn 
— helliges dette Skrift«. 

Denne Dedikation antyder tillige, at Poul Møller har 
indført og ledet Kierkegaard i Studiet af Gfrækerne, der 

Wev saa betydningsfuldt for ham. Det betyder i det 
Hele i Kierkegaards Mund Meget, naar han kalder sin 
afdøde Lærer for Sokrates's Medvider. Der ligger deri 
en Antydning af en meget væsentlig aandelig Forbindelse 
mellem de to Mænd, som man vistnok hidtil ikke har 
været opmærksom paa. 



III. 

SØREN KIERKEGAARDS PERSONLIGHED. 



1. IJer er Tanker, som kun kunne voxe frem i en 
vis bestemt Slags Jord og i en vis Slags Luft. Og der 
er ingen Tvivl om, at Søren Kierkegaards Tanker høre 
til dem. De ere som den Vin, der kun kan gro paa 
Lavagrund. Denne Grund maa vi da først og fremmest 
lære at kende. Og Grunden ligger dybt. Vi vises ud 
over ham selv tilbage til hans Slægt og hans Eace, og 
til de Traditioner, der dannede hans Barndoms aandelige 
Atmosfære. — For Tankernes Gyldighed eller Ugyldig- 
hed er en saadan Paavisning ikke afgørende. Hvilke 
særegne Betingelser deres Udvikling saa end skyldes, 
kunne de i sig selv være lige værdifulde. Det kunde jo 
være, at særligt værdiftdde Tanker kun kunde voxe frem 
netop under saadanne Forhold! — Men disse Forhold 
maa fremdrages og kendes, naar Spørgsmaalet om Tan- 
kernes Livskraft under andre Forhold skal afgøres. — 

2. Hans Slægt stammer fra Vestjylland. I den 
vesterjyske Race findes ved Siden af Sejghed, Kløgt og 
Humor ogsaa et ikke ringe Hang til Tungsind og Livs- 
lede. Selvmord ere hyppige herovre. 

Paa Heden i Sæding Sogn ved Ringkøbing gik i 
Aaret 1768 en tolv Aars »Hjorddreng« med sine Faar. 

Han døjede Sult og Kulde og knugedes af Ensomheden 
og Forladtheden. Da gik han i sin Fortvivlelse op paa 
en Høj og forbandede den Gud, der havde givet ham dette 
elendige Liv. — Denne Dreng var Søren Kierkegaards 
Fader. I de »efterladte Papirer« findes (fra Aaret 
1846) følgende Stykke, som ikke er medtaget i den trykte 
Udgave : 

»Det Forfærdelige med den Mand, der en Gang som 
lille Dreng, da han gik og vogtede Faar paa den jyske 
Hede, led meget Ondt, sultede og var forkommen, paa en. 
Høj stod op og forbandede Gud — og den Mand var 
ikke i Stand til at glemme det, da han var 82 gammel«. 

Da Udgiveren af de første Bind »Efterladte Papirer« 
viste Søren Kierkegaards Broder, Biskop P. C. Kierke- 
gaard dette Sted, brast den gamle Biskop i Graad og 
sagde: »Det er vor Faders Historie og vor med!« 
(H. P. Barfods Biografi af Biskop Kierkegaard i »Illu- 
streret Tidende« 1888.) I den Kierkegaardske Slægts 
Historie spiller hin Begivenhed en stor Rolle, baade som 
Virkning og som Aarsag. Den staar som Udslag af det 
tunge Sind, der følte Alt stærkere og dybere end Andre, 
og af den Lidenskab, der drev enhver Stemning og en- 
hver Tanke ud i dens yderste Konsekvents. Men den 
kommer ogsaa til at staa som et truende Symbol, der 
satte det mørke Sind i stedse ny Bevægelse og vakte 
Tanken om den Gud, der hjemsøger Forældrenes Synder 
paa Børnene. 

Drengen fra Heden, Michael Pedersen Kierkegaard, 
blev sendt til København og sat i Hosekræmmerlære. 
Han arbejdede sig op til at blive en rig Mand, men 
glemte aldrig hint Øjeblik paa Heden, i hvilket han 
troede at have begaaet Synd imod den hellige Aand. 
Hans tungsindige Angst fik ofte Luft i fortvivlede Ord, 
og den prægede da Livet i Hjemmet med sit Mørke, 

skønt han ellers var en aandslivlig Mand, der i Vid og 
Skarpsindighed kunde tage det op med sine højt begavede 
Sønner. Allerede i sit fyrretyvende Aar havde han 
trukket sig tilbage fra Handelen og levede efter den 
Tid mest beskæftiget med filosofisk Læsning; især stude- 
rede han ivrigt den tyske Filosof Wolff. — Til Por- 
staaelse af den følgende Karakteristik af Søren Kierke- 
gaard maa det bemærkes, at andre Arvelighedsindflydelser 
gjorde sig gældende end de, der stammede fra den tung- 
sindige, grublende Fader. Moderen skildres som en rar 
lille Kone med et jevnt og fomørjet Sind. En Modsæt- 
ning, som ikke er sjelden, og som minder om den mel- 
lem Goethes Forældre, hvor ligeledes »des Lebens em- 
stes Fiihren« skrev sig fra Faderen, »die Frohnatur« fra 
Moderen. Ganske vist optraadte hos Søren Kierkegaard 
de modsatte Elementer ganske anderledes stridigt og 
kontrasterende end hos hin Livsharmoniens Stormester. 

Den yngre Søn, Søren Aaby Kierkegaard fødtes i 
København den 5. Maj 1813. Om hans Liv i det Ydre 
er ikke Meget at berette, og dog vilde der nu, da alle 
de efterladte Papirer foreligge, kunne skrives en interes- 
sant Biografi af ham , saa sandt det Væsentlige i Livet 
for en Natiu' som hans ikke er de ydre Begivenheder. 
I Georg Brandes' Skrift om Søren Kierkegaard er der 
givet en glimrende Karakteristik af hans literære Person- 
lighed. Der er her ydet Noget, som ikke kan gøres om. 
Men jeg tror, at Brandes, netop fordi hans Øje var 
rettet særligt mod S. Kierkegaards literære Virksomhed, 
er kommen til at lægge for stor Vægt paa enkelte Be- 
givenheder i hans Liv, der ganske vist bleve Motiver og 
Temaer i hans Produktion, men ikke vare helt bestem- 
mende for hans Aands Retning. Og jeg kan heller ikke 
være enig med Brandes i, at Pietet og Foragt vare 
S. Kierkegaards to Grundlidenskaber. Efter min Opfat- 

telse indtage de en mere underordnet Plads i hans 
Psykologi. — Det maa dog, især med Hensyn til dette 
sidste Punkt bemærkes, at da Brandes skrev sin Bog, 
vare kun de to første Bind af de »efterladte Papirer« 
udkomne. 

3. Det for Søren Kierkegaards hele Pei^sonlighed 
mest afgørende Element maa søges i hans Tungsind, som 
det har ligget i hans Race og i hans Temperament og 
næredes ved Opdragelsen. »Jeg er ikke Menneske; jeg 
er tungsindig indtil Grænsen af Sindssvaghed«, siger han 
(Efterladte Papirer. 1849. p. 402) et Sted i sine Op- 
tegnelser, hvor han gør Rede for sine Livsforhold. Det 
var Tungsindet, der laa til Grund for hans store Pietet 
og i det Hele for hans Ærbødighed for al Autoritet. 
Det medførte Trang til absolute Holdepunkter og Sky for 
Nyhedens Forvirring. Han trængte til Noget, der kunde 
bære ham oppe, naar Alt syntes at opløse sig for ham i 
et bundløst Mørke. Kun naar der var lagt en saadan 
absolut Grund, kunde andre Sider i hans Natui\ navnligt 
hans store dialektiske Trang, udfolde sig frit og kraftigt. 
I religiøs Henseende førte dette til, at hans skarpe Re- 
flexion og Kritik kun anvendtes paa Spørgsmaalet om 
Tilegnelsen af det religiøse Indhold, ikke til Prøvelse af 
selve dette Indholds indre Sammenhæng og Gyldighed. 
Og den Følelse af Foragt, der kunde røre sig hos ham, 
forstaas ogsaa let ud fra Tungsindets Følger for hans 
indre Liv. Vant som han var til at gaa mellem Afgrunde 
og Forfaerdelser , maatte de sædvanlige »let levende« 
Mennesker gøre et underligt Indtryk paa ham, lige som 
ogsaa selve Tungsindet maatte føre ham til at udmale 
sig Menneskenes Færd og dens Motiver i uheldigere 
Farver end virkelig Erfaring berettigede. Men Foragt 
var ikke et oprindeligt Element i hans Natur. Snarere 
var der en, ogsaa ved Tungsindet forstaaelig, inderlig 

Medfølelse med Mennesker, især med dem, der lide, eUer 
som han troede, var lidende. Fra flere Sider er det be- 
vidnet, at han havde et mærkeligt Blik for, om Noget 
pinte dem, han var sammen med, og at han forstod at 
mildne og trøste paa saa hensynsfuld og zart en Maade 
som ingen Anden. Han fandt ikke blot Trøst og Lin- 
dring ved at gaa omkring og tale med Almuesfolk paa 
Graden, men nærede en inderlig Medfølelse med dem og 
forstod at sætte sig ind i deres Anliggender. Og endnu 
tilsidst, da hans Opfattelse af Kristendommen skærpe- 
des , og da han følte Timen nærme sig , da Idealet 
skulde gøres gældende i al sin Strenghed, holdtes han en 
Stund tilbage af Medfølelsen med den Lykke, han vilde 
forstyrre, med den Uro og Lidelse, han vilde volde, hvor 
der hidtil havde raadet en mild og harmonisk Opfattelse 
af Livet. 

Det er naturligvis umuligt at udlede de forskellige 
Egenskaber og Tendentser hos et Menneske, især hos et 
rigt udstyret Menneske, af en eneste Aarsag. Saadanne 
Mennesker, hvis Betydning netop beror paa, at de komme 
til at gøre aandelige Erfaringer, som de Fleste slippe for 
eller gaa glip af, ville i deres Natur have flere forskel- 
lige Udgangspunkter, flere Elementer, som de maa kæmpe 
for at bringe Harmoni imellem. De Opgaver, de have 
at løse, ere først og fremmest stillede dem ved deres 
egen Natur. 

Ved Siden af Tungsindet som herskende Element er 
der allerede nævnt en Tankekraft, en Evne til dialektisk 
Arbejde, til sønderlemmende Eeflexion. Som han selv 
udtrykker det: »Bunden i kvalfiild Elendighed, som en 
Fugl, man har stækket, saaledes er jeg, medens jeg dog 
har beholdt hele min Aands Kraft, den vistnok over- 
ordentlige Kraft«. (Efterladte Papirer. 1849. p. 401.) 
Ikke blot i Reflexion og Tænkning jrtrede denne Kraft 

sig, men ogsaa i en Fantasi, der ved enhver Vibreren, 
ethvert Blink af Stemningen kunde udkaste Billeder i 
fuld Glans og med slaaende Liv, og i en Sprogkunst, 
som den endnu neppe var set i dansk Literatur. Heldigt 
stillet i ydre Henseende kunde han uddanne disse Aands- 
evner efter egen Lyst. Brugen af disse Evner har, som 
Brugen af enhver naturlig Kraft, været forbunden med 
Yelbehag; det har været ham en selvstændig Trang at 
anvende dem, selv om de hovedsageligt anvendtes i de 
raadende Stemningers Tjeneste. 

1 sit Skrift »Om Synspunktet for min Forfattervirk- 
somhed« (p. 58) tillægger Kierkegaard sig ved Siden af 
»det uhyre Tungsind« en »lige saa uhyre Færdighed i 
at skjule det under tilsyneladende Munterhed og Livs- 
lyst«. Ved denne Ytring bringer han vist, lige som i 
det Hele under Tilbageblikket paa sin Forfattervirksom- 
hed, mere System og Vilkaarlighed ind i sin Færd end 
der virkeligt har været. Der har ved Siden af Tung- 
sindet ligget et Element af helt modsat Natur, en Trang 
til at give sig hen i alskens kaad Leg, til at slaa sig løs 
i Vid og anden aandelig Kraftprøve, en Trang, som naturligt 
forbandt sig med Trangen til at bruge sin Aandskraft. 
Efter den Karakteristik, hans Skolebestyrer efter gammel 
Skik gav af ham ved hans Overgang til Universitetet, 
skal Barnagtigheden have holdt sig længe hos ham; han 
havde vist stor Lyst til Frihed og Uafhængighed, og 
hans Karakter var levende og munter. Det samme Ind- 
tryk fik senere hen i Livet Andre af ham. Det kan fra 
først af ikke have været Forstillelse. Der har været en 
uvilkaarlig Tendents hos ham i denne Retning, en Ten- 
dents, som ved en anden Opdragelse kunde være udviklet 
til at faa en lykkelig Indflydelse paa hans Karakter. 
Som den nu ytrede sig, naar Tungsindet trak sig tilbage, 

Høffding: Søren Kierkegaard. 3 

eller som Kontrastvirkning af dette*), kunde den faktisk 
blive et Dække for Tungsindets Indesluttethed, men vil- 
kaarligt frembragt kan den ikke have været. Det for- 
holdt sig sikkert hermed som med hans ivrige og stadige 
Færden paa Gaden ^ som han senere ogsaa fremstillede 
som Led i en gennemtænkt Plan, men som ogsaa fra. 
først af hai- været Udslag af en Trang til Bevægelse, til 
Mennesker og til skiftende Indtryk. 

»Jeg er en Janus bifrons — med det ene Ansigt ler 
jeg, med det andet græder jeg«, skriver han 24 Aar 
gammel. Intet af disse Ansigter har været paataget,, 
selv om det ene mest kom frem over for Andre, det 
andet i Ensomhed. Ti det er jo Tungsindets Natur at 
trække sig tilbage, naar Andre ere til Stede, lige som 
D ver gene forsvinde, naar Solen staar op. Denne Egen- 
skab ved Tungsindet var det netop, der gjorde det til et 
saa skæbnesvangert Element i Søren Kierkegaards Per- 
sonlighed. Det var dets Virken til at gøre ensom, til 
at frembringe Isolerethed og umuliggøre Aabenhed over 
for Andre, som blev afgørende for hans Skæbne. Den 
dumpe Sorg gjorde ham stum — men er det ikke en 
Synd ikke at kunne aabne sig for sine Nærmeste, ikke 
at kunne give sig inderligt hen, og blive i hvert Til- 
fælde ikke de inderligste Samlivsforhold umulige, hvor et 
saadant isolerende Tungsind raader? Naar det fortælles,, 
at Jesus uddrev en Djævel, og den var stum — saa for- 
klarede Søren Kierkegaard dette om Sorgen, Tungsindet^ 
der i sin Egoisme, for ikke at miste sit Herredømme 
over Mennesket, gør det stumt, drager det ud af Forbin- 

*) „1 Følelsens hemmelige Dyb ligge Sorgens og Glædens Strenge 
hinanden saa nær, at de sidste kun alt for let genklinge, naar 
de første røres". (Optegnelse fra 1836. Efterladte Papirer. 
1833-4:3. p. 174.) 

delse med Andre. (Efterladte Papirer. 1848. p. 1.) Og 
hermed var der nu stillet ham et uhyre Problem i hans 
eget Indre: var det Sindssvaghed eller Synd, der saa- 
ledes betog ham? »Det er og bliver dog den tungeste 
Anfægtelse, naar et Menneske ikke véd, om hans Lidelses 
Grund er Sindssvaghed eller Synd«. (Efterladte Papirer. 
1844. p. 74.) Her var Noget, der vel kunde sætte den 
grublende Dialektik i Bevægelse. Tankestrømme og 
Billedrækker kunde udvikle sig ud fra det ene af de 
mulige Synspunkter, for saa pludseligt at forsvinde for 
nye Forestillingsrækker ud fra det andet Synspunkt, især 
naar nu hertil kom det Eftertryk, der frembragtes ved den 
strengt ortodoxe Opdragelse og ved Mindet om, hvorledes 
Faderens Tungsind endog havde ført ham til at forbande 
Gud. 

I »Stadier paa Livets Vej« (3. Udg. p. 179) er For- 
holdet meUem Fader og Søn skildret: »Der var en Gang 
en Fader og en Søn. En Søn er lige som et Spejl, 
hvori Faderen ser sig selv, og for Sønnen er igen 
Faderen som et Spejl, hvori han ser sig selv i den til- 
kommende Tid. Dog betragtede de sjeldent hinanden 
saaledes, ti en oprømt livlig Samtales Munterhed var 
deres daglige Omgang. Kun hændte det faa Gange, at 
Faderen stansede, stod for Sønnen med sit sørgmodige 
Aasyn, betragtede ham og sagde: Stakkels Barn, du 
gaar i en stille Fortvivlelse. Videre blev der aldrig 
talet om , hvorledes dette var -at forstaa , hvor sandt det 
dog var.« — I de efterladte Papirer udtaler Kierkegaard 
sig langt bestemtere og skarpere om, hvorledes Faderen 
»læssede alt sit Tungsind af paa et stakkels Barn« 
(1847. p. 121), hvorledes hans Fader gjorde ham ulyk- 
kelig og berøvede ham hans Barndom. »Den Glæde at 
være Barn har jeg da aldrig havt« (1849. p. 3). Og 
det er sikkert ogsaa grundet paa egen Erfaring, naar 

han i »Uvidenskabelig Efterskrift« (p. 463) siger: »En 
Voldtægt, den være nu nok saa velment, er det at tvinge 
Barnets Existents ind i de afgørende kristelige Katego- 
rier«. 

Der var en Tid i hans Ungdom, hvor han har slaaet 
sig løs, i hvert Tilfælde i Fantasien. Et Motto, han har 
anbragt i sin Dagbog fra denne Tid , synes at ^de paa, 
at det Højeste for ham var at leve i Kontemplation og 
lade Verden gaa sin Gang uden personligt at bekymre 
sig om den. Det har været æstetiske og filosofiske 
Interesser, der have optaget ham helt. Det synes, at 
han er bleven revet ud heraf ved Kendskabet til hvad 
det var, der kuede Faderens Sind. Det hedder herom i 
Dagbogen (1833—1843. p. 4): 

»Da var det, at den store Jordrystelse indtraf, den 
fiygtelige Omvæltning, der pludseligt paanødte mig en 
ny ufejlbarlig Fortolkningslov af samtlige Fænomener. 
Da anede jeg, at min Faders høje Alder ikke var en 
guddommelig Velsignelse, men snarere en Forbandelse, 
at vor Families udmærkede Aandsevner kun vare til for 
gensidigt at oprive hinanden .... En Skyld maatte hvile 
paa hele Familien, en Guds Straf være over den; den 
skulde forsvinde, udstryges af Guds vældige Haand, ud- 
slettes som et mislykket Forsøg«. 

Da har han faaet Nøglen til »den stille Fortvivlelse«. 
Hans religiøse Udvikling har herved, som ved hele hans 
Temperament og hele hans Opdragelse, faaet en Begyn- 
delseshastighed , der lod hans Bane gaa højt over de 
mest befarne jevne Veje. Og den indre Rugen, hvortil 
han var anlagt, fik nu et Symbol at holde sig til. Han var 
bleven ført praktisk ind i gammeltestamentlig Religiøsitet 
paa en Maade, som det falder i de Færrestes Lod. Det 
patriarkalske Gudsforhold stod ikke for ham i det sæd- 
vanlige idylliske Lys. Og han hørte ikke til dem, der 

kunde gøre en stor Forskel mellem det gamle og det nye 
Testamente. 

Søren Kierkegaard fandt selv sit Tungsind beslægtet 
med den mærkelige Følelsestilstand, som ikke har været 
usædvanlig i Middelalderens Klostre, og som kaldtes 
Acedia. Den ytrede sig som aandelig Slappelse, Ulyst 
til religiøse Øvelser, Længsel efter Verden og Afeky for 
at aflægge Bekendelse (odium professionis). Han mente 
deri at genfinde, hvad hans Fader kaldte den stille For- 
tvivlelse. Han fortolkede Afskyen for Bekendelse i 
videre Betydning: om Sky for at udtale sig til Andre i 
det Hele, og mente da at kunne belægge Beskrivelsen 
med egen Erfaring. Tillige fandt han, at det røbede et dybt 
Blik i den menneskelige Natur, naar de middelalderlige 
Etikere regnede Acedia blandt Hovedlasterne. (E. P. 1838. 
p. 225.) Det var en Klostersygdom, og han siger ogsaa 
lejlighedsvis: »Havde jeg levet i Middelalderen, var jeg 
vel gaaet i Kloster«. — Hans Tungsind var deri for- 
skelligt fra den middelalderlige Acedia, at det var langt 
mere naturbegrundet end denne. Acedia opstod, som det 
synes, især ved Kontrastvirkning, som en Slappelse efter 
den stærke mystiske Anspænding , en Reaktion efter 
tvungen Andagt — en »désenchantement de dieu«, som 
en fransk Filosof har betegnet den. Dog har Kierke- 
gaards Følelsestilstand sikkert ogsaa for en Del havt 
denne Karakter. Der har, som Følge af den »Voldtægt«, 
der tidligt efter hans eget Udsagn blev øvet mod ham 
(særligt mod de Elementer i hans Natur, der pegede i 
anden Retning end Tungsindet), været rig Anledning til 
Kontrastvirkning af den omtalte Art. 

4. Paa Grundlag af Tungsindet, som det fra først 
af stærkeste og ved Opdragelse og Faderens Indflydelse 
ydei'ligere potentserede eller hidsede Element i hans 
Natur, finder nu — naar vi agte paa Udtalelserne i de 

efterladte Papirer — hans Forlovelseshistorie sin For- 
klaring. — Efter at han havde ført et æstetiserende og 
filosoferende Ungdomsliv, der flere Gange afbrødes af 
voldsomme indre Bevægelser, som ved hin »Jordrystelse« 
og ved Faderens Død, forlovede han sig med en ganske 
ung Pige, men hævede Forlovelsen Aaret efter til stor 
Sorg og Forargelse for den hele Ereds. Han har skil- 
dret denne Episode i tredie Afdeling af »Stadierne«, og 
i de efterladte Papirer kommer han atter tilbage dertil. 
Det forekommer mig, at al nødvendig Forklaring ligger 
i det ofte varierede Udraab: »Ak, hun kunde ikke bryde 
mit Tungsinds Tavshed!« (1843. p. 427.) Han havde 
ingen Lykke at dele med hende — tvertimod blev han 
sig først ved at lære hendes lyse, lette Sind og umiddel- 
bare Lykke at kende ret bevidst, hvor ulykkeligt et Sind 
han selv havde: »Just hendes umiddelbare ungdommelige 
Lykke sat ved Siden af mit rædsomme Tungsind og i et 
saadant Forhold maatte lære mig at forstaa mig selv; ti 
hvor tungsindig jeg var, havde jeg aldrig anet før; jeg 
havde egentligt ingen Maalestok for, hvor lykkeligt et 
Menneske kan være«. (1848. p. 117.) — Som hans Kaad- 
hed og Tankekraft kunde voxe ved Kontrasten til Tung- 
sindet, saaledes voxede dette igen, naar det fik Lykken 
til Modstykke. Et Væv af Virkninger og Modvirkninger 
mellem Elementerne i hans Indre og mellem hans Indre 
og hans ydre Erfaringer, der med Konsékventsens Magt for- 
mede hans Sindsretning i stedse skarpere udpræget Stil! 
Af det, han kalder sin Elendighed, det, at »de 
simpleste Betingelser for at være Menneske vare ham 
negtede«, — det isolerende, dæmonisk hæmmende Tung- 
sind, — udleder han ikke blot Umuligheden for ham af 
at indgaa i et Forhold, der som Ægteskabet hviler paa 
Aabenhed og Inderlighed over for en Anden, men ogsaa 
Umuligheden af at paatage sig et Embede. »Det har 



Tungsindet som Udkigspost. 39 

altid faldet mig let at komme ud af det med Folk, og vant 
som jeg er til at være bunden, er det aldiig faldet mig ind, 
at det skulde blive mig saa tungt. Men her kommer atter 
min Elendighed: jeg kan ikke, fordi jeg ikke er Menneske, 
fordi jeg er tungsindig indtil Grænsen af Sindssvaghed, 
Noget, jeg vel kan skjule over, saa længe jeg er uafhængig, 
men som gør mig ubrugbar til en Tjeneste, hvor jeg ikke 
5elv bestemmer Alt«. (Efterladte Papirer. 1849. p. 402.) 
Med beundringsværdig Klarhed og Ærlighed gør 
Søren Kierkegaard Rede for, hvorledes han blev stillet 
anderledes end andre Mennesker. Havde det staaet til 
ham, havde han valgt Ægteskab og social Stilling, som 
saa mange Andre. Det var kun hans syge Sind, der 
gjorde ham dette umuligt, medens hans pekuniære For- 
hold paa den anden Side gjorde ham det muligt at leve 
(for en Tid — men det blev hans Levetid) uden at søge 
lønnet Arbejde. Det var ingenlunde saaledes, at han af 
strengt ideale og principielle Grunde holdt sig fra at ind- 
træde i noget Samlivsforhold. At han blev den Enkelte, 
skyldtes de indre Problemer, han ved sine psykologiske 
Forudsætninger fik at kæmpe med. Først da han af 
psykologisk-individuelle Grunde var stillet uden for 
Menneskers sædvanlige Levevis paa en ensom Post, op- 
dagede han dér Noget, han ellers vel ikke vilde have 
faaet Øje paa. Det, der i hans Øjne stod som det højeste 
Ideal, viste sig for ham med en Klarhed og en Konse- 
kvents, der vanskeligere naas af den, der lever som 
Led i det mangfoldige og betingede Menneskeliv. Saa- 
ledes ses der fia et Fyi'taarn ude i Havet Mangt og 
Meget, der ikke kan ses fra Fastlandet; og dog er det 
ikke sagt, at de, der se det, vare dragne derud for at 
se det. Tungsindet blev saa at sige hans Udkigsstation. 
Allerede i Oldtiden mente man (det udtales saaledes i de 
saakaldte aristoteliske »Problemer«), at det melankolske 

Temperament var ejendommeligt for Genier. Selv om man 
nu den Gang ved Melankoli ikke forstod ganske det 
Samme som nu til Dags, kan denne Mening passe paa 
mange Tilfælde. Der er Erfaringer og Opdagelser, som kun 
gøres af den, der med Tungsindet som Vægt under Fod- 
deme dukker ned i Livets Hav. 

De store Personligheder, hvis Liv og Tanke faar 
afgørende og typisk Betydning (hvad enten det nu er 
ved den Tiltrækning eller ved den Frastøde^, de øve),, 
ere saadanne, som have store indre Problemer at løse^ 
og som løse dem paa en Maade, der faar Værdi for 
Andre end dem selv. Naar de komme til at træde aktivt 
og angribende op, vil Hovedaarsagen ligge i, at det 
indre Selvarbejde trænger til en ydre Fortsættelse. Det 
skarpe Blik baade for Idealet og for det, der staar 
Idealet imod, have de erhvervet i deres indre Liv. Der 
er foregaaet et indre Drama, før det ydre kommer til 
Opførelse. Hvad der for de Samtidige ofte tager sig ud 
eller af dem udlægges som Forfængelighed, Anmasselse^ 
Kritiksyge, Menneskeforagt, det er hos de virkeligt Store 
Udslag af dyrt købte Erfaringer, som de ikke — uden 
at fornegte sig selv — kunne holde hos sig selv. Søren 
Kierkegaard hører afgjort til denne Klasse af Personlig- 
heder. At hans indre Liv skulde faa Betydning for 
Andre ved den Klarhed, han kunde bringe over nogle 
af Livets vigtigste Spørgsmaal, var hans egen Overbevis- 
ning. Deri bestod egentligt den Tro, han havde paa sin 
Mission. »Meget langt tilbage i min Erindring«, siger 
han (Synspunktet for min Forfattervirksomhed, p. 61),. 
»gaar den Tanke, at der i hver Generation er et Par 
eller tre, som blive ofrede paa de Andre, brugte til i 
frygtelige Lidelser at opdage, hvad der kommer de Andre 
til Gode; saaledes forstod jeg tungsindigt mig selv, at 
jeg var udset dertil«. 

5. Naar Kierkegaards Tungsind med dets Virkninger 
stod for ham snart som Sygdom, snart som Brøde, kom 
det sikkert til Dels af, at Tungsindet har en egen Magt 
til at lade Sindet dvæle ved Muligheder, det ellers ikke 
vilde di-age frem, og til at give disse Muligheder ikke 
blot et mørkt Præg, men et Virkelighedspræg. Dette vil 
naturligvis saa meget des mere ske, hvor der er en 
levende Fantasi og en subtil Dialektik til at udfolde 
Mulighederne og arbejde med dem. Enhver stærk Følelse 
har en Tendents til at brede sig i Sindet og give alle 
opdukkende Forestillinger dels en absolut Karakter, dels 
et Realitetspræg , de ellers mangle, lige som den ogsaa 
vil fremkalde Erindringer og Anticipationer til Forklaring 
og Tydeliggørelse af sig selv. (Disse Fænomener har jeg 
under Navn af Følelsens Expansion beskrevet i min 
Psykologi. 3. Udg. p. 345—350.) Tungsindet disponerer 
til et Liv i Muligheder — dels i Anticipation, dels i 
Erindring. At Kierkegaard var vel forfaren i begge 
Dele ses ikke blot af hans Skrifter, hvor han baade ind- 
skærper den store Betydning af at leve i Muligheder og 
prøve sig selv i dem, og af ikke at forvexle Mulighed og 
Virkelighed, men ogsaa af de efterladte Papirer, som og- 
saa her oplyse, hvorledes det, han udviklede i sine Bøger, 
var hentet fra hans personlige Erfaring. Med Tungsindet 
virkede naturligvis her den digteriske Trang til Billed- 
dannelse, til konkret Udvikling af de Forestillinger, der 
kunde tjene til Udtryk for Stemningerne, snart direkte 
Udtryk for disse, snart ved Kontrastvirkning Udtryk for 
deres Modsætning. Følgende Udtalelser vise, hvilken 
Magt Foregriben og Erindring havde over ham selv, og 
hvilken Fare han deri saa. 

I Aaret 1839 (25. Juli) skriver han i sin Dagbog: 
»Derfor finder jeg saa liden Glæde ved Tilværelsen, 
fordi , naar Tanken om Noget vaagner i min Sjæl, 

vaagner den med en saadan Energi, i en saa overnaturlig 
Størrelse, at jeg ret egentlig forløftet- mig paa den, og 
den ideale Anticipation er for mig saa langt fra at være 
forklarende af Tilværelsen, at jeg af den snarere udgaar 
for afmægtig til at finde det til Ideen Svarende, for 
urolig og saa at sige nerverystet til at udhvile mig deri«. 

— Man forstaar let, hvorledes Tungsindet maatte øges 
ved saadan stadig Genoplevelse af Misforhold mellem det 
Forudgrebne og det Virkelige. 

»For mig«, hedder det i en Optegnelse omtrent fra 
samme Tid (Efterladte Papirer. 1 833—43. p. 335), »er 
der intet Farligere end at erindre. Har jeg først erin- 
dret et Livsforhold, saa er det mig umuligt at faa Inter- 
esse derfor igen .... Faar jeg først Tid til at gøre 
den Erfaring, jeg alt ofte nok har gjoit, at Erindring 
mætter rigeligere end al Virkelighed — saa er det forbi«. 

— Atter her er det Livet i Forestillingen, der faar For- 
rangen for Livet i Virkeligheden. I samme Eetning 
peger en Optegnelse fra 'Kierkegaards tyvende Aar i 
Anledning af en Broders Død: »Jeg har lagt Mærke til, 
at min Sorg ikke er en momentant opfattende, men i 
Længden tiltagende, og jeg er sikker paa, at naar jeg 
en Gang skulde blive gammel, ^al jeg ret komme til at 
tænke paa de Afdøde .... Hvad min nu afdøde Broder 
angaar, da er jeg sikker paa, at Sorgen først ret »vil 
vaagne efter lang Tids Forløb«. (Efterladte Papirer. 
1833—43. p. 16.) 

Gav Tungsindet ved sit Hang til at fremkalde og 
dvæle i Muligheder og Forestillinger Digtertrangen og 
den dialektiske Drift Vind i Sejlene, saa opnaaedes der- 
ved paa den anden Side en afledende Virkning paa Tung- 
sindet; dette holdtes nede ved Tankens og Pantasiens 
Arbejde, der lagde Beslag paa hele Sindets Kraft og 
Opmærksomhed. Hele den første storartede Periode af 

Kierkegaards Produktion (1843 — 46), i hvilken hans mest 
geniale Værker falde, har han selv forklaret sig fra 
-dette Synspunkt: »Lig hin Prinsesse i 1001 Nat frelste 
jeg Livet ved at fortælle, o: ved at producere. At pro- 
ducere var mit Liv. Et uhyre Tungsind, indre Lidelser 
af sympatetisk Art , Alt , Alt kunde jeg magte — naar 
jeg fik Lov at producere«. (Efterladte Papirer. 1849. 
p. 245. Smlgn. allerede 1847. p. 148.) — Havde der 
ikke været denne dybe Trang til Tanke- og Fantasi- 
arbejde , var han gaaet aandeligt til Grunde *). Det var 
et selvstændigt Element i hans Natur, som under andre 
JForhold vilde kunne være udviklet i andre Former end 
det blev. Det søgte Afløb, og Afløbets Retning bestemtes 
ved hvad der ellers rørte sig i hans Sind. Men hele 
Forfattervirksomheden var neppe fra først af anlagt saa 
klart og bestemt i én Retning eller mod ét Formaal, som 
han senere mente. Der var fra først af langt mere Uvil- 
kaarligt hos ham end han vilde indrømme, da han saa 
tilbage paa sin Virksomhed. 



*') Det stadigt gentagne rytmiske Spil af Tungsind og Tankebevæ- 
gelse er skildret i følgende Optegnelse fra 1843: „Det er besyn- 
derligt, saa strængt jeg i en vis Forstand bliver opdraget. Af 
og til bliver jeg sat ned i det mørke Hul; dér kryber jeg om- 
kring i Kval og Smerte, ser Intet, ingen Udvej. Da vaagner 
pludseligt en Tanke i min Sjæl saa levende som om jeg aldrig 
havde havt den før, om den end ikke er mig ubekendt, men 
jeg har før kun lige som været viet til den ved venstre Haand, 
nu vies jeg til den ved højre. Naar denne nu har sat sig fast 
i mig, da bliver der kælet lidt for mig, jeg bliver tagen paa 
Armene, og jeg, der var skrumpet sammen som en Græshoppe, 
jeg voxer nu op igen, sund, trivelig, glad, blodvarm, smidig som en 
Nyfødt. Derpaa maa jeg lige som give mit Ord paa, at jeg vil 
forfølge denne Tanke til det Yderste; jeg sætter mit Liv i Pant, 
og nu er jeg spændt i Selerne. Stanse kan jeg ikke, og Kræf- 
terne holde ud. Da bliver jeg færdig, og nu begynder Alt for- 
fra«. (Efterladte Papirer. 1833—43. p. 417.) 

6. Dersom vi blev staaende ved de hidtil frem- 
dragne Elementer i hans Væsen, vilde vi ikke kunne 
vente at finde Mere i ham end — hvad der naturligvis 
ikke er ringe — en Digternatur, og tillige maaske en 
Tænker i psykologisk Retning. Søren Kierkegaard har 
ogsaa ofte nok advaret mod sig selv i denne Hen- 
seende. Naar det var hans Overbevisning, at Menne- 
skene særligt i hans Tid alt for ofte forvexlede et Tanke- 
og Fantasiforhold til Livet og til Livets store Forbilleder 
med et Virkelighedsforhold, saa kendte han, som paavist, 
denne Fare fra sig selv. Men han kendte ogsaa Mod- 
vægten. Ti lige saa karakteristisk for ham som det 
stærkt spændte Stemningsliv , den utrættelige Dialektik 
og den mod alle Følelsesnuancer og Tankeovergange 
lydige Fantasi, var den energiske Villie, med hvilken 
han søgte at bevare sig i Koncentration, holde sammen 
paa sit Væsens Elementer og lede alle det rige indre 
Livs Strønmie mod ét Maal. Han har med fuld Ret 
hævdet , at han paa intet Trin har været blot Digter 
eller Tænker. Allerede som 22aarig ung Mand skrev 
han (i Gilleleje, paa en Fodtur i Sommeren 1835) Føl- 
gende : 

»Det, der egentligt mangler mig, er at komme paa 
det Rene med mig selv om, hvad jeg skal gøre, ikke om 
hvad jeg skal erkende, uden for saa vidt en Erkenden 
maa gaa forud for enhver Handlen. Det kommer an paa 
at forstaa min Bestemmelse, at se hvad Guddommen 
egentligt vil, at jeg skal gøre ; det gælder om at finde en 
Sandhed, som er Sandhed for mig, at finde den Idé, for 
hvilken jeg vil leve og dø. Og hvad nyttede det mig der- 
til, om jeg udfandt en saakaldet objektiv Sandhed, 

naar den for mig selv og mit Liv ihke havde nogen 

dybere Betydning? Det var det, der manglede mig, 

at føre et fuldkomment menneskeligt Liv og ikke blot et 

Erkendelsens, saa jeg derved kommer til ikke at basere 
mine Tankeudviklinger paa — ja paa Noget, man kalder 
objektivt, — Noget, som dog i hvert Tilfælde ikke er 
mit eget, men paa Noget, som hænger sammen med min 
Existents's dybeste Rod, hvorigennem jeg saa at sige er 
indvoxet i det Guddommelige, hænger fast dermed, om 
saa hele Verden styrter sammen. Se det er det, jeg 
mangler, og derhen stræber jeg'<. (Efterladte Papirer. 
1833—43. p. 45—47. — Udhævelserne ere af Kierke- 
gaard selv.) 

Den stærke Trang til at tænke er altsaa fi-a først 
af en Trang til at tænke i Existents, tænke saaledes, at 
den inderste Personlighed er med og bestemmes derved i 
sin Kærne og sin Retning. Han vilde tænke paa samme 
Maade som han et Steds skriver, at han har læst en Bog 
(Gorres' Athanasius) : »med hele min Krop — med Hjerte- 
Mlen«. Men denne Trang til at bøje Alt i sig mod ét 
Formaal, at føje de sondrede, modstridende Elementer i 
sit Væsen sammen til Enhed, havde stærk Modstand at 
overvinde. Og dog syntes Tidens Tænkning at have 
banet Vejen. Løsenet var jo nu den højere Enhed, Mod- 
sætningernes Harmoni, og rundt om sig hørte han unge 
spekulative Virtuoser gentage disse Slagord i fuld For- 
visning om at kunne gøre Fyldest for dem. Det gjaldt 
at mediere, at finde Mediationen ; at blive stikkende i et 
Enten-EUer, i et Extrem eller et uforsonet Modsætnings- 
forhold var Tegn paa et daarligt Hoved eUer paa bor- 
neret Fastholden af et »overvundet Standpunkt«. Disse 
Fraser maatte skurre i Søren Kierkegaards Øren, naar 
han kom fra sine ensomme Meditationer eller fra sine 
indre Kampe, der noksom lærte ham, at der her ikke 
var Tale om en Metode, et Haandgreb, der kunde læres 
én Gang for alle, men at det var Noget, der, naar det 
blev forsøgt i Livets Virkelighed, ikke blot i fantastisk 

Abstraktion eller paa Papiret, kunde kræve den mest 
anstrengte Villen, den pinligste Udholdenhed, — og at 
det var en Opgave, der stedse maatte løses paa ny. 
Men — ^m han skrev i sin Dagbog 1837 (Efterladte 
Papirer. 1833 — 43. p. 111) — »der er mange Menne- 
sker, der komme til et Livsresultat lige som Skoledrenge ; 
de snyde deres Lærer ved at skrive Facitet ud af Regne- 
bogen uden selv at have regnet Stykket«. Kierkegaard 
var her den strenge Revisor — først og fremmest over 
for sig selv. Han gennemlevede Livets Elementer og^ 
lærte af egen Erfaring, hvor drøjt et Arbejde det kan 
være at opføre en Totalitet af dem. En overfladisk Af- 
pudsning skjuler saa ofte over et Makværk. Han erklæ- 
rede da »den højere Enhed« med dens Baade-Og Kamp 
paa Liv og Død. Distinktionen, Disjunktionen, Enten- 
Eller anbragtes paa en Hædersplads, og »Gentagelsen« 
sattes i Stedet for Mediationen. »Al Tale om en højere 
Enhed, der skal forene absolute Modsætninger, er et 
metafysisk Attentat paa Etiken«. (Efterladte Papirer. 
1844 — 46. p. 150.) Man forudsætter uden videre, at 
Alt er i Orden, og at Elementerne som af sig selv føje 
sig sammen, saa at ingen særlig Anspændelsesakt, ingea 
ny Indsats er nødvendig eller stedse maa gentages. Mea 
ofte kommer det da ogsaa af, at man ingen virkelige 
Naturgrund har i sig. For sit eget Vedkommende siger 
han: »Jeg sidder og lytter til Tonerne i mit Indre, 
Musikens glade Vink og Orgelets dybe Alvor; at sam- 
menarbejde dem, det er en Opgave ikke for en Kompo- 
nist, men for et Menneske, der i Mangel af større For- 
dringer til Livet indskrænker sig til den simple, at ville 
forstaa sig selv. — At mediere er ingen Kunst, naar 
man ingen Momenter har i sig«. (Efterladte Papirer. 1833« 
—43. p. 418.) 

Som Livet gik, blev Modsætningerne for ham stær- 

kere og stærkere, Momenterne stridigere og stridigere, 
skønt hans Kraft samtidigt voxede , — eller maaske 
rettere^ fordi hans Kraft voxede; ti var den ikke voxet 
(om end til sygelig Overspænding), havde han ikke kunnet 
fastholde saa store Disharmonier og operere med dem. 
Al rationel og naturlig Sahimenhæng i Livet sprængtes 
tilsidst for ham, og han fældte en Pordømmelsesdom over 
det naturlige Menneskeliv som i sin inderste Rod for- 
vansket og fordærvet. 

Det maa nemlig vel mærkes, og vil i det Følgende 
blive nærmere paavist, at Søren Kierkegaards Indignation 
og Polemik vel nærmest var fremkaldt ved den roman- 
tisk-spekulative Fortoning af Livets Modsætninger, en 
Fortoning, der især i Epigoners og Eftersnakkeres Mund 
blev fad og overfladisk, men at det ikke blot var en 
saadan forbigaaende Tids- eller Moderetning, han vilde 
til Livs. Han sigtede højere. Hvad han vilde til Livs, 
var egentligt al human og naturlig Livsanskuelse og 
Livsførelse, Troen paa Livets ubrudte Kraft, paa dets 
Evne til ad sine egne naturlige Veje at løse de Proble- 
mer, dets egen Udfoldelse har ført med sig. I sig selv 
er Ideen om »den højere Enhed« ogsaa kun et moder- 
niseret Udtryk for den Harmoni, den græske Tanke paa 
sin Vis søgte og fandt, og som ingen menneskelig Tænk- 
ning kan undlade at styre efter, selv om det er af stor 
Betydning for Livets Rigdom og Dybde, at der ikke^ 
slaas af paa Modsætningerne, og at man ikke for tidligt 
og paa løs Grund fejrer »Mediationens« Fester. 

Kierkegaard blev sig det ogsaa stedse klarere be- 
vidst, hvad det var for en Magt, han egentligt kæmpede 
imod. Da »Systemets« Tid var forbi, var hans Kamp 
ikke forbi. Han saa klart, at den naturvidenskabelige 
Verdensopfattelse ad sin naturalistiske Vej hævdede den 
samme Kontinuitet og indre Sammenhæng i Livet, som 

den spekulative Opfattelse paa sin idealistiske Vis havde 
gjort gældende. Det var samme Fjende i ny Skikkelse. 
— Dog var det Skade, at Kierkegaard ikke over for sig 
havde større Kepræsentanter for Humanismen end de 
spekulative Epigoner. Han havde ikke Modstand nok at 
overvinde. Hans Værk blev derfor ikke saa betj^dnings- 
fuldt, som det ellers kunde være blevet. — 

Den højere Enhed var efter Kierkegaard ikke blot 
af den Grund saa vanskelig at naa, fordi der er skarpe 
Modsætninger, stridende Momenter at overvinde, men 
ogsaa fordi al menneskelig Existents er i Vorden. Existents 
betyder efter hans Definition udtrykkeligt: at være i 
Tiden, og paa dette Sidste lægger han (som vi udførligere 
ville se ved hans Erkendelseslære) en meget stor Vægt. 
Saa længe vi ere i Tiden, staa vi stedse over for nye 
Muligheder og nye Opgaver, hvis Løsning er problematisk. 
Al vor Viden og Harmoni er grundet paa Bagklogskab. 
»Livet maa forstaas iaglængs. Men .... det maa leves 
forlængs. Hvilken Sætning, jo m^re den gennemtænkes, 
netop ender med, at Livet i Timeligheden aldrig ret 
bliver forstaaeligt, netop fordi jeg intet Øjeblik kan faa 
fuldelig Ro til at indtage Stillingen baglængs«. (Efter- 
ladte Papirer. 1833—43. p. 441.) — Ethvert vundet 
Resultat maa paa ny voves som Indsats, paa ny sættes 
under Debat, for om muligt at vindes paa ny under den 
stadige Udvikling og det stadige Arbejde. Her viser 
Gentagelsens Begreb sig i sin Betydning for Kierkegaards 
Tænki;iing. Det hænger nøje sammen med hans Betoning 
af Virkeligheden, af Existentsen som Væren i Tiden. 
Hvad der er vundet i Fortiden har kun en mulig Værdi 
i Fremtiden. Det gælder en Omsætning af denne Mulig, 
hed til Virkelighed; men enhver saadan Omsætning er 
en Gentagelse, da jo det, der skal virkeliggøres, forud 
existerede som Mulighed, for Forestillingen (Gentagelsens 

Begreb ville vi ved Søren Kierkegaards Etik vende til- 
bage til). — 

7. Endnu maa Forholdet mellem Søren Kierkegaards 
Digterbegavelse og hans Tænkerbegavelse berøres. De 
to Sider i hans Natur arbejde stadigt sammen. Dette 
stiller ham paa en Plads for sig selv i Literaturen, uden 
for de sædvanlige Rubriker. I en vis Forstand havde 
han maaske opnaaet at gøre større Virkning, hvis han 
havde kunnet give Digterværker, der ikke krævede For- 
staaelse af filosofiske Tanker, og Tænkerarbejder, der 
ikke frembød saa mange Parenteser, Udmalinger og Bil- 
leder. Mange, som ville nyde Digtning for sig eller følge 
ren og streng Tænken, gaa ham nu forbi. Men den 
nøje Samvirken af hans Digten og Tænken kom af begges 
nøje Forbindelse med hans egen inderste Natur. De ar- 
bejde begge i hans Personligheds Tjeneste. Hans Trang 
til Tænken var en Trang til at tænke i Sammenhæng 
med Livserfaringer og Stemninger; derfor behøvede han 
stedse konkrete Situationer og Exempler. Og Stemningen, 
som stedse følger med, foretager sig da sine smaa Ud- 
flugter, har sine Sidevirkninger, til hvis Udfoldelse og 
Klaring den altid villige og lynsnare Fantasi yder sin 
Bistand. Deraf den Rigdom af Poesi — i korte Ven- 
dinger og Udtryk, eller i parentetiske Udbrud, eller i ud- 
malende Billeder — som er spredt om i hans Værker. 

»Min Tænken«, siger han selv (Efterladte Papirer. 
1848. p. 147), »er præsentisk; jeg har lige saa megen 
Fantasi som Dialektik.« At han ikke fortabte sig i Ab- 
straktioner, der stod Livet og det Nærværende flernt, 
sætter han her træffende i Forbindelse med, at Fantasi 
og Tænken arbejde sammen hos ham. Da virkelig Er- 
faring sjeldent eller aldrig fremstiller os en Karakter, en 
Lidenskab eller en Sjælstilstand i ftdd og gennemført 
Konsekvents, tager han Fantasien til Hjælp og konstruerer 

Høffding: Søren Kierkegaard. 4 

— ved et Tankeexperiment, der strengt holder sig til de 
afgørende Begrebsbestemmelser, som skulle indøves — 
Skikkelser og Situationer til Anskueliggørelse og Sam- 
tidiggørelse af de aandelige Forhold og Problemer, han 
sysler med. Hans berømteste Bøger: »Enten — Eller «^ 
»Stadier paa Livets Vej«, »Gentagelsen« ere saadanne 
»Forsøg i experimenterende Psykologi«. — Dog tror jeg, 
at der ogsaa i denne Henseende er mere Uvilkaarligt og 
mindre systematisk Anlæg i hans Forfattervirksomhed, 
end han ofte selv giver dét Udseende af. Billeder have 
sikkert trængt sig frem før Brugen, og han har — i 
hvert Tilfælde oftest — først bagefter set, hvad de kunde 
bruges til. Og hvor den konstruerende Vilkaarlighed 
har grebet stærkere ind, har det ikke sjeldent været til 
Skade for den poetiske Værdi, tillige ogsaa (som i et 
senere Afsnit vil søges paavist) for den filosofiske Værdi 
af hans Fremstillinger. 

Kierkegaard lægger megen Vægt paa, at man maa 
prøve sig selv gennem Muligheder, da Livets Virkelighed 
ikke er tilstrækkelig til at opdrage Karakteren*). Men 
det er karakteristisk for ham, at han kun fremhæver én 
Mislighed ved denne Mulighedernes Metode, nemlig den, 



*) ,,Først den, der dannes ved Muligheden, dannes efter sin Uende- 
lighed Endeligheden og de endelige Forhold, hvori et Individ 

er anvist Plads, de være nu sm.ia og dagligdags, eller verdens- 
historiske, danne kun endeligen, og man kan altid besnakke 
dem, altid faa lidt Andet ud af dem, altid prutte, altid slippe 
nogenlunde derfra, altid forhindre, at man absolut lærer Noget 
deraf." Begrebet Angest p. 165 f. — Naar man sammenholder 
denne Udtalelse med den fra „Stadierne", som anføres i Texten, 
bliver Resultatet det, at hverken Mulighed eller Virkelighed for- 
maar at opdrage den, der vil bedrage sig selv. Ingen af de to 
Metoder har noget absolut Fortrin. Men der er i og for sig 
noget meget Træffende i Kierkegaards Fremhæven af Mulig- 
hederne. (Smlgn. min Etik. p. 111—117.) 

at man let kan skulke sig til større Dygtighed, end man 
virkeligt besidder. »Det er vanskeligt at prøve sig selv 
i Muligheden ; det er lige som , hvis En , uden at turde 
bruge Stemmen, skulde prøve, om han havde en stærk 
Stemme. Hidtil forgæves har jeg mange Gange speku- 
leret paa at finde et Middel til at kunne kontrolere sig 
selv i Muligheden.« (Stadier paa Livets Vej. 3.Udg. p.271.) 
Han fremdrager ikke den anden tænkelige Mislighed, at 
de Muligheder, der konstrueres, kunde være saa mørke 
og abnorme, at Kraft og Mod sattes til i Kampen med 
Skygger, uden at der fra denne Dvælen i Mulighedernes 
Verden kunde hentes Dygtighed til at tage Virkelighedens 
Kamp op. Og tillige: Virkeligheden kan man dog under 
Tiden blive færdig med; men Muligheden er som en 
Skygge eller en Taage, der danner sig igen, saa ofte 
den sønderhugges ; Kampen med Mulighederne bliver der- 
for let en Øsen i Danaidernes Kar. Kierkegaard har 
her virket langt mere som Romantiker, end han ønskede 
og vilde. Han har for Mange fremtryllet en imaginær 
Verden, der sugede al Kraft og Saft af den virkelige. 
Der^er Adskillige, for hvem hans Skrifter have været 
som Løvens Hule, hvor alle Spor førte ind ad, ingen til- 
bage igen. Andre have voldsomt maattet frigøre sig fra 
hans Mulighedsverden ved et af de resolute »Afgørelsens 
Ryk«, som han selv i anden Sammenhæng anbefaler. 

Saa stor var hans Iver for personlig Sandhed, at 
han udtrykkeligt vilde have slaaet fast, at disse Tanke- 
experimenter ikke dækkede hans egen Anskuelse. Der- 
for digtede han ikke blot Karakterer og Situationer, men 
ogsaa Forfattere. De pseudonyme Forfatternavne, som 
staa paa hans fleste Skrifter, udgøre en hel Kreds af 
Individualiteter paa forskellige Standpunkter. Det er 
hans Stræben efter »at tænke i Existents«, der fører ham 
til disse Pseudonymer. Hvilken Virtuositet han besad i 

4* 

saaledes psykologisk-digterisk at sætte sig ind i forskel- 
lige mulige Porfatterindividualiteter , kan ses af det lille 
Skrift »Forord« , en Samling Fortaler til forskellige 
tænkte Skrifter af tænkte Forfattere. — 

Hans Tænken er ikke blot præsent, bunden til an- 
skuelige Forhold og Situationer; den er ogsaa, hvad der 
iøvrigt hænger nøje sammen dermed, subjektiv, d. v. s. den 
er en Tænken, som fremgaar af og forbruges i det per- 
sonlige Liv, i Livsanskuelsen og Livsførelsen hos det en- 
kelte Individ, i det praktiske Forhold til Livets Forhold 
og Livets Muligheder. En saadan subjektiv Tænken er 
forbunden med Lidenskab, ti det at existere er en uhyre 
Modsigelse. Den subjektive Tænker maa ikke svinge 
bort fra Existentsen i Abstraktion, men hans Opgave er 
at forstaa det Abstrakte og Almene konkret, i- sin Exi- 
stents som dette enkelte Menneske. At være Idealet i 
Fantasien eller paa Katedret er ikke vanskeligt ; men at 
skulle existere som Idealist er en yderst anstrengende 
Livsopgave. Den subjektive Tænker er Kunstner, ikke 
Videnskabsmand, ti hans Tænken gaar i Et med en 
Villen. (Om den subjektive Tænkers Opgave og Stil se 
»Uvidenskabelig Efterskrift«, p. 267 — 274). — Som saa- 
danne subjektive Tænkere beundrede Kierkegaard især 
Sokrates og Lessing, ogsaa Jakobi og Hamann. Hans 
Doktordisputats handlede om Sokrates (»Om Begrebet 
Ironi med særligt Hensyn til Sokrates«. 1841.). Baade 
Sokrates og Lessing har han karakteriseret paa en glim- 
rende, men ogsaa højst- ensidig Maade; navnligt har han 
sikkert gjort dem mere »subjektive« end de i Virkelig- 
heden vare. (Se herom min Afhandling »Apologi for 
Lessing« i »Nordisk Tidsskrift« udg. af den Letterstedtske 
Forening. 1890.) — 

Det er en vigtig Ide, Kierkegaard har opstillet ved 
sin Fordring om subjektiv Tænken. Den indeholder ikke 

blot Fordringen om at forlade den spekulative Abstrak- 
tions Veje og gaa tilbage til kritisk Besindelse over de 
Forudsætninger og Skranker, inden for hvilke vor Tanke 
har at arbejde. Men den fører ham til at give en psyko- 
logisk og etisk Indledning til en Livsanskuelse, eller en 
Teori om Livsanskuelsens Kunst. Søren Kierkegaards 
Filosofi er en saadan Teori. Den er vel først og frem- 
' mest anlagt til at belyse den kristelige Livsanskuelse; 
men den er anlagt og gennemført paa en saadan Maade, 
at den kan faa Betydning for enhver Livsanskuelse. — 

Søren Kierkegaards Forfattervirksomhed falder væ- 
sentligt i to Perioder. I den første (1843 — 46) er han 
optagen af Kampen mod den spekulativt-æstetiske For- 
flygtigelse af Existentsen, af at paavise Modsætninger, 
Overgangsforhold og Betingelser paa Livsanskuelsernes 
Omraade. Han giver her en Art sammenlignende Livs- 
filosofi. I den anden Periode (1849 — 1855) fører han sjn 
store Kamp mod Kirkens formildende Opfattelse og Be- 
handling af Kristendommen. Ogsaa denne sidste Periode 
&ar Betydning i filosofisk Henseende, da Kierkegaard 
her drager sine sidste Konsekventser med Hensyn til 
Forholdet mellem Religion og Humanitet. — Ved Karak- 
teristiken af den første Periode kunne dog naturligvis 
meget vel af og til Udtalelser fra en senere Tid benyttes, 
naar de blot ere Udtryk for Tanker, der allerede vare 
udviklede i tidligere Tid. 



IV. 
SØREN KIERKEGAARDS FILOSOFI. 



Uen Opgave, Kierkegaard stillede sig som Tæn- 
ker, har han selv betegnet som den: at gøre Vanske- 
ligheder. Alt blev gjort lettere nu til Dags, mente han. 
I den ydre Verden blev Færdselen og Samkvemmet let- 
tere ved Jernbaner og Telegrafer; og i Aandens Verden 
lovedes Forsoning af alle Modsætninger, harmonisk En- 
hed af alle stridende Elementer. Saa satte han sig da 
for at gøre Noget vanskeligt; — ellers vilde jo ogsaa 
de, der vilde gøre Alt let, komme til at mangle Stof til- 
sidst. (Uvidenskabelig Efterskrift, p. 137.) 

Om de Mænd her hjemme, af hvilke han paavirkedes 
under sin Udvikling, er der talt i det Foregaaende. Her 
skal blot nævnes, at det især var Martensens Forelæs- 
ninger over spekulativ Teologi , som udæskede hans 
Kritik. Allerede i Disputatsen om Sokrates fremtraadte 
Antydninger til en mere kritisk, subjektiv og existentiel 
Opfattelse af Tænkningen og en Tvivl om, at det skulde 
være muligt at give vor Erkendelse en saa glat og kon- 
tinuerlig Sammenhæng, som den spekulative Filosofi 
troede at have naat. Da Schelling i Aaret 1841 begyndte 
de opsigtsvækkende Forelæsninger, ved hvilke han vilde 

stille en ny, højere og mere positiv Filosofi i Stedet for 
Hegels, var Kierkegaard blandt de Mange, der rundt om 
fra ilede til Berlin for at lære den nye Visdom at kende. 
{Se om denne Schellings Optræden min Bog »Filosofien 
i Tyskland efter Hegel«, p. 127 f.) I Begyndelsen 
syntes det, som om de Forventninger, med hvilke han 
kom, skulde opfyldes. I sin Dagbog skrev han: »Jeg er 
saa glad ved at have hørt Schellings anden Time — ube- 
skriveligt. Saa har jeg da længe nok sukket, og Tan- 
kerne sukket i mig; da han nævnede det Ord: »Vh^ke- 
lighedii om Filosofiens Forhold til Virkelighed, da sprang 
Tankens Foster i mig af Glæde som i Elisabeth. Jeg 
erindrer næsten hvert Ord, han fra det Øjeblik sagde. 
Her maaske kan der komme Klarhed. Dette ene Ord, 
det erindrede mig om alle mine filosofiske Lidelser og 
Kvaler.« (Efterladte Papirer. 1833—43. p. 297.) Den 
forventede større Klarhed udeblev; ti nogle Maaneder 
efter skrev Kierkegaard til sin Broder: »Kære Peter, 
Schelling vrøvler ganske forskrækkeligt<*, og han rejste 
hjem, før Forelæsningerne vare til Ende. Dog har hint 
Spring af Tankefostret været Begyndelsen til hans føl- 
gende Tankeliv. Schelling betonede nemlig meget stærkt, 
at den spekulative Filosofi ikke kunde komme ud over 
det Mulige og det Abstrakte, Almene, og at Forholdet 
til den absolute Virkelighed, særligt saaledes som den 
religiøse Tro opfatter denne, kun kunde sættes ved en 
Villiesakt, der motiveres af Længsel og praktisk, person- 
lig Trang, — altsaa som Kierkegaard senere udtrykte 
det: ved et Spring. (Se »Filosofien i Tyskland efter 
Hegel«, p. 133 — 136, 145.) Modsætningen mellem Tænken 
og Existents, mellem det Almene og det Enkelte og 
Umuligheden af en kontinuerlig Overgang mellem dem 
fik Kierkegaard her slaaet fast saaledes, at han ikke 
glemte det. Med Rette frastødtes han ved den vilkaar- 

lige og fantastiske Maade, paa hvilken Schelling filoso- 
ferede videre efter at have konstateret hint Brud paa 
Tænkningens Kontinuitet, skønt der midt i Fantasteriet 
fremkommer geniale Glimt. Schellings Slutningsresultat 
vilde neppe heller have tiltalt ham; det gik ud paa atter 
at læge Bruddet ved at paavise en ny Sammenhæng og 
ved at bebude en Fremtidens Religiøsitet, »et tredie 
Rige« (lige som tidligere Lessing og i vore Dage Henrik 
Ibsen), til hvilket Kristendommen kun er en Indlednings 
og som i sin højere Form skal føre ud over Mod- 
sætningen mellem Mytologi og Aabenbaring ved fri 
religiøs Selvforstaaelse. (Filosofien i Tyskland efter 
Hegel. p. 142 f. 148.) Kierkegaard holdt sig til det 
Brud, Schelling havde konstateret. Man kan i hans 
filosofiske Skrifter (især i »Begrebet Angest«) tydeligt 
mærke Schellings Indflydelse, til Dels ogsaa hans Termi- 
nologi. 

En yngre tysk Filosof, som Kierkegaard skylder 
Meget, er Adolf Trendelenburg. Under sit omtalte Ber- 
linerophold var han saa optagen af Schelling og Hegelia- 
nerne, at han ikke Sk hørt Trendelenburg, hvad han 
senere fortrød. Trendelenburg var den Første, der gav 
en erkendelsesteoretisk Kritik af den spekulative Metode 
og udviklede en mere kritisk Erkendelseslære (Logische 
Untersuchungen. 1840), som har havt ikke ringe Ind- 
flydelse paa Kierkegaards Tankegang. Kierkegaard om- 
taler (i »Uvidenskabelig Efterskrift«, p. 79) Trendelen- 
burg som »en Mand, der tænker sundt og er lykkeligt 
dannet ved Grækerne«, og i sine efterladte Papirer (1847, 
p. 22) siger han endog: »Der er dog ingen moderne 
Filosof, af hvem jeg har havt den Gavn, som af Tren- 
delenburg.« (Se nærmere om Trendelenburg: »Filosofien 
i Tyskland efter Hegel«, p. 222 ff.) 

Men hvad han end skyldte Andre, den væsentlige 
Grund var lagt i hans egen Personlighed og i hans 
Tankes oprindelige Natur og Retning. Gennem ensom 
Grublen og Reflexion udvikledes hans Tanker snart til 
fuld Modenhed. Efter sin Hjemkomst fra Berlin levede 
han i sine Studier og sin umaadeligt produktive For- 
fattervirksomhed, fra hvilke han adspredte sig ved Spad- 
sereture, ved Udflugter til Nordsjællands Skovegne og 
en enkelt Gang ved en ny Rejse til Berlin. Ved sin Fær- 
den paa Gader og Stræder fclev han snart en kendt køben- 
havnsk Figui-, lige som Sokrates var det i Athen, og han 
fandt ogsaa sin Aristofanes. Han trængte til Bevægelse 
for Helbredets Skyld. Men han følte ogsaa Trang til at 
søge Lindring for sit Tungsind og sin Sorg ved at tale 
med Almuesfolk og sætte sig ind i deres Forhold, hjælpe 
og trøste dem. Han lærte dernæst Meget baade som 
Psykolog og som Forfatter af at høre jevne Folk tale 
sammen: »Hvad man forgæves har søgt Oplysning om i 
Bøger, det gaar der pludseligen et Lys op over ved at 
høre en Tjenestepige samtale med en anden Tjenestepige; 
et Udtryk, man forgæves har villet pine ud af sin egen 
Hjerne, forgæves søgt i Ordbøger, selv i Videnskabernes 
Selskabs, det hører man i Forbigaaende : en Landsoldat 
siger det, og han véd ikke, hvilken Rigmand han er. 
Og som den, der gaar i den store Skov, forundret over 
det Hele, stundom river en Gren af, stundom et Blad, 
nu lytter efter et Fugleskrig: saaledes gaar man blandt 
Menneskenes Mængde, ser nu en Ytring af en Sjælstil- 
stand, nu en anden, lærer og lærer og bliver kun mere 
lærebegærlig. Saa lader man sig ikke bedrage af Bøger, 
som forekom det Menneskelige saa. sjeldent, saa læser 
man ikke i Aviser derom; det Bedste ved Ytringen, det 
Elskeligste, det psykologiske lille Træk bliver dog stun- 
dom ikke opbevaret.« (Stadier paa Livets Vej. 3. Udg. 

p. 458.) — Som det Vilkaarlige overalt kommer bag efter 
det XJ vilkaarlige, var det først senere han opfattede denne 
Eærden paa Gader og Stræder som et taktisk Middel: 
for at den religiøse Forfattervirksomhed, der var hans 
egentlige Opgave, kunde komme til at gælde ved sin egen 
Kraft, vilde han svække Indtrykket af sin Person. Den 
indirekte Meddelelses Teknik krævede dette! Dette 
Kunstleri behøve vi her ikke at indlade os nærmere paa. 
Jeg har blot villet skizzere hans Livsforhold i den Tid 
(1843—46), i hvilken hans egentligt filosofiske Forfatter- 
virksomhed falder. 



A. SØREN KIERKEGAARDS ERKENDELSESTEORI. 

1. Naar Kierkegaard drøfter det Spørgsmaal, hvilken 
Erkendelse et existerende Menneske kan naa, tænker han 
ikke paa al mulig Erkendelse, men kun paa hvad han 
kalder den væsentlige Erkendelse, hvorved han mener _den 
Erkendelse, der væsentligt forholder sig til det erkendende 
individ selv i dets Existentsforhold , den etisk-religiøse 
Erkendelse. Al anden Viden ~ den empiriske, den 
matematiske og den historiske — er ham ligegyldig, fordi 
den ikke har Noget med Existentsen at gøre. (XJvidensk. 
Efterskr. p. 145.) Allerede her gør han en meget væsent- 
lig Distinktion, anbringer et Enten-Eller. Ti det er dog 
et stort Spørgsmaal, om ikke Meget af hin Viden, han 
anser for ligegyldig, er — og har været — af indgribende 
Betydning for den etisk-religiøse Erkendelse. Naar denne 
ikke er den samme til alle Tider, saa skyldes det for en 
Del hin tilsyneladende »ligegyldige« Viden, der bevidst 
og ubevidst faar Indflydelse ogsaa paa de Regioner af 

Aandslivet, som søges stængte for den*). Men hin 
Distinktions Rigtighed antager Kierkegaard nu én Gang 
for given, og dermed afstikker han Grænsen for sin 
Undersøgelse. 

2. Tankegangen i Kierkegaards Erkendelsesteori er 
rettet polemisk baade mod Hegel og mod dem, der (som 
Martensen) mente, at naar man blot stillede sig paa 
Troens Grund og havde faaet sin Bevidsthed genfødt, 
saa havde man derved faaet Betingelserne for en højere, 
hidtil uopnaaelig Erkendelse. Over for Hegel bemærkes, 
at han egentligt slet ikke har svaret paa Kants Indven- 
dinger mod en Erkendelse af den absolute Virkelighed. 
Tænkningen kan ikke naa Virkeligheden: ti i samme 
Øjeblik, som den vilde Tiave naat den, har den omsat 
den til tænkt Virkelighed, eller til Mulighed ; Tænkningen 
kan ikke komme ud over sig selv. Over for den speku- 
lative Teologi bemærkes, at det ikke interesserer Troen 
at forstaa sig selv paa anden Maade, end ved stadigt at 
blive i Troens Lidenskab. Om det Højeste i Verden kan 
man kun være vidende som lykkelig eller som ulykkelig 
Elsker; ved at optræde med spekulativ Nyfigenhed faar 
man i Virkeligheden Intet at vide. Tag den Lidenskab 
bort, der stedse paa ny vækkes af Uvisheden som en 
gavnlig Tugtemester, og Troen er borte med det Samme. 
Den _Existerende er stadigt i Vorden, og Tiden er aldrig 



*) Fra den modsatte Side kritiserede Brøchner (Problemet om Tro 
og Viden. Kbhvn. 1868. p. 219 f.) den omtalte Kierkegaardske 
Distinktion, idet han viste, at den Modsigelse, der i Paradoxet 
gør sig gældende i den „væsentlige** Erkendelse paa Grund af 
Sammenhængen i Bevidsthedslivet maa faa Indflydelse ogsaa 
paa den „uvæsentlige" Erkendelse, saaledes at Kierkegaard i 
Virkeligheden ikke en Gang kan tillægge denne den relative 
Gyldighed, han hævder for den. — Det er i Grunden ogsaa en 
Inkonsekvents, at Kierkegaard i det Hele tillægger den „uvæsent- 
lige" Erkendelse nogen som helst Værdi. 

O^O-'^'j'^ afsluttet; derfor kan fiild. Vished aldrig naas , og vor 

VidéiTkan aldrig komme ud over Tilnærmelser og H jbP" 
teser, hvormed vi paa den uvæsentlige Erkendelses Om- 
raader ogsaa fuldt vel kunne lade os nørje. Men skal 
det Evige og Ubetingede gribes og fastholdes, kan det 
kun ske i Lidenskab, fordi Afslutning ikke kan naas. 
^Trangen til et Færdigt og Afsluttet er af det Onde, 
' skyldes Magelighed eller Utaalmodighed. Ud over den 
evige Stræben efter Sandhed komme vi ikke. — Kierke- 
gaard slutter sig med Begejstring til Lessings berømte 
Ord, at om Gud i sin Højre holdt al Sandhed, og i sin 
Venstre den stedse levende Stræben efter Sandhed, vilde 
han gribe den venstre Haand, fordi den evige Sandhed 
ikke er for et endeligt Væsen. Lessings Begrundelse af 
dette sit Valg er dog en noget anden end Kierkegaards. 
Lessing gaar ud fra, at det ikke er Besiddelsen, men 
kun Erhvervelsen, der giver Mennesket Værdi, idet dets 
Kræfter udvides ved at søge og det derved voxer i Fuld- 
kommenhed. Det er en mere positiv og psykologisk Be- 
grundelse end den, vi i det Følgende ville finde hos 
Kierkegaard, der er for meget Asket og for optagen af 
at forberede sin Lære om Paradoxet til at følge Lessing 
paa hans naturlige Vej. 

Nærmere udvikler Kierkegaards Erkendelsesteori sig 
gennem Begrundelse af de to Sætninger : et logisk System 
kan der gives; men et Tilværelsens System kan der ikke 
gives. 

3. Et logisk System kan der gives. Vi kunne ud- 
vikle en sammenhængende Række af almindelige Bestem- 
melser, som gælde for vor Tænken. Men her maa man 
da vel vogte sig for at indsmugle Begreber, der ere 
hentede fra Virkeligheden. Det logiske System er en 
Hypotese, hvis Gyldighed for Virkeligheden er proble- 
matisk. Og det maa særligt undersøges, om vi danne 

denne Hypotese efter at have lært Virkeligheden at kende 
gennem Erfaring, altsaa som en Slags forkortet Udtrj^k 
(Abbreviatur) for denne, eller om vi danne den uafhæn- 
gigt af Erfaring. — Kierkegaard udtaler Ønsket om at * 
behandle dette sidste Spørgsmaal udførligere ved en anden 
Lejlighed ; men det er ikke sket. Det er, som man let ser, 
Spørgsmaalet om den empiriske eller den rationalistiske 
Opfattelse af Tænkningens Grundforudsætninger er den 
rette. 

En særegen Vanskelighed ved Opstillingen af det 
logiske System ligger for Kierkegaard i, hvorledes man 
kan komme til at begynde paa det, d. v. s. faa fat i et 
Udgangspunkt. Ti de simpleste Forudsætninger opdage 
vi jo ved Reflexion, ved at gaa tilbage fra de afledede 
Antagelser til Antagelser, hvorpaa de grunde sig — men 
naar ere vi gaaede tilstrækkeligt langt tilbage, og hvor- 
ledes kunne vi stanse Reflexionen? Denne har jo lige 
saa liden Grund til at stanse paa det ene Punkt, som 
paa det andet, og vil altsaa, overladt til sig selv, blive 
ved i det Uendelige. Eller, som det ogsaa kan udtrykkes : 
Tvivlen kan ikke stanse sig selv. Der maa ske et Brud, 
en vilkaarlig Afbrydelse. Der maa fattes en Beslutning 
om at stanse den tilbagegaaende Tankerække og fast- 
slaa det Punkt, man er naat til, som Princip og Ud- 
gangspunkt for Systemet. Men hvor bliver saa Eorud- 
sætningsløsheden af? Ti Begyndelsen paa det logiske 
System be virkes jo saa ved noget Andet end det Logiske, 
nemlig ved det, der faar mig tU at fatte Beslutningen! 

»Hvad om vi saa i Stedet for at tale eller drømme 
om en absolut Begyndelse, tale om et Spring?« (Uvidensk. 
Efterskr. p. 83.) 

— Over for Hegel, der vilde give et absolut Tanke- 
system, der afsluttede sig i sig selv som en Cirkel, er 
denne Kierkegaards Tankegang rammende. Hvis man 

sammenligner den med den overfladiske Katekismustale, 
med hvilken Martensen »gik ud over Hegel«, har man 
Forskellen mellem dem som Tænkere given i et enkelt 
Exempel. — Dog er det et Spørgsmaal, om her er saa 
stor Vanskelighed ved »Begyndelsen«, som Kierkegaard 
mener. Vi finde ganske rigtigt vore sidste Forudsætnin- 
ger ved Reflexion eller, som Descartes udtrykte sig, ved 
Tvivl, eller som man vist aller bedst udtrykker sig, ved 
Analyse. Men i vor Søgen efter Forudsætninger have 
vi stedse en bestemt Opgave for Øje, som skal løses 
ved de søgte Forudsætningers Hjælp. Opgaven er at 
forstaa den i Erfaring givne Tilværelse eller en Del af 
den. Vi have derfor en bestemt Maalestok for, hvor 
langt vi behøve at gaa — nemlig indtil vi have fundet 
hvad der er nødvendigt til Løsningen af hin Opgave. 
Kunne vi gaa videre endnu, opdage vi fjernere liggende 
Forudsætninger, der frembyde sig med samme logiske 
Nødvendighed som de først fundne; men der vil da fore- 
løbigt ikke være nogen Brug for disse Forudsætninger. 
Maaske fremskridende Erfaring kan føre til at gøre Brug 
af dem. — Det er altsaa ingen Vilkaarlighed, der danner 
Logikens Begyndelse, og dens første Grundsætninger have 
mere end rent arbitrær Gyldighed. 

4. Et Tilværelsens System kan ikke gives. Det 
kommer for det Første af, at da al Existents er i Tiden, 
er den aldrig afsluttet. Baade det Existerende, som er- 
kendes, og den Existerende, som erkender, ere i Tiden, 
i Vorden. Særligt det Sidste maa ikke glemmes. D*en 
spekulative Filosofi, som har ment at forklare Alt, har 
glemt, at den, der danner det spekulative System, selv 
om han er nok saa ubetydelig (»et saadant lille bitte 
Dingeldangel som den existerende Hr. Professor, der 
skriver Systemet«), dog ogsaa hører med til den Til- 
værelse, der skal forklares, og han er jo aldrig færdig 

med sin Existents, Systemet vilde først blive muligt, 
naar man kunde se tilbage paa Bxistentsen som afsluttet 
— men det vilde forudsætte, at man ikke længere existe- 
rede! Som vi allerede have hørt: Livet leves forlængs, 
men forstaas baglæugs. — Og selv den baglængs Por- 
staaelse, Indsigten i Nødvendigheden af Fortidens Udvik- 
ling, turde bero paa en Illusion: ti hvorledes kan det, 
der saa længe det er fremtidigt, kun er muligt, blive 
nødvendigt ved at høre Fortiden til? Skulde det Forbi- 
gangne være mere nødvendigt end det Tilkommende? 
Vi forstaa jo dog først Fortiden ret ved at gøre os sam- 
tidige med den — men saa se vi den jo som vordende, 
ikke afsluttet, altsaa endnu for en stor Del blot som 
mulig! (Se herom »Filosofiske Smuler«, p. 104—125.) 

For den Existerende ere desuden Tænken og Væren 
ikke Et, men sondrede. Vi tænke enten tilbage paa det, 
som har været, eller frem paa det, som vil komme. Sam- 
tidighed, absolut Enhed af Tænken og Væren er umulig 
for et existerende Væsen, og existerer kun som Fanta- 
steri. Der kan ikke komme Kontinuitet i vor Tænken, 
da denne stadigt afbrydes af Opgaven i Existentsen. Al 
Enhed og Kontinuitet er kun Abstraktion. 

Og endeligt: kun det Enkelte, Konkrete existerer; 
at existere betyder at være Enkelt. Men kun det Almene 
og Abstrakte er Tankens Genstand. Ogsaa heri ligger 
et Misforhold mellem Tænken og Existents. — 

Fordi et Tilværelsens System ikke kan dannes af 
vor Tænken, følger dog efter Kierkegaard ikke, at et 
saadant System ikke existerer. Der er givet et Til- 
værelsens System — men kun for »den, som selv er uden 
for Tilværelse og dog i Tilværelsen, — som i sin Evig- 
hed er for evigt afsluttet og dog indeslutter Tilværelsen 
i sig; det er Gud.« (Uvidenskabelig Efterskrift. 

p. 86.)*) (Da Kierkegaard definerer at existere ved at 
vorde, siger han konsekvent : Gud existerer ikke, da han 
er evig. p. 147. 252.) — Men for Mennesket er Tilvæ- 
relsen in-ationel, er et Paradox. Paradoxet, det Urime- 
lige og Modsigende, er efter Kierkegaard ingen Ind- 
rømmelse, men er, som han udtrykker sig, en »ontologisk 
Bestemmelse« (Efterladte Papirer. 1847. p. 18), betegner 
JForholdet mellem en existerende erkendende Aand og 
den evige Sandhed. 

Det maa ogsaa indrømmes, at der er etableret et 
Paradox ved den skarpe Modsigelse mellem den evige 
Sandhed (Tilværelsens evige Afsluttethed i Gud) og den 
i stadig Vorden stedte Existents. Ti hvorledes kan ft*a 
noget som helst Synspunkt og for nogen Tanke , om 
hvilken vi kunne danne os et Begreb, det staa som af- 
sluttet, der stadigt vorder? Kierkegaard hævder bestemt, 
at »Bevægelse lader sig ikke tænke sub specie ætemi« 
(o: fra Evighedens Synspunkt, bortset fra Tiden] (Uviden- 
skabelig Efterskrift, p. 233), men hvorledes kan da 
Gud være vidende om Existentsen, om den hele i Vorden 
stedte Tilværelse, da jo »Existents ikke lader sig tænke 
uden Bevægelse«? — Der er her paa voldsom Maade 
sat to Tanker sammen, hvilke Kierkegaard begge for- 
drer fastholdte. Erkendelsesteorien maa sikkert her vende 
hans Yndlingsbestemmelse Enten-EUer imod ham og sige : 
enten maa Begrebet om det absolute System i Gud være 
en Illusion, eller ogsaa maa den stadige Vorden være et 
Skin. — Kierkegaard behøvede, hvis han vilde vaélge 
det første Alternativ, derfor ikke at opgive sine teistiske 
Forudsætninger. Han kunde som andre filosofiske Teister 



*) Nogle Sider efter siger Kierkegaard: „Ethvert System maa være 
panteistisk, netop paa Grund af Afsluttetheden." (p. 89.) Deraf 
følger den ejendommelige Konsekvents, at Gud er — Panteist! 

tage den Konsekvents, at Gud selv maa være i Vorden, 
at Guds Væsen ikke er afsluttet. (Og han vilde da 
slippe for den ejendommelige Konsekvents, at Gud skulde 
være Panteist.) Denne Ide udvikledes samtidigt med 
Kierkegaards filosofiske Produktion af den moderne filo- 
sofiske Teismes egentlige Grundlægger C. H. Weisse. 
{Das philosophische Problem der Gegenwart. 1842. 
Se om dette Spørgsmaal »Filosofien i Tyskland efter 
Hegel« p. 183 ff". 213 f., og min Afhandling: »Lotze og 
den svenske Filosofi« i »Nordisk Tidsskrift« udg. af den 
Letterstedtske Forening. 1888. p. 10 — 15.) Derved vil 
den skarpe Modsætning være ophævet — men det absolut 
Afsluttede i Gudsideen vilde ganske vist være oft-et med 
det Samme. — Dersom man holder sig tU, at den Til- 
værelse, vi kende, udfolder sig i Tiden, og at vi ikke 
kunne gøre os nogen som helst Forestilling om nogen 
anden Form for Tilværelse, saa bliver der ikke Tale om 
noget afsluttet System. Men Tilværelsen bliver saa 
heller intet Paradox. Den bliver irrational i matematisk 
Betydning, idet kun en appfoximativ Erkendelse af den 
bliver mulig. Den staar for os som VW, hvilken vi stedse 
kunne bestemme med flere Decimaler uden at udtømme 
den. Tilværelsen kunde jo være saa rig og mangesidig, 
at der var Stof nok i den for den mest energiske og om- 
fattende Tanke, vi kunne forestille os. Men det er noget 
helt Andet, end at den skulde vaére paradoxal, det vil 
sige, at den skulde staa for os med uovervindelige Mod- 
sigelser. Tilværelsens Uudtømmelighed for Tanken svarer 
nøjagtigt til Lessings Ide om den evige Stræ'ben efter 
Sandhed. Naar vi fastholde denne Ide, maa vi som 
objektivt Modstykke antage en stadigt vordende, og i sin 
Vorden uoverskuelig Tilværelse. — 

Kierkegaard gaar ud ft^a, at vi ikke, ogsaa hvad 
den »væsentlige« Erkendelse angaar, kunne nøjes med 

Høffding: Søren Kierkegaard. 5 

Tilnærmelser og Hypoteser. Hvorfor dog ikke? Naar 
det blot er virkelige Tilnærmelser, og naar det er Hypo- 
teser, der stedse mere verificeres ved Erfaring? Da have 
vi Grund nok til ikke at opgive vort Haab om at vinde 
klarere Porstaaelse og om praktisk at kunne bestaa i 
Kampen med Verden. Og det er jo et saadant Haab, 
som bærer al vor Erkendelsestrang. — Men det vil vise 
sig i det Følgende, at Kierkegaard behandler Begrebet 
Tilnærmelse paa en mærkelig Maade. 

5. At den væsentlige Sandhed er paradoxal, be- 
grundes hos Kierkegaard ved, at Tanken om Gud som 
den absolut Evige skal holdes fast midt i Existentsens 
uafbrudte Vorden. Derpaa beror det ogsaa, at den 
væsentlige Sandhed kun kan fastholdes med Troens 
Lidenskab. 

Spørger man, hvorledes Gudsideen kommer frem for 
Kierkegaard, da er hans Svar, at Gud er et Postulat, et 
Nødværge (Uvidensk. Efterskr. p. 147), uden hvilket vi 
ikke kunne udholde at leve. Et Billede, som godt vilde 
udtrykke hans Tanke, vilde være følgende: Gud er et 
Nødanker, som vi behøve paa Existentsens vilde Hav, og 
i hvilket der under Bølgegangen stadigt rykkes. Vi be- 
høve et absolut fast Holdepunkt, en Krog, til hvilken 
Tilværelsens Kæde kan heftes, et Punkt, hvor den uende- 
lige Reflexion kan finde Hvile. Men hvad der postuleres, 
er hvalitativt forskelligt fra det postulerende Væsen : end 
ikke Begrebet Existents skal jo passe paa Gud. Gud 
forholder sig efter Kierkegaard ikke som et superlativisk 
Ideal til Mennesket. »Mellem Gud og Menneske er der 
en absolut Forskel«; »Kvaliteterne ere absolut forskel- 
lige« (Uvidensk. Efterskr. p. 315). — Men saa gaar det 
da saaledes, at det Nødværge, Mennesket i Existentsens 
Angst tyr til, selv gør nye Vanskeligheder og forøger 
Lidelsen: idet det nu gælder at forene de absolut for- 

skellige Kvaliteter, at tænke dem sammen ! — Troen paa 
Gud opstaar ved, at Mennesket »uendeligt interesseret 
spørger efter en anden Virkelighed end sin egen« — men 
derved sættes da strax nye Problemer. 

Man forstaar, at Kierkegaard efter sin Opfattelse 
ikke kunde have saa let som Martensen ved at bygge 
spekulativ Teologi paa Troens Grund. Denne Grund var 
af vulkansk Natur, var i stadig Bevægelse, lige som den 
selv skyldte sin Opstaaen til en Revolution. Her var da 
ikke Tid og Sted til at bygge, men kun til bekymret at 
kæmpe for at bevare hvad der var. 

En objektiv Vished, en Erfaringsbekræftelse kan 
aldrig faas. Ikke blot er Fremtiden, som ofte bemærket, 
stedse lige uvis, men naar man betragter Naturen for at 
finde Bekræftelse paa Guds Almagt og Visdom, finder 
men ved Siden af Spor i denne Retning ogsaa Spor i 
modsat Retning (Uvidensk. Efterskr. p. 150). Af den 
objektive Uvished komme vi altsaa ikke ud — og da det 
dog gælder Liv og Død, omfattes denne objektive Uvis- 
hed med uendelig Lidenskab. Sandheden kan kun fast- 
holdes i Subjektivitetens Form , som den personlige 
Følelses og Lidenskabs Genstand. 

6. Efter at Kierkegaard saaledes har udviklet, at 
Sandheden kun kan gribes og fastholdes paa subjektiv, 
personlig Maade , — at Sandheden er Subjektiviteten, 
vender han Sætningen om og hævder: Subjektiviteten er 
Sandheden (Uvidensk. Efterskr. p. 149). Ti kun det, som 
gribes med subjektiv Energi og Lidenskab, kan være 
Sandheden. Dersom der er to Mennesker, af hvilke 
den Ene beder i personlig Usandhed til den sande Gud, 
den Anden »med Uendelighedens hele Lidenskab« beder 
til en Afgud, saa beder hin i Virkeligheden til en Afgud, 
medens denne i Sandhed beder til Gud (Uvidensk. Efterskr. 
p. 148). Det kommer først og fremmest an paa et Hvor- 

ledes, ikke paa et Hvad, paa den personlige Inderlighed 
og Energi, ikke paa det Indhold, til hvilket denne Inder- 
lighed knytter sig. Og med den objektive Uvished, med 
den Modsigelse, Indholdet frembyder for den, der i per- 
sonlig Existents skal fastholde det, stiger Inderligheden 
og Lidenskaben. Sandheden er et Vovestykke. Til Sæt- 
ningen, at Subjektiviteten er Sandheden, svarer den anden 
Sætning, at Sandheden (objektivt set) er Paradoxet 
(p. 151). — 

Ved denne sin berømte Sætning, at Subjektiviteten 
er Sandheden, har Kierkegaard skærpet den Lessingske 
Sætning, at kun i evig Stræben han man forholde sig til 
Sandheden. Hele Værdien flyttes over fra den objektive 
(dogmatiske) til den subjektive (psykologiske) Pol. Me- 
ningen er egentligt den: kun da har Sandheden Værdi, 
naar den tilegnes og fastholdes i personlig Følelse og 
Stræben. Det er Sandhedens personlige Næringsværdi, 
der er det Afgørende. Maalestokken ligger i den Be- 
vægelse, der vækkes i Personlighedens indre Liv. 

Egentligt har Søren Kierkegaard hermed paa sin Vis 
udtalt det Samme, som Ludwig Feuerbach faaAar forud 
hævdede i »Wesen des Christenthums« i den Sætning, at 
Teologi er Psykologi. (»Wesen des Christenthums« ud- 
kom 1841, »Uvidenskabelig Efterskrift« 1846. Kierke- 
gaard henviser i denne Bog, og allerede i »Stadier paa 
Livets Vej« udtrykkeligt til Feuerbachs Opfattelse af 
Kristendommen.) Kun ved en Inkonsekvents kan Kierke- 
gaard fordre et bestemt Indhold, en bestemt objektiv Tro 
af Subjektiviteten: Hovedsagen er, at denne er i Til- 
stand af Sandhedsstrceben; hvad den forholder sig til, maa 
være ligegyldigt. Det maa være det personlige Livs 
Fylde og Højde, som det kommer an paa, og det maa 
foreløbigt staa som et aabent Spørgsmaal, om et vist be- 

Stemt dogmatisk Trosindhold er nødvendigt for et saa- 
dant Livs Udvikling. 

Men han tager ikke den fulde Konsekvents af sin 
Sætning. Det vilde have ført ham til at proklamere den 
frie Personligheds Princip. Han opgiver ikke Antagelsen 
af en fra Personligheden selv forskellig Maalestok for 
Sandheden, som for ham er given i den kirkelige Dog- 
matik. Og dog — ved et nærmere Eftersyn (som vi ville 
foretage, naar vi have lært hans Etik at kende) vil det 
vise sig, at denne dogmatiske Rettesnor ikke er den 
sidste. Han er for meget Tænker til at kunne slaa sig 
til Ro med den. Hans sidste Maalestok er af formal 
Natur: Forholdet til det dogmatisk-kirkelige Trosindhold 
er for ham den højeste Form for personligt Liv, fordi 
der ved dette Forhold kommer den stærkeste Modsigelse, 
den største Lidelse og Lidenskab frem i Subjektiviteten. 
Den sidste og afgørende Anke mod ham vil da vise sig 
at være den, at han har løsrevet Personligheden fra den 
reale, naturlige og sociale Sammenhæng, i hvilken dens 
Liv ene kan faa et positivt Indhold. Ti kun i den frie, 
med Virkeligheden kæmpende og af Virkeligheden lærende 
Subjektivitet kan Sandheden bo, — ikke i den Subjekti- 
vitet, der gennem formelle, asketiske Øvelser piner sig ind 
i Lydighed mod et naturstridigt, livsflendtligt Indhold. 
— Men kun ved Undersøgelsen af Kierkegaards Etik 
kan dette Punkt klarere belyses. 

Det Store ved Søren Kierkegaards Erkendelsesteori 
er den Alvor, med hvilken han opfatter Tænkningens 
Sammenhæng med det personlige Liv. Der er noget 
Græsk hos ham. Han vil tilbage fra den abstrakte 
Tænken og Kontemplation til personlig, existentiel 
Tænken. 

Vore Ideer blive kun alt for let til Soldater i Freds- 
tid. Søren Kierkegaard har ført Ideerne ud fra Kontem- 



70 To Typer af Tænkere. 

plationens Hygge til Livskampens Strid og Uro og paa- 
vist den Arena, hvor den »væsentlige« Erkendelses 
Gryldighed skal staa sin Prøve. Havde den dogmatiske 
Hemsko ikke været, vilde hans Tanker have faaet mere 
direkte universel Betydning. Nu maa der ske en Over- 
sættelse, en Udskillelsesproces , før de kunne komme til 
at spille den Rolle for Menneskeheden, som tilkommer 
dem. 



B. SØREN KIERKEGAARDS ETIK. 

a. Springet. 

1. Der fremtræder i Tænkningens Historie en vigtig 
Modsætning mellem to Typer paa Tænkere. For den 
ene Type gælder det at finde Enhed, Sammenhæng, Kon- 
tinuitet, at paavise successive Overgange og Mellemled 
mellem de tilsyneladende mest modsatte Former for Til- 
værelse, at godtgøre, hvorledes de tilsyneladende kvali- 
tativt forskellige Fænomener bestaa af samme Elementer, 
kun i forskellige Blandingsforhold og Sammensætnings- 
former. For den anden Type er Hovedinteressen der- 
imod at fastslaa de bestemte Forskelle, paavise, hvorledes 
der paa visse Punkter i Tilværelsen fremkommer noget 
kvalitativt Nyt, hævde de bratte Overgange, de pludse- 
lige Svingninger, de skarpe Grænser mellem forskellige 
Omraader. Hine Tænkeres Hovedbegreb bliver den kon- 
tinuerlige , successive Overgang , Gradsforskelligheden, 
Kvantitetsforholdet , disses Distinktionen og Disjunk- 
tionen , Kvalitetsforshélligheden, De to Tjrper eller 
Eetninger støde sammen ved en Række store Problemer 
paa Naturvidenskabens og Aandsvidenskabens Omraader. 

Saaledes ved Spørgsmaalet om Naturkræfternes Enhed 
eller oprindelige Forskelligartethed, om Materiens En- 
hed eller Grundst;Offernes kvalitative Forskellighed, om 
Livets Oprindelse, om Arternes Oprindelse, om Bevidst- 
hedslivets Forhold til det Materielle, om Forholdet mel- 
lem højere og lavere Bevidsthedsfænomeners indbyrdes 
Forhold, om Villiesafgorelsens Forhold til Aarsagsloven 
o. s. V. Hvor det er umuligt kvantitativt at bestemme, 
hvor stor Tilnærmelsen er, hvor vidt Kontinuiteten gaar, 
eller hvor stor Afstanden er mellem de i Erfaringen 
fremtrædende Modsætninger, — dér vil Forskellen mel- 
lem de to Tænkertyper især gøre sig gældende, — stær- 
kere derfor i Videnskaben om det Organiske end i 
Videnskaben om det Uorganiske, stærkere i Aandsviden- 
skaben end i Naturvidenskaben. Og i Filosofien vil den 
særligt blive af Betydning, da det jo her gælder om at 
fastsætte selve Grundforudsætningerne og Totalitetssyns- 
punkteme. 

Begge Typer have deres videnskabelige Berettigelse. 
De repræsentere vor Erkendelses to Grundvirksomheder: 
Syntese og Analyse, der, som Goethe har bemærket, for- 
holde sig til hinanden som Indaanding og Udaanding. — 
Man kunde maaske mene, at den første maatte være den 
egentligt videnskabelige, da Syntesen jo er vor Aands 
og vor Tankes Grundform, og da al Videnskab gaar 
ud paa at finde Sammenhæng og Enhed i Tilværelsen. 
Men ikke mindre væsentligt er det dog, at vi blive os 
hele den kvalitative Eigdom bevidst, som Tilværelsen 
.indeholder. Og selve Syntesen faar først ret Betydning, 
naar Erfaringsindholdet er bredt ud for os efter hele sin 
Forskelligartethed, med alle sine kvalitative Nuancer og 
Modsætninger; kun da har Syntesen Noget at arbejde 
med. Søren Kierkegaard har lært os: det er ingen 

Kunst at proklamere en Enhed, naar der ingen mod- 
staaende Elementer er at overvinde. 

At Søren Kierkegaard afgjort hører til den sidste 
Klasse af Tænkere, derom er der ingen Tvivl. Han er 
en af de Første i Eækken af de Tænkere, der indledede 
den Tilbagevenden til den kritiske Filosofi, som er ejen- 
dommelig for den sidste Generations Filosoferen. Han 
betegnede selv sin Tænken i Modsætning til Hegels som 
kvalitativ Dialektik (Uvidensk. Efterskr. p. 296), hvorved 
han vilde udtrykke det som sin Hovedbestræbelse at 
gøre de kvalitative Distinktioner gældende, hævde de 
faste Grænser mellem de forskellige Omraader, medens 
den foregaaende, romantisk-spekulative Periode til Over- 
maal svælgede i Enheden og Kontinuiteten. Hans Slag- 
ord var Enten-EUer. Det var Titelen paa hans første be- 
tydningsfulde Værk ; det var den Kategori, han hævdede 
som den afgørende ; det var det Navn, under hvilket han 
var kendt af Drengene paa Gaden. Han erklærer Kon- 
tinuiteten og den successive Overgang Krig; de ere for 
ham Overfladiskhedens og Blødagtighedens Kategorier. 
Livet og Virkeligheden bevæger sig efter hans Paastand 
frem over stadige Korsveje, gennem stadige Spring. Der 
naas kun et Afgørende ved et Ryk, en pludselig Sving- 
ning, der ikke kan forudses af og ikke er bestemt ved 
hvad der gaar forud. 

Aandslivet er i denne Henseende i Følge Kierke- 
gaard helt andre Vilkaar underlagt end Naturlivet. Han 
negter paa det Bestemteste, at der er nogen Analogi 
mellem aandelig Udvikling og organisk Udvikling (se 
især »Uvidensk. Efterskr.« p. 425 f.). Kvalitativ Meta- 
morfose, i hvilken det nye Stadium, "den højere Tilstand 
træder i Kraft ved et Afgørelsens Ryk eller ved et 
Spring, er det for Aandslivets Udvikling Ejendommelige, 
medens den organiske Udvikling, f. Ex. en Plantes Væxt, 

bestaar i en successiv Udfoldelse af hvad der væsentligt 
allerede var i Spiren. Idet Overgangen er et Spring, 
kommer der et Brud paa den indre, naturlige Sammen- 
hæng (paa »Immanentsen«); der sættes et absolut Nyt 
(etableres en »Trånsscendents« , TJvidensk. Efterskr. p. 
223). Den Kontinuitet, Tænkningen kan til Veje bringe, 
er rent abstrakt og i Virkeligheden illusorisk : den virke- 
lige Sammenhæng maa i Aandslivet til Veje bringes ved 
stedse ny Anspændelse, ved Gentagelsens Arbejde, der i 
den nye Virkelighed fastholder det fra Fortiden Vundne, 
som ingenlunde af sig selv fortsætter sin Bestaaen 
(ITvidensk. Efterskr. p. 236. — Gentagelsen p. 33 t 92). 

2. Denne Ejendommelighed ved Søren Kierkegaards 
Tænkning lægger sig særligt for Dagen ved den Maade, 
paa hvilken han opfatter Forholdet mellem Psykologi og 
Etik, et Forhold, i hvilket i det Hele en Tænkers Ejen- 
dommelighed i Reglen klarest vil lægge sig for Dagen. 

Han var en Psykolog af første Rang i sin Evne til 
at opfatte de største Modsætninger og de fineste Nuancer, 
de voldsomste Kriser og de mindste Smaabølger inden 
for Sjælelivet. Han var en vel befaren Mand paa det 
indre Livs Farvande, og han havde digterisk Kraft til 
at fremstille hvad han havde set. — Men han havde ikke 
blot lagttagerinteressen. Han følte ogsaa en lidenskabelig 
Trang til at forstaa. Hele hans stærke Fremhæven af 
Paradoxet, af det Irrationelle, af det pludselige Ryk, der 
ophæver Sammenhængen, vilde ogsaa være uforstaaelig, 
hvis han ikke selv havde følt Trangen til at fastholde Kon- 
tinuiteten. Læren om Sandheden som Paradoxet er Ud- 
tryk for, at denne Trang er bleven skuffet. De, hos 
hvem Erkendelsestrangen ikke er levende, slippe for 
denne Skuffelse, opdage ikke det Irrationale og ville al- 
deles mangle Forudsætningerne for at forstaa den Liden- 
skab, en Aand som Kierkegaard føler ved at støde mod 

Tankens Grænse. Stansningens Smerte føler kun den, 
der kommer med Md Fart. — »Paradoxet«, siger Kierke- 
gaard (Filosofiske Smuler, p. 52), »er Tankens Liden- 
skab, og den Tænker, som er uden Paradoxet, han er 
lige som den Elsker, der er uden Lidenskab: en maade- 
lig Patron. Men enhver Lidenskabs højeste Potents er 
altid at ville sin egen Undergang, og saaledes er det og- 
saa Forstandens højeste Lidenskab at ville Anstødet, 
uagtet Arbejdet paa en eller anden Maade maa blive 
dens Undergang. Dette er da Tænkningens højeste 
Paradox , at ville opdage Noget , den ikke selv kan 
tænke.« 

Heraf kan ses, at selv om man kan dele Tænkerne 
i to Klasser, kan kun den være stor inden for sin egen 
Klasse, hos hvem der rører sig en stærk Trang i den 
Eetning, som karakteriserer den anden Klasse. Kun ved 
en stærk Trang til Sammenhæng opdages og føles Brud- 
det, Rykket. 

Som Psykolog holder Kierkegaard paa Sammenhæn- 
gen, saa langt han kan; men som Etiker sætter han 
Springet, Afgørelsens Ryk. Han finder Psykologiens 
Opgave i at opsøge Mulighederne til -de nye Tilstande, 
de successive og kvantitative Tilnærmelser. Den har med 
Tilløbene, Motiverne, Forberedelserne at gøre. Men saa 
langt den end kommer i sin »Beregning af Mulighedernes 
Vinkler«, — naar det Punkt kommer, hvor den egentlige, 
etisk betydningsfulde Afgørelse finder Sted, kommer der 
et kvalitativt Ryk, hvorved det Nye sættes; der sker 
en radikal Ændring, som aldeles ikke finder sin Forkla- 
ring ved hvad der gik forud. 

3. Det er i den geniale Afhandling »Begrebet 
Angest«, at Kierkegaard udvikler dette Forhold mellem 
den psykologiske og den etiske Betragtningsmaade. — 
Han behandler her Villiesafgørelsen ved »Faldet« efter 

Portællingen i første Mosebog. Det kunde synes, at det 
vilde have været mere oplysende, om han havde brugt 
et af sine sædvanlige psykologiske Experimenter. Men 
Forskellen er ikke stor, ti uagtet han protesterer mod, 
at hin gamle Fortælling skulde være en Myte, behandler 
han den dog faktisk som en Myte og med al ønskelig 
Frihed. — Det gælder om at skildre, hvorledes Faldet 
kunde ske, da Mennesket forudsættes at være i Uskyl- 
dighedens Stand. 

Først tager Psykologien fat for at finde Muligheder 
og Tilnærmelser. En saadan frembyder Angsten. Medens 
Frygt forholder sig til en bestemt Mulighed, forholder 
Angst sig til en ubestemt Mulighed, en Drøm, der op- 
dukker i Uskyldighedens Fantasi, i sig selv et Intet — 
som dog kommer til at staa, som var det Noget. Og 
foruden dette Vexelspil af Kommen og Forsvinden gør 
sig ved Angsten ogsaa et andet Vexelspil gældende: af 
Tiltrækken og Frastøden, Sympati og Antipati, Tilløb og 
Tilbagevigen. Angstens Genstand udøver en Magt over 
Sindet, drager dette til sig — og støder det dog bort. 
Saaledes er det i Blufærdigheden. Hvad skammer den 
Blufærdige sig over? Der er jo Intet sagt og Intet 
gjort; der gik kun en Mulighed forbi, uden en Q-ang at 
fattes med en bestemt Tanke, — og denne Mulighed af- 
vistes, skønt den neppe ænsedes. Hvad er der at skamme 
sig ved, at rødme over? Og saaledes er det ved Svim- 
melheden. Muligheden af at lade sig falde, at opgive sin 
Ligevægt frembyder sig, naar Blikket maaler Afgrunden ; 
men det er en Mulighed, der ikke faar Tid at fæstne 
sig, men strax afvises, atter og atter afvises, og dog 
ængster den, fordi den drager. 

Her er en Mulighed, en Tilnærmelse — men som 
dog efter Kierkegaard Intet forklarer, naar Afgørelsen 
kommer, naar Faldet virkeligt indtræder. Dette kommer 

med et Eyk, eller som et Spring — ubegribeligt og ube- 
grundet ved Alt hvad der gik forud. — Lige saa pludse- 
ligt som saaledes alle Muligheder og Tilnærmelser fejes 
bort, træder Etiken i Psykologiens Sted. Den spørger 
om Kvalitetsforskelle, om Modsætningen mellem Godt og 
Ondt, og bryder sig aldeles ikke om Alt hvad Psykolo- 
gien møjsommeligt har beregnet om »Mulighedens Vink- 
ler«. Virkeligheden staar ikke i noget Forhold til Mulig- 
heden. — Denne Opfattelse udvides til at gælde for den 
enkelte Handlings Forhold til den erhvervede Karakter 
og for den Enkeltes Forhold til den fra Slægten arvede 
Natur: det fra Fortiden (baade Slægtens og Individets 
egen) Givne er Muligheder, Tilnærmelser, der i den 
virkelige Afgørelses Øjeblik Intet betyde. Og det 
uagtet Kierkegaard indrømmer, at ved Vane og Øvelse 
opsunmieres Mulighederne og Dispositionerne i Individets 
Karakter, lige som det hvad Eace- og Slægtsegenskaber 
angaar sker i hele Slægten. Ved Kvantiteten skal den 
nye Kvalitet, der sættes ved Afgørelsen, alddes ikke 
kunne forklares! Mulighedernes kontinuerlige Voxen af- 
brydes ved Virkelighedens Ryk. — 

Jeg kan ikke se Andet, end at Kierkegaard ved 
denne Opfattelse hilder sig i en meget stor Modsigelse. 
Hans Anerkendelse af Psykologien i dennes Uafhængig- 
hed af Etiken maa bero paa den Betydning, der kan til- 
lægges de Muligheder og Tilnærmelser, Psykologien kan 
paavise. Men nu skulle disse dog, saa vidt de ogsaa 
monne gaa, tilsidst ikke betyde det Allermindste! Vi 
faa da Muligheder, der ikke ere Muligheder af Noget, 
Tilnærmelser, der ikke ere Tilnærmelser til Noget! Den 
psykologiske Forstaaelse — og med den ikke blot den 
teoretiske Psykologi, men ogsaa den praktiske Menneske- 
kundskab — bliver da unyttig, ja illusorisk. 

Kierkegaard har i »Begrebet Angest« fornegtet sit 
Slagord »Enten-EUer« og villet prøve at gennemføre et 
»Baade- Og«. Ja, egentligt talt har han villet have baade 
et »Enten-Eller« og et »Baade-Og«. Han har ikke villet 
vælge mellem Spring og Kontinuitet, men har villet for- 
binde begge! Men han har derved kun naat at falde i 
Skylla uden at undgaa Karybdis. Han har krænket 
baade Etikens og Psykologiens Interesse ved at sønder- 
rive Baandet mellem Mulighed og Virkelighed. Ti lige 
saa lidt som Psykologien kan finde sig i, at de Mulig- 
heder, den formaar at paavise, aldeles ikke skulde kunne 
begrunde den virkelige Afgørelse, — selv om det villigt 
indrømmes, at en fuldstændig Begrundelse er et Ideal 
(og det af den Grund, at ikke alle Muligheder kunne 
opdages), — lige saa lidt kan Etiken finde sig i, at den 
etiske Vurdering kun skal angaa det færdige Resultat, 
den skarpe Vending, og ikke ogsaa Tilløbene, Dispositio- 
nerne, Motiverne. For den praktiske etiske Betragtning 
gælder det netop at faa fat i Mulighederne, for at stanse 
den fordærvelige Virkelighed i Væxten, og for at skærme 
og fremelske de gode Spirer. 

Ved nærmere Eftersyn undgaar Kierkegaard heller 
ikke at udstrække Vurderingen til hvad der gaar forud 
for Afgørelsens Ryk, til Tilløbene forud for Springet. 
Vel hævder han bestemt, at Angst ikke er nogen Ufuld' 
Jcommenhed hos Mennesket (Begrebet Angest. p. 48) ; 
men senere erklærer han alligevel Angsten for »det mest 
Selviske« og taler om, hvorledes den ubestemte Mulighed 
»besværende ængster ved sin søde Beængstelse« (p. 58), 
og hvorledes Angsten »vedligeholder en underfundig 
Kommunikation med sin Genstand« (p. 106). Her er 
Vurderingen antedateret, eller der er antaget en Af- 
gørelse før — Afgørelsen, — det vil sige: Muligheden er 
tagen for (hvad den ogsaa er) en delvis Virkelighed. 

Kierkegaard har ikke kunnet gennemføre den suveræne 
Foragt for det Approximative og det Hypotetiske, der 
laa til Grund for hans Distinktion mellem »væsentlig« 
og »uvæsentlig« Erkendelse. Han protesterer imod »at 
lægge Springets Cirkel ud i en lige Linie« (p. 117); men 
han har ikke tænkt paa, at jo større en Eadius, Cirkelen 
har, des mere nærmer Cirkelbuen sig til en ret Linie, 
eller at en Cirkelperiferi kan tænkes bestaaende af et 
uendeligt Antal uendeligt smaa rette Linier. Kontinui- 
teten i Tænkningen og i Naturen lader sig ikke saa let 
forjage, som Kierkegaard mente. 

4. Hidtil have vi kun talt om Springet eller Ryk- 
ket fra den negative Side, opfattet Afgørelsen som en 
Afbrydelse. Men kan der ikke gives en positiv Beskri- 
velse eller Bestemmelse af det? Det er karakteristisk 
for Kierkegaard som Tænker, at uagtet han ved Springets 
Kategori vil bryde Broen af efter sig, kan hans Tanke 
dog ikke lade være at ki^edse om Stedet, hvor Af brydel- 
sen sker. Det ubegribelige Spring vil han gaa saa nær 
ind paa Livet som muligt. Han er , saa vidt jeg véd, 
den eneste indeterministiske Tænker, der har forsøgt at 
beskrive Springet. Det er, filosofisk set, en af de mærke- 
ligste Tankeudviklinger, der findes hos ham. 

»Det individuelle Livs Historie«, siger han (p. 117), 
»gaar fort i en Bevægelse fra Tilstand til Tilstand. En- 
hver Tilstand sættes ved et Spring Forud for et- 
hvert saadant Spring gaar en Tilstand som den nærmeste 
psykologiske Approximation. Denne Tilstand er Psyko- 
logiens Genstand.« — Altsaa Springet ligger mellem to 
Tilstande, Eller nøjagtigere, som det et andet Sted siges, 
mellem to Øjeblikke : » Angest kan man sammenligne med 
Svimmelhed. Den, hvis Øje kommer til at skue ned i et 
svælgende Dyb, han bliver svimmel .... I denne Svim- 
len segner Friheden. Videre kan Psykologien ikke 

komme og vil det ikke. I samme Øjeblik er Alt foran- 
dret, og idet Friheden igen rejser sig op, ser den, at 
den er skyldig. Imellem disse tvende Øjeblikke ligger 
Springet, som ingen Videnskab har forklaret eller kan 
forklare«, (p. 58.) 

Det synes at være klart, at dersom Springet ligger 
mellem to Tilstande eller mellem to Øjeblikke, kan ingen 
Iagttagelse faa Øje paa det. Beskrivelsen af det bliver 
da egentligt ingen Beskrivelse, da det aldrig kan blive 
Fænomen. Det, Kierkegaard vil gribe ved sin Beskrivelse, 
smutter bort mellem Fingrene paa ham. Han beskriver en 
Succession af to Øjeblikke eller Tilstande (og hvad Andet 
kan vel ogsaa her iagttages eller beskrives ?), men hvad der 
ligger imellem, faar han ikke med, og kan han ikke faa med. 
Og dog taler han saa dogmatisk om det som vel muligt. — 
Jeg har anvendt megen Eftertanke paa de anførte Steder 
i »Begrebet Angest« og var først tilbøjelig til at opfatte 
det som Kierkegaards Mening, at Springet ikke kunde 
iagttages. Da vilde hans Udvikling være et Sidestykke 
til Humes berømte Paavisning af, at Kausalitet ikke kan 
iagttages, da det, vi iagttage, stedse kun er Succession. 
Lige saa lidt som Kausalitet eller Kontinuitet kan iagt- 
tages, lige saa lidt kan Brud paa Kontinuiteten det. 
Øjeblikkene afløse hinanden — men hvorledes er Forhol- 
det mellem to Øjeblikke? Her er det store Problem, 
der skiller de to i det Foregaaende karakteriserede 
Grupper af Tænkere, af hvilke den ene hævder Konti- 
nuiteten (gennem Aarsagsforholdet) , den anden Diskonti- 
nuiteten (gennem nye Kvaliteters indeterminerede Optræ- 
den). Hvis Iagttagelse kunde afgøre Sagen, vilde Striden 
let kunne bilægges. Men selv ved den nøjagtigste, mest 
mikroskopiske Iagttagelse opnaa vi kun at dele Øjeblik- 
kene i mindre Øjeblikke, og Problemet, Grundproblemet 
i al vor Erkendelse, vender tilbage. — Men jeg kan ved 

nærmere Overvejelse ikke tilskrive Kierkegaard et klart 
Blik for det Principielle i Spørgsmaalet. Hans dogmatiske 
Forudsætninger og hans Hang til digteriske Billeder have 
her tilsløret hans Blik for Problemet i dets Skarphed. 
Ellers maatte han ogsaa være bleven opmærksom paa, at 
han jo egentligt lader hele Afgørelsen ( Villiessigøreh&n. !) 
foregaa ubevidst. Ti hvad der ligger mellem to Bevidst- 
hedstilstande eller Bevidsthedsøjeblikke, det sker ubevidst, 
hæver sig ikke over Bevidsthedens Tærskel. En Villies- 
afgørelse af den Art, Kierkegaard har med at gøre, 
maatte dog vel være en Villen af højeste Form, et Valg 
i egentlig Forstand, en Beslutning, en vilkaarlig Akt. 
Men hvorledes kan en Beslutning ligge mellem to Øje- 
blikke? Det kan kun den Art »Beslutninger«, som man 
kommer sovende til. Kun uvilkaarlige Akter kunne være 
ubevidste. Men Kierkegaard har dog neppe tænkt sig 
»Springet« som en Eeflexvirkning ! — 

i]?Se vi nærmere til, kommer Kierkegaard ogsaa uvil- 
kaarligt til at henlægge Afgørelsen til det første Øjeblik 
af de to, mellem hvilke den efter hans Paastand skulde 
ligge. Ti Afgørelsen ligger jo dog egentligt i det Øje- 
blik, da »Individet segner i Angestens Afmagt« (p. 72). 
Vi faa da en Aarsagsrække : Angest — Svimmelhed — 
Segnen — Fald, og hvor er saa Springet blevet af? Den, 
som segner, springer ikke; Segnen er (selv om det at 
segne er at lade sig segne, smlgn. min Psykologi. 3. Udg. 
p. 378) ikke Andet end et begyndende Fald, et Fald, 
som vilde kunne hindres — hvis man ikke netop stod 
ved en Afgrund. — Tydeligere endnu fremtræder denne 
Antedateren af Afgørelsen paa et delvis allerede anført 
Sted: »Den, hvis Øje kommer til at skue ned i et svæl- 
gende Dyb, han bliver svimmel. Men hvad er Grunden? 
det er lige saa meget hans Øje som Afgrunden: ti hvis 
han ikke havde stirret derned!^ (p. 58.) Skylden ligger 

altsaa kun til Dels hos Øjet; Kierkegaard opgiver ogsaa 
her sit Enten-EUer. Men Hovedsagen er: har Øjet her 
nogen Skyld? Der er en uvilkaarlig Trang til at lade 
Øjet strejfe om, en Trang, som ikke kan siges at være 
af det Onde. At Øjet paa denne sin uvilkaarlige Om- 
strejfen, som er Vejen til alle betydningsfulde Erfaringer 
og derved til al højere Udvikling, nu ogsaa blandt Andet 
støder paa Afgrunden og betragter denne med uvilkaarlig 
Opmærksomhed, det kan ikke være dets egen Skyld; det 
vidste jo ikke forud, at Afgrunden var der, vidste end 
ikke, hvad en Afgrund var. Og naar Svimmelheden 
vækkes ved, at Forestillingen om det mulige Fald opstaar 
og virker paa Sindet, saa sker der vel en Overgang fra 
det Uvilkaarlige til det Vilkaarlige (for saa vidt man 
ved Vilkaarlighed forstaar en Adfærd, der bestemmes ved 
forudgaaende Forestillinger), men selve denne Overgang 
foregaar jo uvilkaarligt, i Kraft af Forestillingsforbindel- 
sens Love. Selv om Faldet sker med Forsæt, saa er jo 
(som Shakspere og Spinoza have lært os) intet Forsæt 
muligt uden Erindring, og Erindringen kan frembyde sig 
lige saa uvilkaarligt , som Afgrunden frembyder sig for 
det omstrejfende Øje. (Nærmere om de her berørte 
psykologiske Spørgsmaal i min Psykologi. 3. Udg. p. 369. 
371 og i mine »Psykologiske Undersøgelser«, p. 67. 74 f.) 
Det er da muligt at gennemføre den psykologiske Konti- 
nuitet endnu mere end Kierkegaard har gjort, og ved sin 
Antedateren af det Punkt, paa hvilket han lægger den 
afgørende Skyld, indrømmer han i Grunden, at Etiken 
ikke staar og falder med »Springet«. 

Kierkegaard har da i »Begrebet Angest« givet 
Psykologien langt Mere end han konsekvent kan. Men 
det var kun forbigaaende Indrømmelser. Hans Hoved- 
begreb er og bliver Enten-Eller, den kvalitative Afgørelses 
Ryk eller Spring; med det opererer han overalt i sin 

Høftding: Søren Kierkegaard. G 



82 Sammenlignende Livsfilosofi. 

Etik. Og i hans strengt religiøse Skrifter, især senere 
hen, da hans Opfattelse af det Kristelige skærpedes, er 
der ikke Spor af, at Afgørelsen skulde ligge mellem to 
Bevidsthedsøjeblikke. Der skyder han al Psykologi bort 
under Fødderne paa sig ved en Udtalelse som denne: 
»Til at udsige, at En msd sit Vidende gør det Urette,^ 
med sin Viden om det Rette gør det Urette, har Græci- 
teten ikke Mod«. (Sygdommen til Døden. p. 96.) Hvad 
der sker med Vidende, maa udfylde et Øjeblik eller en 
Tilstand, som maa kunne iagttages. Kierkegaard har 
rigtignok ikke givet os denne Iagttagelse. Han har ikke 
villet. Men — han har heller ikke kunnet. 



b. Stadierne. 

Det vigtigste Bidrag til etisk Tænkning fra Søren 
Kierkegaards Haand er hans Fremstilling af hvad han 
kalder »Livets Stadier«. Hvert Stadium er en Livstil- 
stand, en Livsanskuelse, som Kierkegaard har fremstillet 
dels i digterisk Form, dels med begrebsmæssig Streng- 
hed, uden at, som det i det Følgende vil ses, den digte- 
riske og den filosofiske Fremstilling altid stemme over- 
ens indbyrdes. Paa intet Punkt fremtræder dog saa 
klart som her hans glimrende digterisk-psykologiske Be- 
gavelse. Til at give en sammenlignende Livsfilosofi var 
han udrustet som Faa, og hvad han paa sin Vis og fra 
sit Stade har givet i denne Retning, vil sikkert under 
andre Former og fra andre Synspunkter blive fortsat. 
Stedse mere gør, synes det, Trangen til »subjektiv Tæn- 
ken«, til Tænken over Livet i nøje Sammenhæng med 
Livet sig gældende, og der er her en Opgave, som ikke 
kan behandles fyldestgørende af blotte Novellister. Der 
skal graves dybere end som saa. 



Den æstetiske Livsanskuelse. g3 

Mellem de forskellige Stadier sker efter Kierkegaard 
Overgangen ved et af de Spring, vi nyligt have drøftet. 
Inden for hvert Stadium udfolder det ved Springet satte 
Standpunkts Konsekventser sig. — Der skelnes mellem 
tre Hovedstadier: det æstetiske, etiske og religiøse. 
Mellem det æstetiske og det etiske Stadium danner Iro- 
nien en Overgangsform , lige som Humoren danner en 
Mellemform mellem det etiske og det religiøse Stadium. 

«. Den æstetiske Livsanskuelse. 

1. Det første Stadium er det æstetiske. Det er 
skildret i første Del af »Enten-Eller« og i første Afdeling 
af »Stadier paa Livets Vej«. Hvad de almindelige Be- 
grebsbestemmelser angaar, fremtræder det for dette Sta- 
dium Afgørende tydeligst i Afhandlingen »Vexeldriften, 
Forsøg til en social Klogskabslære« (i første Del af 
»Enten-Eller«). 

Denne Maade at tage Livet paa søger at forvandle 
det til blotte Muligheder, med hvilke man lader Fantasien 
have sit frie Spil. Alt gøres til Genstand for Nydelse, 
mesk Jherved maa ikke saa meget tænkes paa umiddelbar, 
sanselig Nydelse, skønt denne indgaar med, som paa den 
Vilkaarlighed , med hvilken Alt opfattes og behandles: 
»I Vilkaarligheden ligger hele Hemmeligheden. Man 
tror, det er ingen Kunst at være vilkaarlig, og dog hører 
der et dybt Studium til at være vilkaarlig saaledes, at 
man ikke selv løber vild deri, at man selv har Fornøjelse 
deraf«. (Enten-Eller. 3. Udg. I. p. 299 f ) Hvad det 
gælder om, er at forvandle hele Tilværelsen for sig til 
et Kaleidoskop, som man stadigt ryster for at glæde sig 
over de forskellige tilfældige Kombinationer, der paa 
denne Maade vilkaarligt kunne frembringes. 

For at dette frie Spil kan staa i Ens Magt, maa 
man ikke personligt binde sig i noget Livsforhold, ikke 

slaa saaledes ned paa noget Punkt i Tilværelsen, at man 
Wiver holdt fast, saa Fortsættelse og Gentagelse ude- 
lukker Frembringelsen af nye kaleidoskopiske Situationer. 
Man maa holde sig i »fuldkommen Svæven«. Derfor vel 
Berøring med Mennesker, ofte ogsaa en Stund følges med 
dem paa Vejen — men altid sikre sig en saadan Hastig- 
hed, at man kan bryde Samfarten af, naar man vil.*) 
Venskab er for fast og solidt et Forhold. Og selv om 
et fornødent Brud skulde efterlade ubehagelige Minder, saa 
kan det Ubehagelige jo give en pikant Bismag, som det 
kan være værdt at tage med. Paa lignende Maade for- 



*) Den æstetiske Livsanskuelse efter Kierkegaards Skildring minder 
især i dette Træk om Aristippos fra Kyrene. Hvad han hæv- 
dede som det Højeste var ganske vist Øjeblikkets Nydelse, men 
Betingelse for at naa denne var for ham netop den fuldkomne 
Frihed, der ikke lader sig binde og fængsle. Derfor vilde han 
(som han siger til Sokrates i Samtalen hos Xenofon: Memora- 
bilia n, 1) ikke indtræde i noget borgerligt Forhold, men være 
Fremmed eller Gæst overalt. {ov6'' sig nokireiav euavsov Tiata- 
xXeio, dX^ ^évog aavra^ov eiui.) Han vil være fri, hverken 
Hersker eller Slave. Efter de Træk, der ellers berettes om ham, 
har det især været Bevarelsen af Friheden over for det Hildende 
i selve Nydelsen, som har været hans Evne. I denne Henseende 
har han været en sand Virtuos. Modsigelsen i hans Livsanskuelse 
var, at der dog krævedes saa megen Kunst og Forberedelse, 
med Benyttelse af Fortidens Erfaringer og af Udsigter for Frem- 
tiden, at der maatte gaa mange Øjeblikke hen uden umiddelbar 
Nydelse. Egentligt talt maatte det Højeste for Aristip blive 
selve Virtuositeten — og saaledes er det for den moderne Hedo- 
nisme, Kierkegaard beskriver. Karakteristisk for Forskellen mel- 
lem det Moderne og det Antike er det netop, at der i den 
moderne Hedonisme lægges en aldeles afgørende Vægt paa Vil- 
kaarligheden, paa den aktive Experimenteren, den bevidste Frem- 
bringen af Situationer. Hos Aristip ytrer Vilkaarligheden sig 
blot i Evnen til uhildet Valg inden for det, der frembyder sig; 
der mangler den noget romantiske Arrangeren, som den moderne 
Tids større Selvbevidsthed, og tillige dens mindre naive og til- 
lidsfulde Forhold til Livet medfører. 

holder det sig med Ægteskabet. Kærligheden har sin 
Tid; men lover man, at den skal vare evigt, lover man 
Mere end man kan holde. Og desuden er der den Fare 
ved Ægteskabet, at man taber sin Frihed: »man kan 
ikke bestille Rejsestøvler, naar man vil, kan ikke ustadigt 
flakke om«. (»Vel har man havt Exempel paa, at en 
Zigeunerinde har baaret sin Mand paa Ryggen gennem 
Livet, men dels er dette en Sjeldenhed, dels ogsaa i 
Længden trættende — for Manden«.) Endeligt bliver 
man ved at indlade sig med Ægteskabet nødt til at ind- 
gaa under det Herredømme, Skik og Brug udøve; en hel 
Kreds af Hensyn og Pligter udelukker den vilkaarlige 
Tumlen. Altsaa vel Erotik, men ikke Ægteskab. Og 
lige saa lidt nogen Kaldsforretning : derved vilde man 
gøre sig til en Tap i den store sociale Maskine, ikke 
længere selv være Driftsherren. Man skal naturligvis 
ikke være uvirksom, men drive allehaande brødløse 
Kunster, sørge for, at Beskæftigelsen stadigt bærer 
Ørkesløshedens Præg. — 

2. Mest karakteristisk viser dette Stadium sig i 
Forholdet mellem Mand og Kvinde. Der er jo ogsaa i 
dette Forhold Anvendelse nok for Vexeldriften eller 
Kaleidoskopet , da det kan gennemløbe en hel Skala, 
vibrere i meget forskellige Retninger, forgrene sig ud i 
mangfoldige afledede Forhold. Der er Mulighed her for 
en Række af de mest modsatte Stemninger og Liden- 
skaber: lige fra kaad Spøg til dyb Alvor, fra letsindig 
Leflen til inderlig Hengivelse, fra opblussende Begejstring 
til sindig Trofasthed, fra brutal Rørelse af et rent Natur- 
instinkt til sublim Følelse af aandelig Sammenhøren. Og 
gennem sine Konsekventser fører Kønsforholdet derhos 
ud over de enkelte Individers indbyrdes Forhold til Sam- 
menhæng med Samfundets, Slægtens Liv, griber ind i 
dette og bestemmes ved det i sin Skæbne og sin Karakter. 

Her er da et stort Spillerum. Anslaas en af de mange 
Strenge med fornøden Kunst, kan man faa flere eller 
færre af de andre til at dirre med, uden at de dog tage 
Magten. Intet Under, at et af Digternes Hovedemner 
til alle Tider har ligget her. Og det er af samme Grund, 
at Kierkegaard især karakteriserer sit »æstetiske Stadium« 
fra dette Synspunkt. Det er et af de Punkter, hvor han 
med ødsel Haand har udstrøet sine mest glimrende Bille- 
der og Fremstillinger, og der er Mange, som kun kende 
ham som Forfatter fra denne Del af hans Produktion. 
(Johannes Forførerens Dagbog i første Del af »Enten- 
Eller«. Gæstebuddet i første Afdeling af »Stadier paa 
Livets Vej«.) Her, hvor det ikke gælder Undersøgelse 
af hans literære Kunst og Storhed (hvad der vilde ligge 
uden for min Evne og desuden er gjort saa glimrende i 
Georg Brandes' Bog, at jeg blot har at henvise til den), 
men om den filosofiske Betydning af hans Fremstilling, 
kan jeg lade mig nøje med at fremdrage et Par af de 
mest karakteristiske Steder. 

»Det unge Menneske«, som er til Stede ved »Gæste- 
buddet«, er stanset ved det Modsigende og Komiske, der 
for ham er i Elskovsforholdet derved, at det synes at 
gælde Individernes højeste Lyst — og dog er det Arten, 
hvis Forplantning skal sikres gennem de vakte Instinkter. 
— »De Elskende ville tilhøre hinanden for alle Evigheder. 
Dette udtrykke de paa hin besynderlige Maade ved at 
omslutte hinanden i Øjeblikkets Inderlighed, og al 

Elskovens Saligheds Lyst skal ligge deri Og dog 

ere de bedragne; thi i samme Øjeblik triumferer Arten 
over Individerne, Arten sejrer, medens Individerne ere 
nedsatte til at være i dens Tjeneste .... Naar de 
Elskende have fundet hinanden, skulde man dog tro, at 
de vare en Helhed, og heri skulde jo Sandheden ligge 
af, at de ville leve for hinanden i alle Evigheder. Men 

se, de begynde med, i Stedet for at leve for hinanden, 
^t leve i Slægten, og dette ane de ikke«. (Stadier paa 
livets Vej. 3. Udg. p. 31 f ) Over for dette Irratio- 
nelle i Elskoven er det unge Menneske stanset. Han 
forstaar vel Indledningen dertil, Betagetheden deri — 
men han forstaar ikke Konsekventscn. *) . 

Johannes Forføreren, den sidste i Rækken af Gæste- 
buddets glimrende Talere, angiver den »æstetiske Livs- 
anskuelses« principielle Stilling til det Problem, som det 
unge Menneske har fremdraget. Han fortæller, hvorledes 
Oudeme frygtede for, at Manden, det oprindelige Men- 
neske, skulde vise sig uvillig til at bære deres Aag, at 
han maaske endog vilde bringe Himlen til at vakle. 
Med Magt kunde han ikke tvinges; da frembragte de 
Kvinden til at fortrylle ham og »fange ham i alle Endelig- 
hedens Vidtløftigheder«. Og Lokkemaden virkede — dog 
ikke altid. »Der var til alle Tider nogle Mænd, enkelte, 
som bleve opmærksomme paa Bedraget. Disse saa vel 
hendes Dejlighed, mere end nogen Anden, men de anede 
Sammenhænget. Disse kalder jeg Erotikere, og tæller 
mig selv i deres Tal, Mændene kalde dem Forførere, 
Xvinden har intet Navn for dem, en Saadan er for hende 
unævnelig. Disse Erotikere ere de Lykkelige. De leve 
yppigere end Guderne; ti de spise bestandigt kun hvad 
der er lifligere end Ambrosia og drikke hvad der er lif- 
ligere end Nektar: de spise Gudernes snildeste Tankes 
mest forføreriske Indfald, de spise bestandigt kun Lokke- 
mad, o Vellyst uden Lige, o smålige Levevis, de spise be- 



*) Den i det unge Menneskes Tale udviklede Tanke blev samtidigt 
i mere naturhistorisk Form udviklet af Schopenhauer i hans 
„Metaphysik der Geschlechtsliebe*' (Kap. 44 i fjerde Bog af 
anden Del af y,Wé[i als WiWe und Vorstellung** , der udkom 
1844, Aaret efter „Enten-EUer«). Smlgn. min Psykologi. 3. Udg. 
p. 289 f. 

standigt kun Lokkemaden — de fanges aldrig. De* andre 
Mænd gribe til og spise Lokkemad som Bønder spise 
Agurkesalat, og blive fangne«. (Stadier paa Livets Vej. 
3. Udg. p. 62 f.) 

3. Den æstetiske Livsanskuelse sætter det Herjeste 
i at være en Tangent til Livets Cirkel, at gribe den 
momentane Berøring, men dei-paa i rette Tid at gaa bort 
formedelst den »midtpunktflyende« Kraft. Den lader sig^ 
ikke gøre til Planet. I det Højeste indlader den sig — 
for »Vexeldriftens« Skyld — paa som Komet en anden 
Gang at tangere Cirkelen -— paa et andet Punkt. Elskovs- 
forholdet er netop et Forhold, hvor den momentane Be- 
røring ganske rigtigt, som det unge Menneske flygtede, 
kan blive konstituerende for helt nye, uprøvede Livsfor- 
hold og Opgaver. Men skal Vilkaarlighedens Svæven 
bevares, maa der brydes af i Tide. Om der skulde op- 
naas større Livsfylde, inderligere Forstaaelse af Livet og 
Følelse ved Livet, dersom man »lod sig fange«? »Æste- 
tikeren« véd det ikke, vil og kan ikke vide det. Dersom 
nogen Anelse herom var mulig, vilde jo Overgangen fi'a 
det æstetiske Stadium til det følgende ikke være et 
Spring, men vilde kunne komme ved en motiverende 
Væxt. Det er karakteristisk, hvad Kierkegaard har 
skrevet i sit Haandexemplar af »Enten-EUer« : »En 
egentlig Forelskelse lod sig ikke bruge i første Del; ti 
den griber altid et Menneske saa dybt, at han kommer 
ind i det Etiske. Hvad jeg kunde bruge, var en Mang- 
foldighed af erotiske Stemninger«. (Efterladte Papirer. 
1833—43. p. 356.) Kierkegaard ft-emstiller under »det 
æstetiske Stadium« Skikkelser, der ere komne langt ud 
over det Umiddelbare, Uvilkaarlige , Naturkraftige og^ 
have indøvet en Vilkaarlighedens Kunst, en Evne til at 
pointere , til ikke blot at gribe' det Pikante , men ogsaa 
til at frembringe det Pikante, hvor dette ikke af sig selv 

frembyder sig. Det er ikke et Standpunkt, paa hvilket 
Mennesker let komme. Det ligger, som allerede bemærket, 
et godt Stykke længere ude i Reflexionen end den antike 
Hedonisme. 

Her rejser sig fra en sammenlignende Livsfilosofis 
Standpunkt den Indvending, at vi ikke faa at vide, hvor- 
ledes dette Stadium bliver til. Som Kierkegaard selv har 
set, kan der i Naturinstinktet ligge en dragende Magt, 
der fører ud over det æstetiske Stadium, og ved hvis 
Virken det »Æstetiske« kun er et medvirkende Element. 
Hvorledes iudtraadte da den Stansning, den afbøjende 
Bevægelse, ved hvilken Individet gik bort efter Tangenten 
i Stedet for at fortsætte Bevægelsen omkring det Midt> 
punkt, under hvis Indflydelse det momentant var kommet? 
Den barnlige Forglemmelse af det ene Øjeblik for det 
andet er noget helt Andet end denne kunstneriske eller 
kunstlede Vexeldrifl. Det er den genetiske eller evolu- 
tionistiske Synsmaade, der aldeles mangler i den Kierke- 
gaardske Fremstilling af Stadierne. Han holder endog 
med Villie de Kræfter borte, der paa det ene Stadium 
kunde indeholde en Bebudelse af det næste. Derved kom- 
mer (ganske vist i god Overensstemmelse med Teorien 
om Springet) hvert enkelt Stadium til at staa som noget 
fuldt Færdigt, der hverken peger frem eller tilbage. Det 
er færdige Skikkelser, han skildrer. De have »løbet sig 
fast« — ikke i noget Livsforhold, men i deres Maade at 
tage Livet paa. De have gjort det af med alle Mulig- 
heder. Selv den sidste Mulighed: den, der beror paa 
Kontrastforholdet, paa den Tendents, en stærkt spændt 
sjælelig Tilstand har til at slaa over i sin Modsætning, 
en Mulighed af meget stor Betydning under Sjælelivets 
Udvikling, — selv den synes ikke at være til Stede 
længer for disse »Æstetikere«, hos hvem Nydelse og 
Reflexion have sløvet eller udbrændt den Kraft, som 

forudsættes, for at endog blot Kontrastvirkningen (der jo 
egentligt er et Træthedsfænomen), skal kunne finde Sted. 
Det psykologiske Tankeexperiment har her givet saa 
extreme Former, som Livet sandsynligvis ikke frembyder. 
Det er da et lidet træffende Navn, han bruger, naar han 
kalder det, han skildi^er. Stadier. Ved et Stadium tænker 
man paa et Led i en Udvikling; men om de Kierke-* 
gaardske Stadier faar man ikke at vide, hvoi'fra de komme, 
og i Grunden (ti »Springet« er intet Svar) heller ikke, 
hvorhen de gaa. Hans . Skildring minder snarest om 
Dantes Divina Comedia med. dens tre Afdelinger, — og 
det æstetiske Stadium svarer saa til Helvede, over hvis 
Indgang der staar skrevet: I, som indtræde, lader Haa- 
bet fare! 

Kierkegaard har unegteligt — det i anden Henseende 
Mesterlige i hans Skildring ufortalt — derved gjort sig 
Opgaven lettere end den er. — Hvor dog alle Tanke- 
former indeholde Fristelser! Der var en Fristelse ved 
den kvantitative Dialektik (Modsætningernes Enhed) i 
Ketning af at anse Tingene for simplere end de ere; 
men den kvalitative Dialektik, Springets Filosofi, viser 
sig ogsaa at have en Fristelse i samme Retning. 

Overalt hvor en Udvikling er mulig, er det ikke fra 
de fuldt færdige Former, i hvilke Livet lige som har 
løbet sig fast, men fra de mere ubestemte, vage, lidet 
differentierede Former. Det er kun den populære Misfor- 
staaelse af Udviklingslæren, der lader den ene af de Arter, 
vi nu have, nedstamme fra den anden (Mennesket f. Ex. 
fra Aben). Efter Udviklingslæren nedstamme de nu 
existerende Arter fra Former, der kun havde »en almin- 
delig Lighed« med dem, der ere opstaaede fra dem under 
Udviklingens Gang. (Smlgn. Darvin: Arternes Oprin- 
delse, p. 356 f.) Det ligger ligefrem i, at al Udvikling 
er en Differentiation, en Opstaaen af Forskelligheder. 

En* saadan Proces er umulig, hvor Alt i Forvejen er 
pointeret, udformet og drevet ud i den yderste Spids. 
Spidsen kan knækkes, men der kommer ingen ny Form 
ud deraf. 

Dersom man vil forstaa, hvorledes et nyt Stadium 
kan udvikle sig af et givet Stadium, maa man derfor 
ikke holde sig til dette i dets ftddt færdige Form, men 
maa gaa tilbage til et tidligere Udviklingstrin, hvor det 
nu færdige Stadium var i sin Vorden og endnu havde en 
mere ubestemt Skikkelse. Kun hvor der er Vorden og 
Ubestemthed, er der Muligheder. Det har Kierkegaard 
selv lært os; men han vil nu én Gang, naar det gælder 
Afgørelse, slet ikke vide af Mulighederne at sige. Man 
maa gaa tilbage til det Punkt, hvor Vejen delte sig, lige 
som et Jernbanetog, der er kommet paa et forkert Spor, 
maa gaa tilbage til Sporskiftet. Ved Sporskiftet finder 
den egentlige Afgørelse Sted — men den træder ikke 
altid op i Bevidstheden; den kan ske halvt bevidst eller 
ubevidst. Vi ere ved en naturlig psykologisk Illusion 
tilbøjelige til at poståsLtere vore Afgørelser og i det Hele 
til at tillægge vort bevidste Valg større Betydning end 
det har. Det er ofte blot den bevidste Slutsten. — 
Her viser den psykologiske og den etiske Interesse 
sig i deres Harmoni. Over for det umotiverede og ufor- 
beredte Spring vilde vi staa aldeles hjælpeløse, og de 
etiske Domme vilde være blotte Følelsesudbrud uden 
praktisk Betydning, da de vilde komme bag efter og 
aldeles ikke kunne faa Indflydelse paa det næste Spring. 
Kun ved at gaa tilbage til Udviklingsmulighederne, alt- 
saa til de ufærdige Stadier kan man gøre Noget (hvor 
meget eller hvor lidet dette saa maatte være) for at be- 
stemme Fremtiden. 

§, Den etiske lAvsanshudse. 

1. I Opfattelsen af den etiske Livsanskuelse frem- 
træder der en Uoverensstemmelse mellem de digteriske 
Fremstillinger i »Enten-EUer« (anden Del), i »Stadier paa 
Livets Vej« (andet Afsnit) og »Frygt og Bæven« paa den 
ene Side, og den filosofiske Karakteristik i »Uvidenskabelig 
Efterskrift« paa den anden Side, — en Uoverensstem- 
melse, som viser sig at være en Modsigelse, der tyder 
paa en afgørende Ændring i Kierkegaards Ideer. — Vi 
holde os først til de digteriske Skildringer (og navnligt 
til de to først nævnte, da »Frygt og Bæven« bedre kan 
omtales ved den religiøse Livsanskuelse). 

Medens det æstetiske Stadium opløser alle Virkelig- 
hedsforhold i blotte Muligheder, med hvilke Fantasi og 
Stemning kunne drive deres vilkaarlige Spil, ere Virke- 
lighed, Alvor og Ansvar Hovedbestemmelser paa det etiske 
Stadium. Og idet nu ogsaa her Forholdet mellem Mand 
og Kvinde bruges til digterisk Belysning af Livsanskuelsen, 
ft^emtræder Ægteskabet som Udtrykket for det Etiske. 
Ægteskabet adskiller sig fra det blot erotiske Forhold 
ved, at der til Forelskelsen kommer en Beslutning. I 
Beslutningen ligger, etisk set. Menneskets hele Idealitet. 
Men Spørgsmaalet er nu: hvorledes kunne Overvejelse og 
Beslutning faa Anvendelse dér, hvor umiddelbar Følelse 
og Lidenskab ene kunde sjmes at føre Ordet? Kierke- 
gaards Svar herpaa er fint og smukt. Overvejelse og 
Beslutning, siger han, have Intet at gøre med selve For- 
elskelsen: »Forelskelsens hellige Sted og Umiddelbarhe- 
dens indviede Jord tør de ikke betræde«. Hvad de have 
med at gøre, er »Forelskelsens Forhold til Virkeligheden« 
(Stadier paa Livets Vej. 3. Udg. p. 142). Hvad det gælder 
om er, om man tør tage det ved Forelskelsen satte For- 
hold op og gennemføre det i Virkeligheden, over for Fare 

Og Anfægtelse og med Bevidstheden om det Almenmen- 
neskelige i det Samlivsforhold, som stiftes. (Anf. Skr. 
p. 145 f.). — Altsaa Forelskelsen forudsættes som given, 
som det Konstituerende, og Beslutningen optræder som 
den beskyttende Magt, der værger mod indre og ydre 
Farer. 

Medens den Udvikling, der gives af disse Tanker, 
er skøn og rig (mest lykket i »Stadierne«, temmeligt ud- 
tværet i anden Del af »Enten-EUer«), savnes der, fore- 
kommer det mig, adskillige psykologiske Bestemmelser. 
Kierkegaard har for dogmatisk et Begreb om »Beslut- 
ningen«. Den optræder som en deus ex machina og staar 
i et temmeligt udvortes Forhold til »Forelskelsen«, med 
hvilken den dog skal indgaa den inderligste Forbindelse, 
for at Ægteskabet kan blive til, — og — hvad især maa 
mærkes — af hvilken den fra først af maa være fremkaldt 
og motiveret. Den Beslutning, hvorom der her er Tale, 
maa være udsprungen af Individets Personlighed , dets 
reale Selv, og være frembragt ved den Maade, hvorpaa 
dette Centrale i Individet bestemmes ved den nyvakte 
Lidenskab. En Mængde forskellige Forhold kunne her 
være mulige: Forelskelsen kan paa mangfoldige, forskel- 
lige Maader paavirke det inderste Jeg. Den kan omslutte 
og dække det, men ogsaa blot berøre det i Periferien; 
den kan bringe helt nye Elementer til Live i det, sup- 
plere og udvide det, men den kan ogsaa virke som en 
dæmonisk Magt, der indsnevrer og isolerer. Og disse 
forskellige Paavirkningsmaader kunne successivt optræde 
hos samme Individ, i samme erotiske Forhold. Det 
G-rundlag, paa hvilket den. omtalte Beslutning hviler, 
nemlig Forholdet mellem den nye Følelse og det Centrale 
i Jeget, kan derfor være ubestemt og skiftende^; der er 
Mulighed for adskillige Illusioner og Anticipationer i 
Beslutningens motiverende Forudsætninger. Og hertil 

kommer endnu (hvad jeg i min Etik. p. 178 f. særligt 
har fremhævet), at i den Livsperiode, i hvilken Ægte- 
skaber hyppigst grundlægges, ere Karaktererne endnu 
ikke fuldt udviklede. Selv om der nu er den Overens- 
stemmelse eller den supplerende Modsætning til Stede^ 
som gør Samlivet muligt og lykkeligt, er det jo ikke 
sagt, at de to Karakterers fortsatte Udvikling bliver i 
de samme Spor: de kunne hver for sig udvikle sig dyg- 
tigt og sundt — og dog kunne Sporene skilles. De 
Problemer, der herved opstaa, og de Tragedier, der her- 
ved blive mulige, gaar Kierkegaard ikke ind paa. Det 
hænger sammen med den psykologiske Dogmatisme i hans 
Begreb om Beslutningen ; men det hænger ogsaa sammea 
med en Dogmatisme i hans Begreb om Ægteskabet. Ham 
ser det blot som fuldt færdigt i dets ideale Skikkelse og 
erklærer saa: Alt eller Intet. Endeligt hænger det ogsaa 
sammen med, at han anser Ægteskabet for en religiøs 
Institution. Hin Beslutning bliver i hans Øjne umulig 
uden religiøs Fortrøstning. Og — karakteristisk for hans 
Opfattelse af Kvinden — for Kvindens Vedkommende er 
der ikke- Tale om Beslutning : »En kvindelig Sjæl har og 
skal ikke have den Eeflexion som Manden. Saaledes 
skal hun derfor ikke naa Beslutningen. Men hurtig som 
Fuglen naar hun fra den æstetiske Umiddelbarhed til den 
religiøse.« (Stadier p. 148). For Kvindens Vedkommende 
falder altsaa det etiske Stadium bort I Og for Mandens 
Vedkommende egentligt ogsaa, da »Beslutningen« ikke 
skal kunne tænkes uden religiøse Forudsætninger. — - Det 
vil ogsaa i det Følgende fra flere Sider vise sig, hvor- 
ledes den etiske Livsanskuelse kommer til kort i Eaerke- 
gaards Fremstillinger. 

2. Ved Overgangen fra det æstetiske til det etiske 
Stadium spiller Gentagelsens Begreb en vigtig Rolle. 
Det er beslægtet med Beslutningen, men falder dog ikke 

sammen med denne. Det danner, lige som Beslutningen^ 
et Grænseskel mellem det Æstetiske og det Etiske. 
Æstetisk er det at vugge sig i Stemninger og Indtryk; 
men det maa da helst være nye, skiftende Indtryk. 
Etisk vender man med Inderlighed og Troskab tilbage 
til det Samme; Gentagelsen er i en vis Forstand den 
etiske Kunst: »Løsenet i enhver etisk Anskuelse«. Men 
Gentagelsen spiller ikke blot en Rolle ved Beslutningens 
Tilbliven ; den kommer frem igen ved Beslutningens Over- 
gang til Handling: i Beslutningen har jeg jo foregrebet 
Handlingen; Beslutningen er en ideel, en mulig Hand- 
ling; men nu gælder det, om jeg kan gentage, det vil 
sige, omsætte det Mulige i Virkelighed, uagtet Virkelig- 
heden her jo kun er en Gentagelse af hvad der var indeholdt 
i Muligheden. Og endnu en Gang kommer Gentagelsen 
frem, naar jeg sejrrigt har gennemført min Beslutnings 
vundet min Sag. Ti i Sejrens Rus gælder det ikke at 
glemme den Opgave at hævde det Vundne, at fortsætte 
det Udførte: »Karakter er ikke saa meget det at sejre^ 
som det at bestaa efter at have sejret, at bevare sig i 
Karakteren«. — (Smlgn. »Gentagelsen. Et Forsøg i den 
experimenterendePsychologi«. p. 34. — Efterladte Papirer. 
1833—43. p. 439; 1849. p. 243). 

Gentagelsens Begreb stiller Kierkegaards' Filosofi i 
en karakteristisk Kontrast til Hegels Lære om Modsæt- 
ningernes Forsoning (Mediation) i en højere Enhed. »Gen- 
tagelsen«, siger Kierkegaard (Gentagelsen, p. 33), »er 
egentligt det, man af en Fejltagelse har kaldt Mediationen«. 
Fejltagelsen bestod deri, at man ansaa Modsætningernes 
Forsoning som selvfølgelig, som bestemt ved selve Mod- 
sætningsleddenes Natur. Paa Villieslivets Omraade for- 
holder det sig effcer Kierkegaard anderledes. Der maa 
en psykologisk uforklarlig Villiesakt til at forbinde de 
stridende Elementer ; der kommer altsaa en ny Faktor til 

foruden disse. Det er dette, som gør, at han, som alle- 
rede omtalt, negter Analogien mellem aandelig og orga- 
nisk Udvikling. Efter Hegels Opfattelse opstaar den 
hørjere Enhed ved, at man fra andet Modsætningsled vender 
tilbage til det første: men netop denne Tilbagevenden er 
det store Problem for Kierkegaard, det, der betegner 
Grænseskellet mellem den æstetiske og den etiske Maade 
at tage Livet paa. Den betegner det Punkt, hvor Vil- 
liens Indgriben, altsaa efter Kjerkegaard : Rykket; Springet 
har sin Plads. Æstetisk gaar man jo bort efter Tan- 
genten; der maa postuleres en særegen Kraft, som kan 
holde E^oden fast i en Bane om samme Centrum. 

I Skriftet »Gentagelsen« har Kierkegaard udviklet 
dette Begrebs Betydning med en Overdaadighed af dig- 
terisk Udstyr, som gør det til en Perle i hans Værkers 
rige Skatkammer , uagtet det . ikke. kan negtes , at det 
digteriske Apparat breder sig paa Begrebets og Tankens 
Bekostning. Kierkegaard beklagede sig højligt over Hei- 
bergs Misforstaaelse af hans Mening; men han havde 
ikke gjort nok for at sikre sig klar Porstaaelse. — Jeg 
kan ikke lade være at anføre et Stykke af det nævnte 
Skrift, som paa den skønneste Maade udtrykker Tæn- 
kerens Idé. 

»Haabet er en ny Klædning, stiv og stram og glim- 
rende, dog har man aldrig havt den paa og véd derfor 
ikke, hvorledes den vil klæde En, eller hvorledes den 
sidder. Erindringen er en aflagt Bllædning, som, hvor 
skøn den end er, dog ikke passer, da man er voxet ft^a 
den. Gentagelsen er en uopslidelig Klædning, der slutter 
fast og ømt, hverken trykker eller flagrer. Haabet er 
en dejlig Pige, der smutter bort mellem Hænderne; 
Erindringen er en skøn gammel Kone, som man dog 
aldrig er tjent med i Øjeblikket; Gentagelsen er en elsket 
Hustru, man aldrig bliver ked af Der hører Ung- 

dom til at haabe, Ungdom til at erindre, men der hører 
Mod til at ville Gentagelsen. Den, der blot vil haabe, 
han er fejg; den, der blot vil erindre, han er vellystig; 
men den, der vil Gentagelsen, han er en Mand, og jo 
fyndigere han har vidst at gøre sig den klar, desto dybere 
Menneske er han. Men den, der ikke fatter, at Livet 
€r en Gentagelse, og at dette er Livets Skønhed, han 
har dømt sig selv og fortjener ikke bedre end, hvad der 
og vil hænde ham, at omkomme; ti Haabet er en vin- 
kende Frugt, der ikke mætter. Erindringen er en kum- 
merlig Tærepenge, der ikke mætter; men Gentagelsen er 
det daglige Brød, der mætter med Velsignelse. Naar 
man har omsejlet Tilværelsen, da skal det vise sig, om 
man har Mod til at forstaa, at Livet er en Gentagelse, 
og Lyst til at glæde sig til denne. Ja, hvis der ingen 
Gentagelse var, hvad var ogsaa Livet? Hvo kunde ønske 
at være en Tavle, paa hvilken Tiden skrev hvert Øjeblik 
en ny Skrift, eller et Mindeskrift om det Forbigangne? 
hvo kunde ønske at lade sig bevæge af alt det Flygtige, 
det Nye, der altid blødagtigt forlyster Sjælen?« (Genta- 
gelsen, p. 4 — 6.) 

Det viser sig dog ogsaa ved Gentagelsens Begreb, 
at det etiske Stadium ikke holdes ude ft-a det religiøse. 
Ti Gentagelsen, der hos Baerkegaard jo egentiigt betyder 
Yillen, Handlen, aktiv Indgriben, og som han derfor 
kalder den etiske Anskuelses Løsen, er dog for ham 
egentligt en religiøs Kategori. Den unge Mand, der 
skildres i »Gentagelsen«, naar kun at »gentage«, at leve 
Livet, gennem en religiøs Bevægelse. Gentagelse betyder 
i det Hele Koncentration, Tilbagevenden og Fordybelse 
i sig selv — og da nu den dybeste Selvforstaaelse efter 
Bderkegaard sker i det Religiøse, er det forklarligt, hvor- 
ledes Gentagelsen, der først markerer Grænsen mellem 

det Æstetiske og det Etiske, ogsaa kan optræde som 
religiøst Begreb. 

Men hvad enten Gentagelsen opfattes etisk eller reli- 
giøst, er (^en efter Kierkegaard ikke psykologisk at be- 
grunde. Den er »transscendent«, forudsætter paa den ene 
Side et »Afgørelsens Ryk«, paa den anden Side et For- 
hold til et overnaturligt Princip. Ogsaa her er han sik- 
kert selv sprungen for tidligt fra Psykologien. For de 
Følelsers Vedkommende, der ere knyttede til et rigere 
Tankeindhold, — og af denne Art ere særligt de, der 
skyldes Forholdet til andre Personligheder, — er Genta- 
gelsen meget vel forstaaelig i Kraft af almindelige psyko- 
logiske Love. Men da jeg andet Steds (Psykologi. 3. Udg. 
p. 321 — 325) har udtalt mig nærmere herom, og med 
særligt Hensyn til Kierkegaard, skal jeg her ikke gaa 
videre ind derpaa. 

3. Medens Kierkegaard i sine digteriske Fremstil- 
linger satte Ægteskabet som det Karakteristiske for det 
etiske Stadium, er det senere (i »Uvidenskabelig Efter- 
skrift«) et helt andet Begreb, der for ham bliver det 
etiske Hovedbegreb : den Enkelte, Etisk set har Individet 
kun med sig selv at gøre, hævder han. »Individets egen 
etiske Virkelighed er den eneste Virkelighed« (p. 248), 
»Etisk set er der intet ligefremt Forhold mellem Subjekt og 
Subjekt« (p. 243). Den Andens Indre kender jeg kun som 
Mulighed; umiddelbart virkeligt er mig kun mit eget 
Indre: det er dér, Omraadet ligger for min Handlen. 

Der er mellem den^^digteriske og den filosofiske Frem- 
stilling en Modsigelse, Kierkegaard ikke har været op- 
mærksom paa. Naar der anbringes en uhyre Afstand 
mellem Individ og Individ, og hver kun har med sig at 
gøre: hvorledes kan saa et Samlivsforhold uden videre 
gøres til Type for det Etiske? — Denne Overgang ft'a 
at fremhæve et Samlivsforhold til at ft*emhæve det enkelte 

Individ for sig, betyder Eremkomsten af en af Kierke- 
gaards betydningsftildeste Tanker, og den stemmer med 
hans Grundbetragtning; men den betyder tillige, ved de 
videre Udviklinger, der knyttes til den, en Overgang til 
en religiøs-asketisk Etik. Han forlader Samlivsforholdet 
sa åledes, at han senere ikke kan finde tilbage til det. 

Første Gang optræder, saa vidt jeg véd, »den Enkelte« 
i Forordet i »To opbyggelige Taler«, der udkom i For- 
aaret 1843 (nogle Maaneder efter »Enten-Eller«). Kierke- 
gaard beretter her, hvorledes han lod sit Øje følge den 
lille Bog paa dens Vandring. »Jeg saa da, hvorledes 
den gik sin Gang ad ensomme Veje, eller ensom ad 
de alfare. Efter en eller anden lille Misforstaaelse traf 
den endeligt hin Enkelte, hvem jeg med Glæde og Tak- 
nemlighed kalder min Læser, hin Enkelte, hvem den 
søger, efter hvem den lige som udstrækker sine Arme.« — 
Kierkegaard fortæller (i »Efterladte Papii-er«. 1833—43. 
p. 410), at han havde besluttet at stryge dette Forord og 
derfor gik op i Trykkeriet, hvor det allerede var sat; 
men Sætteren, som var bleven rørt over det, bad, om det 
dog ikke maatte blive staaende, og Kierkegaard tænkte 
da et Øjeblik paa kun at lade trykke to Exemplarer og 
forære Sætteren det ene: saa kimde han jo være den 
Enkelte! — Saa bogstaveligt tog han det nu ikke med 
sin »enkelte« Læser. Men i sin Etik gjorde han des 
strengere Alvor af dette Begreb. Tager man Hensyn til 
hvad der rundt om i hans Skrifter og efterladte Papirer 
findes til Oplysning om hans Begrundelse af dette Be- 
grebs Betydning, da vise følgende Synspunkter sig at 
være de vigtigste. 

a) I det enkelte Individ foregaa de Tildragelser, 
der giver det aandelige Liv Værdi ; dér ligge Opgaverne, 
og dér skulle Afgørelserne foregaa. Slægten er et Fan- 
tom, et fantastisk Medium; kun de enkelte Individer ere 

7* 

Eealiteter, og hvert kun for sig selv umiddelbar Realitet. 
Dersom Slægten har et Maal, saa vedkommer det i hvert 
Tilfælde ikke den Enkelte. (Uvidensk. Efterskr. p. 112.) 

b) Hvad Andre kunne gøre for mig, kan kun være 
at yde vækkende Paavirkninger , og dette sker mere in- 
direkte end direkte og er en vanskelig Kunst, den, som 
Sokrates øvede, men Faa kunne øve som han. Den Enkelte 
er »Aands vækkelsens Kategori«, det snevre Pas, som 
Slægten maa igennem for at naa det Højeste. (Om Syns- 
punktet for min Forfattervirksomhed, p. 105. 108.) Det 
ene Menneske kan ikke dømme det andet, fordi han ikke 
kan kende det i dets Virkelighed (Uvidensk. Efterskr. 
p. 244); men paa den anden Side er det ogsaa saare 
Lidet, det ene Menneske kan være og gøre for det andet, 
og Kierkegaard siger om sig selv: »Saa langt jeg kan 
huske tilbage, var jeg enig med mig selv om Et, at for 
mig var der ingen Trøst eller Hjælp at søge hos Andre«. 
(Synspunktet, p. 61.) 

c) Og ikke blot gælder det i det Hele taget etisk 
set kun om Selvvirksomhed ; men ogsaa ved den specielle 
Bestemmelse af den Grad og Højde, til hvilken den Enkelte 
skal naa i sin Villen og Handlen, er han henvist til sig 
selv. »Mandevilliens qvantum satis« (for at bruge Henrik 
Ibsens Udtryk i »Brand«, hvilket Værk her som paa flere 
Punkter er en poetisk Kommentar til Søren Kierkegaard) 
— kan kun den Enkelte selv finde. Ingen Anden kan 
sige ham, hvor Grænsen ligger mellem Mangel paa Villie 
og Mangel paa Evne, mellem Dvaskhed eller Selviskhed 
og den Begrænsning, ethvert endeligt Væsen er underlagt. 
(Uvidensk. Efterskr. p. 376.) Andre ville snarest hindre 
ham i at vove sig for langt ud, sige til ham: »Spar dig! 
Dette ske dig ingenlunde!« »Et Menneske kan fordre 
af sig selv Anstrengelser, som den mest velmenende Ven, 
hvis han var vidende derom, vilde fraraade. . . . Enhver, 

der i Sandhed hax vovet sit Liv, har havt Tavshedens 
Maalestok«. (Uvidensk. Efterskr. p.421. Smlgn. Indøvelse 
i Kristendom, p. 129.) Og dette er saa meget des vig- 
tigere, som man først ved at vove bliver ret opmærksom 
paa sig selv, faar sit inderste Væsen frem! (Sygdommen 
til Døden. p. 30.) 

d) Det er af Vigtighed, at der handles strax, saa 
snart den rette Erkendelse er vunden. Anbringes der et 
Mellemrum, saa »gaar Erkendelsen af Kog«. Og dette 
vil da let blive Følgen, naar jeg venter med at anvende 
den, til jeg kan omdanne Verden, i Stedet for at begynde 
med hvad jeg har lige for Haanden: mig selv. Deraf 
kommer det, at vore Handlinger forholde sig til vor For- 
staaen — ikke som det tro Aftryk af et Billede, men 
— »som Klatpapiret til Skriften, ved hvilken det har 
ligget!« (Sygd. t. Døden. p. 95. Dømmer selv! Anden 
Række. p. 32.) 

e) »Ethvert Menneske er lagt herligt an, men det, 
der ødelægger saa Mange, er blandt Andet ogsaa denne 
usalige Snaksomhed mellem Mand og Mand om hvad der 
skal lides, men ogsaa modnes i Tavshed.« (Uvidensk. 
Efterskr. p. 375.) Den Enkelte — »ikke en enkelt Ud- 
mærket, men hver Enkelt« — staar over Slægten. Her 
er det egentligt Menneskelige, det, hvorved Mennesket 
adskiller sig fra Dyret. (Synspunktet, p. 68 f ) Om det 
Højeste i mig har jeg derfor ikke Lov at tale med andre 
Mennesker. (Efterladte Papirer. 1850. p. 343.) — Herved 
forstaas, hvad der allerede er berørt, at Ironien er en 
Overgangsform mellem det Æstetiske og det Etiske. 
Ironikeren kan (som Sokrates) være betagen af den etiske 
Fordring, men han er ogsaa betagen af Modsætningen 
mellem hvad han saaledes har i sit Indre og den ydre 
Virkelighed ; Inkommensurabiliteten mellem det Indre og 
det Ydre udtrykker han ved at behandle sig selv som et 

Endeligt og Ligegyldigt blandt Tilværelsens mange Ende- 
ligheder og Ligegyldigheder. En Etiker kan bruge Ironien 
som Inkognito, for ikke at blive komisk ved Misforholdet 
mellem hvad der optager ham og hvad der optager 
Verden. Han adskiller sig derved fra »en umiddelbart 
Begejstret, der vræler ud i Verden tidligt og silde, og 
altid koturnisk paa Støvlerne plager Folk med sin Be- 
gejstring, uden at mærke, at det ikke begejstrer dem«. 
Men Ironikeren behøver ikke at være Etiker; han kan 
have indøvet den blotte Form. (Uvidensk. Efterskr. p.386f., 
hvor Kierkegaard korrigerer sin egen tidligere, mere 
negative Opfattelse af den sokratiske Ironi i sin Doktor- 
disputats.) 

Den store etiske Betydning af Begrebet om »den 
Enkelte« i Retning baade af Virkeliggørelse og af Inder- 
liggørelse behøver ikke nærmere at paavises. Der er ved 
det med sikker Energi peget paa hvad der er og bliver 
det Etiskes første og vigtigste Omraade, og tillige dets 
Kilde og dets stadige Tilhold: den enkelte Personlighed 
og Forholdet mellem det Ideal, der her har dannet sig, 
og den Villen, der her rører sig. Det er den første etiske 
Ide, og den er hos Kierkegaard fremhævet dels over for 
den Forflygtigelse , som den kontemplative og æstetiske 
Retning let fører til, idet Villien lades ude af Betragt- 
ning og Idealet bliver Genstand for blot Skuen, — dels 
over for Tendentsen til at fortabe sig i den sociale og 
historiske Betragtningsmaade, der ikke bekymrer sig om 
hvad der foregaar i det enkelte Indre, naar blot Slægten 
i det Hele eller i Gennemsnittet udviser Ændringer i en 
vis Retning. Det forekom Kierkegaard, at Tilværelsen 
vilde blive meningsløs, hvis man ikke saa den højeste 
Værdi i den Enkelte : ti hvorledes vil man ellers forklare 
»den guddommelige Ødselhed, der bruger den uendelige 
Skare af Individer i den ene Generation efter den anden 

for at faa den verdenshistoriske Udvikling i Gang?« Hvor 
trøstesløst, om det Højeste skulde være »Generationens 
Farvespil, lige som Sildestimens i Havet«, medens »de 
-enkelte Sild ikke ere stort værd«. Anderledes hvis den 
højeste Opgave ligger i og for den enkelte Subjekti- 
vitet: ere Individerne end talløse som Havets Sand, saa 
er dog den*- Opgave at blive Personlighed sat ethvert af 
4em. Verdenshistorien maa man da overlade til Gud, 
»den kongelige Digter«, som ene kan overse den. (Uvi- 
densk. Efterskr. p. 115 f) — »Til Kategorien den Enkelte 
«r«, siger Kierkegaard med Rette i sin »Rapport til Hi- 
storien« (Synspunktet, p. 106), »min mulige etiske Betyd- 
ning ubetinget knyttet«. 

4. Begrebet den Enkelte som Hovedbegreb i Etiken 
svarer til Sætningen: »Subjektiviteten er Sandheden« som 
Hovedsætning i Erkendelseslæren. I Analogi med denne 
Sætning kunde man da opstille den: Subjektiviteten er 
det Gode. Det kommer ikke an paa Indholdet, Gen- 
standen, man forholder sig til i sin Handlen, eller i 
sin Erkenden, men det kommer an paa den indre, sub- 
jektive Bevægelse. Og Kierkegaard har egentligt ogsaa 
opstillet denne Sætning, idet han udtrykkeligt erklærer, 
at det Gode ikke kan defineres, da det ikke er noget fra 
Friheden (Villien, Subjektiviteten) Forskelligt. (Begi-ebet 
•Angest. p. 115.) Men den samme formale og inderlige 
Villen kunde jo tænkes at have det mest forskellige Ind- 
hold 1 Dersom Kierkegaard havde villet gøre Alvor af 
sit Subjektivitetsprincip i Etiken, saa maatte han ikke 
have isoleret den Enkelte fra alle Virkelighedsforhold, 
Alle Forhold til andre Mennesker: ti det er kun her, at 
den etiske Subjektivitet kan faa et virkeligt Indhold. En 
udelukkende Selvbeskæftigelse er kun mulig i et Kloster- 
liv, hvor der ingen reale Opgaver er, men hvor de Ar- 
bejder, der paatages, kun tjene til formale Øvelser. Atter 

her viser det sig, at det etiske Stadium ingen Selvstæn- 
dighed faar hos Kierkegaard. Al den Etik, han anerkender^ 
er i Virkeligheden religiøs og asketisk. Det eneste Ind- 
hold er den Enkeltes Lydighed mod Gud. Det Etiske 
staar for ham i absolut Modsætning til Alt, hvad der 
kan træde frem og faa Betydning for andre Mennesker 
eller i Historien. Han kunde tænke sig, »at Gud, uden 
at gøre Uret, og uden at fornegte sit Væsen, hvilket er 
Kærlighed, kunde skabe et Menneske, udrustet med Evner 
som ingen Anden, og sætte ham paa et afsides Sted og- 
sige til ham: gennemlev du nu i Anstrengelse som ingen 
Anden det Menneskelige, arbejd, saa det Halve kunde 
være nok til at omskabe en Samtid, men du og jeg vi 
blive ene derom, al din Stræben sJcal slet ingen Betydning 
have for noget andet Menneske, og dog skal du, forstaar 
du, du skal ville det Etiske, og du skal, forstaar du, da 
skal være begejstret, fordi dette er det Højeste«. (Uvi- 
densk. Efterskr. p. 98.) Naar Kierkegaard anklager den. 
sociale og historiske Betragtningsmaade for at statuere 
en ubegribelig Ødselhed i Verden, saa forekommer det 
mig, at han her ødsler nok saa meget med menneskelige 
Kræfter i sin Iver for at hævde den formelle Lydighed^ 
den subjektive Spænding i det Indre, som for ham egent- 
ligt er det Højeste. For at bruge et Billede, jeg allerede 
før har brugt herom (Om Grundlaget for den humane Etik* 
p. 101 f): Kierkegaards Etik realiseres her af de ægyp-^ 
tiske Munke, der tilbragte deres Liv med at vande Stokke, 
de havde plantet i Sandet. Det var en Gerning, der 
absolut intet »Socialt« eller »Verdenshistorisk« havde i 
sig, og hvor der sandeligt var Brug for »Gentagelse« og 
for subjektiv Anspændelse, naar den skulde fortsættes et 
Liv igennem. Hvis Lydighed er det Højeste, ligegyldigt 
hvad den angaar, saa er her det Højeste præsteret. Men 

Ødselhed er det, ti intet realt Gode, intet Formaal op- 
naas derved. 

Den rent subjektive Etik, Kierkegaard tager Ordet 
for, overser, at den enkelte Personlighed netop først ud- 
vikles ved Livet i de virkelige menneskelige Forhold og 
gennem Arbejdet paa Opgaver, der have reel Betydning, 
afset fra den Øvelse, der opnaas ved selve Arbejdet*). 
De sociale etiske Opgaver ere jo alle saadanne, der gaa 
ud paa at fremhjælpe det personlige Liv hos saa Mange 
som muligt; det er ikke Udvorteshed, ikke Eftergivenhed 
for »hvad Tiden fordrer« eller verdenshistorisk Vigtig- 
mageri, men en sund menneskelig Følelse, der vil, at vor 
Gerning skal have mere Betydning end blot at være et 
Øvelsespensum for os. Naar Kierkegaard selv mente, at 
hans 'i>etwTce Betydning« var knyttet til Kategorien den 
Enkelte, mon han da blot mente, at det for ham selv 
havde været gavnligt at beskæftige sig med denne Tanke 
— eller mon han ikke her havde kunnet skrive »historisk 
Betydning« i Stedet for »e^i^A;« Betydning? — Kun Hen- 
sigten med Handlingen kommer det efter Kierkegaard 
an paa; Handlingens Virkninger ere ligegyldige. Etiken 
har kun med Hensigten at gøre, Verdenshistorien med 
Virkningerne. Og Etiken har ikke at bekymre sig om 
Verdenshistorien. (Uvidensk. Efterskr. p. 112.) Men denne 
Sondring mellem Hensigt og Virkning er uholdbar. Det 
maa være Opgaven at forudse saa mange af min Hand- 



*) I min Etik. p. 100 har jeg noget nærmere udviklet dette. Jeg 
tillader mig i det Hele at henvise til Kap. III og Kap. VIII i 
den nævnte Bog, hvor jeg har søgt at udvikle den Grund- 
betragtning, at medens man ved at gaa ud fra Slægtens eller 
Samfundets Begreb, altsaa lægge den sociale Etik til Grund, 
kan begrunde Ideen om den Enkelte, kan man omvendt ved 
at gaa ud fra denne Ide alene ikke begrunde nogen social 
Etik. 

lings Virkninger som muligt, og indtræde de ikke^ eller 
indtræde der helt andre, saa kan det være min Skyld. 
Al Etik beror paa, at det til en vis Grad, i en vis Ud- 
strækning er muligt at forudse vore Handlingers Virk- 
ninger. Og vi opgive (naar vi ikke ere Asketer) saa- 
danne Handlinger, hvis Virkninger ere værdiløse. 

Kierkegaards forcerede Ensidighed paa dette Punkt 
lægger sig for Dagen i, at han kun paa en spottende og 
vrængende Maade kan tale om menneskelige Samlivsfor- 
hold. »Det kan jo«, siger han saaledes et Sted (Uvidensk. 
Efterskr. p. 306), »være meget priseligt for det enkelte 
Individ, at han er Kammer raad, flink Arbejder i Kon- 
toret, første Elsker i det Bestandige, næstendels Virtuos 
paa Fløjte, Fuglekonge, Asyldirektør, ædel Fader med 
Værdighed, kort en Satans Karl, der kan haade — og 
og faa Tid til Alt«. Saa rammende hans Spot er over 
Endeligheden og TJdvortesheden i den menneskelige Travl- 
hed, saa er det dog underligt, at en Forfatter, der vil 
skildre det etiske Stadium som en særlig Livsform, ikke 
har anden Tone at tale om det menneskelige Samliv i 
end denne. Det er misforstaaet Idealisme. Det er en 
romantisk Mangel paa Evne til at finde Idealiteten i det 
tilsyneladende Prosaiske og Dagligdags. Det er ogsaa 
Mangel paa Evne til at finde den Betydning, som For- 
hold og Bestræbelser, der synes lave og komiske i en 
fornem Romantikers Øjne, dog kunne have for Personlig- 
hedens Udvikling. Samtidigt med, at Kierkegaard, under 
Skildiingen af det etiske Stadium, haster fremad mod 
det religiøse Stadium, har han beholdt ikke saa lidt af 
det Æstetiske i sig. I denne Henseende er især følgende 
Dagbogsoptegnelse karakteristisk (Efterladte Papirer. 1849. 
p. 242): »De Aldere, man i Henseende til Idealitet kan 
lære af, ere: Barnet, Ynglingen, den unge Pige, Oldin- 
gen ; — af den virksomme Mand, af den travle Husmoder 

lærer man i denne Henseende ikke, og hvorfor ikke? 
fordi de væsentligen ere beskæftigede med Endelighedens 
Pormaal«. Her viser det sig, at Kierkegaard har glemt 
sin egen Bog om Gentagelsen; han priser jo nu Haabet 
og Erindringen som de eneste Former for Idealitet ; Virke- 
ligheden selv bliver borte for ham. Ti har han Ret i, 
at der altid maa stræbes og virkes af Enkelte , saa er 
det ikke mindre sandt, at der altid maa virkes og arbejdes 
i og paa enkelte , bestemte og derfor endelige Opgaver. 
Her gælder det for Etikeren at have det psykologiske og 
historiske Blik, der kan se det Store i det Smaa, det 
Betydningsfulde i det Uanseelige. Men baade Psykologien 
og Historien betragtes af Kierkegaard som Etikens 
Fjender. 

Endeligt kan jeg ikke holde den Bemærkning tilbage, 
at Kierkegaards absolute Afvisning af al social Etik 
ogsaa hænger sammen med hans konservative Sindelag 
og absolute Respekt for alle Autoriteter. Han, som ved 
en Audients hos Kristian VIII nedlod sig til at sige til 
Kongen: »Deres Majestæts eneste Ulykke er, at Deres 
Visdom og Klogskab er for stor og Landet for lille; det 
er en Ulykke at være Geni i en Købstad« (Efterladte 
Papirer. 1849. p. 19) [ak^ det lille Land kunde meget vel 
have havt Brug for den hele kongelige Visdom — og 
mere til], — han, som i Politibetjentens Stok saa en Af- 
spejling af det absolute Autoritetsprincip, — han mente 
i Grunden, at Alt hvad der angik Samfundet, var det 
Regeringens Sag at sørge for, og at det kun varVigtig- 
mageri og Udvorteshed, naar de Enkelte tænkte derpaa. 
Den Enkelte havde at overlade det Oflfentlige til det selv 
og passe sine egne Privatøvelser i Etik. — Da 1848 kom, 
var det eneste Synspunkt, han havde, at det var en 
absolut Opløsning, og at Danmarks Undergang var nær. 

ikke ved Faren fra Tyskland, som han mente var ind- 
bildt, med ved den politiske Frihed. 

5. Egentligt talt bliver hos Søren Kierkegaard det 
Etiske kun til for i samme Øjeblik at kaldes tilbage. 
Det gaar med det, for at bruge et af hans egne Billeder, 
som med det Barn, der stak Hovedet ind i Verden, men 
strax trak det tilbage igen, da det saa, hvor ond Verden 
var. Det Etiske stiller et ubetinget Ideal, som skal 
bringes ind i Virkeligheden, hvorimod det ikke er dets 
Opgave at bringe Virkeligheden op til Idealet. Det Etiske 
prutter ikke, fastholder sin Fordring (som det er umuligt 
for Mennesket at opfylde) uden »at lade sig forstyrre af 
den Passiar, at det ikke hjælper at fordre det Umulige«. 
Det strander da — og gennem Angeren sker saa Over- 
gangen til det Religiøse. (Begrebet Angest.' p. 9 f.) »Den 
etiske Sfære er en Gennemgangssfære, og derfor er dens 
højeste Udtryk Angeren«. (Stadier paa Livets Vej. p. 447.) 

Etiken staar altsaa fra først af i et rent negativt 
Forhold til Menneskets Kraft og Drift. Den græske Etik, 
der vilde en positiv Udvikling af de menneskelige Kræfter 
og Drifter, anerkender Kierkegaard ikke for en virkelig 
Etik. Og konsekvent: Mulighederne har han jo henvist 
til Psykologien, Virkningerne til Verdenshistorien ; Etiken 
beholder kun Umulighederne tilbage. — Der er derfor ogsaa 
hos Kierkegaard en Tendents til at skyde det Etiske ud 
som særligt Stadium. Det gælder fra først af for Kvin- 
dens Vedkommende; ti da hun mangler Evne til Over- 
vejelse og Beslutning [!!], maa hun strax gaa over fra den 
æstetiske Umiddelbarhed til den religiøse. Men det kom- 
mer egentligt ogsaa til at gælde for Mandens Vedkom- 
mende. »Imellem Poesi og Religiøsitet«, hedder det (Uvi- 
densk. Efterskr. p. 349), »opfører den verdslige Leve- 
visdom sin Vaudeville. Ethvert Individ, der ikke lever 
enten poetisk eller religiøst, er dum«. Her er det etiske 

Stadium elimineret in optima forraa. Kierkegaards Mangel 
paa Evne til at opdage Idealiteten i det virkelige Liv 
viser sig atter her. Det er sikkert, at det Etiske er 
dødsdømt, naar det udelukker det Poetiske. Men der 
gives ogsaa en Livspoesi, som kun opleves og føles under 
selve Arbejdet, kun slaar ud ved Villiens Sammenstød 
med Livets haarde Flint, og som den mellem Æstetik og 
Askese svingende Eneboer ikke kender. Han taler her 
som den Blinde om Farverne. — løvrigt maa endnu be- 
mærkes, at Modsætningen mellem det Poetiske og det 
Religiøse ikke svarer til Modsætningen mellem Kierke- 
gaards æstetiske og religiøse Stadium. Ved at leve 
poetisk maa han forstaa noget Andet end at leve som de 
Æstetikere eller Hedonikere, han har skildret. Dette 
peger hen paa den tidligere paaviste Mangel ved Skil- 
dringen af den æstetiske Livsanskuelse. 

y. Den religiøse Livsanskuelse, 

1. Det er først ved religiøse Forudsætninger, at 
Kierkegaards Etik faar et Indhold, eller maaske snarere 
en Genstand. Det er Forholdet til Gud, det evige, fra 
Mennesket kvalitativt forskellige Væsen, og til den evige 
Salighed, der ved Forholdet til Gud kan vindes af den 
Enkelte, — dette er det, der ligger til Grund for den 
etiske Stræben. Kierkegaard kender derfor ikke egentligt 
det Etiske; han kender kun det Etisk-Religiøse. Dette 
hænger meget nøje sammen med, at det Religiøse for ham 
gaar op i religiøs Etik. Det Dogmatiske forudsætter han 
vel, men det betinger ikke noget særligt Forhold ; Villien 
tages strax i Beslag, og der bliver ingen Tid til Kon- 
templation eller Mystik. Han anerkender heller ikke det 
Religiøse som Trøst — eller rettere, han anerkender kun 
Trøsten i Religionen saaledes, at han strax føjer til: 
denne Trøst medfører en hidtil ukendt Lidelse. 

Ogsaa her kan der — lige som ved den etiske Livs- 
anskuelse — spores en Ændring i Kierkegaards Opfat- 
telse. Tidligere havde han i Skriftet »Frygt og Bæven« 
skildret Forholdet mellem det Etiske og det egentligt 
Religiøse som et Modsætningsforhold, der fremkom ved, 
at der i Kraft af Menneskets personlige Forhold til Gud 
skete et Brud paa den almene etiske Lov. Dette vises 
i en af mægtig Patos baaren Fremstilling ved Abrahams 
Exempel: han er villig til at ofre Isaak paa Guds Bud^ 
skønt den etiske Lov siger: du maa ikke ihjelslaa. Den 
religiøse Tro er den Enkeltes Sag, fordi den Ophævelse 
af det Etiske , som den kan fordre , ikke kan gøres for- 
staaelig for Andre, da den kun betinges og forklares ved 
Individets eget personlige Gudsforhold. Det Etiske er 
derimod det Almene, det, om hvilket der kan være fælles 
Forstaaelse mellem Mennesker. Kierkegaard staar ved 
denne Opfattelse af det Etiske som det Almene her endnu^ 
lige som i >Ænten-Eller« og i »Stadier« Hegel nærmere 
end i den rent filosofiske Redegørelse i »Uvidensk. Efter- 
skrift«, hvor, som tidligere ft*emhævet, »den Enkelte« og 
hans personlige, isolerede Existents bliver et Hovedbegreb 
ogsaa for den etiske Livsanskuelse. Efter Hegel var 
Etiken væsentlig social; det etiske Livs Sfærer vare 
Familie, borgerligt Samfund og Stat, hvor almene Regler 
gælde, og hvor det enkelte Individ kun er Moment. 
Med denne Opfattelse bryder Kierkegaard først af religiøse 
Grunde, for at hævde det personlige Gudsforhold i dets 
absolute Gyldighed; men Bruddet, der er Et med Frem- 
dragelsen af den Enkeltes Begreb , faar tilbagevirkende 
Betydning for Opfattelsen af det Etiske. Den Opfattelse, 
han udvikler i »Uvidensk. Efterskr.« er den, at det Etiske 
først faar sin egentlige Genstand, sit absolute Formaal 
gennem det Religiøse, og at paa den anden Side det 
Religiøse væsentligt er af etisk Art, er et Liv i Stræben^ 

Villen, Handlen. At der maa ske en Overgang fra det 
etiske Stadium til det religiøse Stadium, kommer da nu 
egentligt til at betyde, at al Etik nærmere beset maa 
være religiøs Etik, hvis den skal være Andet end Ud- 
vorteshed og Fortabelse i det Relative. Det viser sig, 
at den Enkelte kun kan hævde sin egen personlige Vir- 
kelighed foimedelst Forholdet til en absolut Person- 
lighed. 

Ved Forholdet til Gud og evig Salighed sættes der 
den Enkelte et absolut Formaal, en absolut Genstand. 
Det Religiøse er forskelligt fra det Etiske ved, at medens 
den Enkelte etisk set kun har med sig selv, sin egen 
Virkelighed at gøre, er han religiøst set uendeligt op- 
tagen af en anden Virkelighed end sin egen. (XJvidensk. 
Efterskr. 245. 247). Men foruden til den absolute Gen- 
stand og det absolute Formaal staar den Enkelte i For- 
hold til en omgivende Endelighedens Verden og en Kreds 
af relative Formaal, som høre hjemme dér. Hvad det 
gælder om, er, at forholde sig absolut, med ubetinget 
Respekt til det absolute Formaal, og at forholde sig relativt 
til de relative Formaal; ti det er jo en Selvmodsigelse 
at forholde sig ubetinget til, sætte Alt ind paa et relativt, 
endeligt Formaal. Men den saaledes stillede Opgave er 
saare vanskelig, da der er et svælgende Dyb mellem det 
absolute Formaal og de relative, og da der tillige er en 
umiddelbar Trang hos Mennesket til at gaa op i (for- 
holde sig absolut til) de relative Formaal. Og dertil 
kommer endnu dette, at Mennesket føler Velbehag og 
Tilfredsstillelse ved at bruge sin egen Kraft: men over 
for Gud og det højeste Formaal er hans Arbejde Intet; 
her gælder det netop at se sig selv i sin Intethed. Løs- 
rivelsen af Villien fra de endelige, i Erfaringens Verden 
givne Formaal og Forhold, det at lære at afdø fra Umid- 
delbarheden kræver en smertelig Anstrengelse, der ikke 

kan anvendes én Gang for alle, men atter og atter maa 
gentages; og naar nu dertil kommer dette, at man — 
trods al Anstrengelse — skal lære at være som var man 
Intet , saa ses , at det religiøse Liv er en Indvielse i 
Lidelse og Selvtilintetgørelse. »Hvad Under, at Jøden 
antog, at Synet af Gud var Døden, og Hedningen, at 
Gudsforholdet var Afsindighedens Begyndelse«. — (Uviden- 
skabelig Efterskr. p. 309 fif. 353. 370 f.) 

Den religiøse Lidelse adskiller sig fra anden Lidelse 
ved, at den ikke er tilfældig, ikke fremkaldt ved ydre 
Aarsager, der ogsaa kunde tænkes fraværende, men er 
nødvendigt bevirket ved selve det religiøse Forholds 
Natur. Forholdet til Gud er Forholdet til et fra Menne- 
sket absolut forskelligt Væsen, der ikke over for Menne- 
sket kan staa som Superlativ eller Ideal — og dog skal 
raade. i hans Indre! Her er en Dobbelthed, der ikke 
kan undværes, men føder stedse ny Smerte, naar den skal 
holdes fast. (Uvidensk. Efterskr. p. 314 f. Kfr. Efter- 
ladte Papirer 1850. p. 216 f ) Det gælder altsaa om det 
Religiøse, som om det Etiske: Opgaven er ikke at ud- 
vikle, forhøje og forædle den menneskelige Natur, ikke 
»at bringe Virkeligheden op i Idealiteten«, men »at bringe 
Idealiteten ind i Virkeligheden« (Begrebet Angest. p. 9), 
at bringe et absolut nyt Element ind i Naturen, — et 
Element, der er lige saa Qendtligt mod Naturen, som det 
Absolute (der fordrer al Kraft) er mod det Relative (der 
dog fordrer nogen Kraft)! Det Absolute er grusomt 
(smlgn. Efterladte Papirer. 1849. p. 44), fordi det 
kræver Alt, 

Det er et helt nyt, mod dets Natur stridende Medium, 
Mennesket skal leve i, naar det indtræder i det religiøse 
Forhold: skønt et endeligt Væsen skal det dog leve i 
det Uendelige og Absolute. Det befinder sig her som en 
Fisk paa Landjorden (Uvidensk. Efterskr. p. 370): det 

er kommen ind i en Verden , hvor der kræves helt andre 
Instinkter end de, der ligge i dets Natur. Det er et 
naturstridigt Liv, det skal føre. — Henrik Ibsens »Brand« 
har her et Billede, der i høj Grad minder om det, Kierke- 
gaard anvender for at skildre den religiøse Existents: 

Jeg tænkte mig en mørkræd Ugle, 

en Fisk med Vandskræk. Lydt jeg lo; 

jeg vilde dem af Sindet smugle, 

men de hang i med Tand og Klo. 

Hvad kom det af det Lattervrid? 

Jo, af den dunkelt følte Splid 

imellem Tingen, som den er, 

og Tingen, som den skulde være, — 

imellem det at maatte bære 

og finde Byrden alt for svær. 

En Fisk med Vandskræk, der dog maa leve i Van- 
det, eller en Fisk (med sin til Liv i Vandet ene passende 
Natur) paa Landjorden — det kommer ud paa Et. Naar 
Brand fortæller, at han som Dreng lo ad denne Tanke, 
da har Kierkegaard ogsaa været opmærksom paa, at der 
i det Misforhold, den Modsigelse, som er ejendommelig 
for det Religiøse, kunde ligge noget Komisk; men han 
mener dog, at det Religiøse er hævet over denne Komik 
ved den bevidste Overtagen af Modsigelsen og af Lidel- 
sen. — 

Lige som Ironien var en Overgangsform til det 
Etiske og kunde tjene til Inkognito for dette, saaledes 
er Humoren en Overgangsform til det Religiøse og 
kan være dettes Inkognito. Humoren ser det Endelige 
i dets Intethed og Ligegyldighed lige over for det Uende- 
lige; men Humoristen behøver ikke selv positivt at have 
et Gudsforhold; han benytter maaske kun Humoren som 
en Form. Den Religiøse benytter Humoren for at skjule 
den inderlige Bevægelse i sit Indre, der aldrig kan lægge 
sig direkte og fuldstændigt for Dagen i nogen positiv 

Høffding: Søren Kierkegaard. S 

Ytring. Han optræder som »den skjulte Inderlighed* 
Ridder« — saa længe indtil det religiøse Forhold for 
ham antager en saadan Energi, at det fordrer ydre Op- 
træden og Brud med Verden. (Uvidenskabelig Efterskr. 
p. 387 ff.) 

2. Ved denne Opfattelse af det Religiøse har Kierke- 
gaard fra første Færd overskaaret Baandet mellem det 
og Menneskenaturen. Det er et Fremmed, der kommer 
ind i Verden og skal tvinges sammen med Naturen uden 
nogensinde at kunne blive Et med den. Han gaar ud 
fra en Ide om Fuldkommenhed , som er dannet uden 
noget som helst Hensyn til den virkelige Menneskenatur. 
For den historiske Opfattelse er derimod de religiøse 
Ideer Anticipationer og Idealisationer af det, der er 
givet i Erfaringen og bevæger sig i Menneskeaanden. 
Under den inderligt og kraftigt bevægede Følelses Ind- 
flydelse former der sig for Fantasi og Tanke Ideer og 
Forbilleder, som formaa at virke tilbage paa den Jord- 
bund, af hvilken de ere fremvoxede. Men bortskærer 
man Muligheden af, at Menneskelivets højeste Idealer 
kunne have udviklet sig af Livet selv, af det ved Livs- 
erfaringerne bevægede Sind, saa bortskærer man egent- 
ligt med det Samme Muligheden af, at Idealerne kunne 
virke paa Naturen. Den kvalitative eller absolute For- 
skel ophæver Muligheden af et positivt Forhold. Religio- 
nernes vældige Magt over Sind og Villie beror paa, at 
de ere de store Skatkamre, i hvilke Menneskeaanden har 
nedlagt nogle af sine inderligste Erfaringer. Men den 
religiøse Stræben modsiger sig selv, naar den i sin Iver 
for at sætte Religionens Genstand saa højt som muligt, 
anbringer et gabende Svælg mellem den og Livet, hvis 
Forbillede den skal være. En Gud, der ikke er Ideal 
og Forbillede, er ingen Gud. Der har derfor ogsaa' sta- 
digt gjort sig etisk-religiøse Betænkeligheder gældende 

ved at gaa ind paa den Paastand, at Guddommens Væsen 
skulde være kvalitativt forskelligt fra det menneskelige. 
(En interessant Diskussion om. dette Spørgsmaal findes i 
Berkeley 's Alciphron. 4. Dialogue. § 16 — 21. Senere 
er det energisk behandlet i Stuart Mill's Examination of 
Sir William Hamilton's philosophy. Smlgn. mit Skrift: 
Den engelske Filosofi i vor Tid. p. 49.) Det er paa 
dette Punkt, hvor den religiøse Lidenskab statuerer den 
absolute Forskel mellem det Guddommelige og det Men- 
neskelige, at Bruddet sker mellem den religiøse og den 
humane Etik: ti en Etik, der begrundes ud fra et fra 
den menneskelige Natur absolut forskelligt Princip, maa 
nødvendigvis — naar den er konsekvent — blive en 
livs- og menneskefjendtlig Lære. Men det er tillige en 
i sig selv modsigende Etik: ti naar det absolute Forhold 
lægger Beslag paa al ELraft, hvorledes kan der da blive 
nogen Kraft tilbage til at leve i de relative Forhold ? *) 
Her indgaar selv den store kvalitative Dialektiker paa 
et Kompromis, et Baade-Og, og kun derved stanser han 
den fuldkomne Selvtilintetgørelse. 

Egentligt var Kierkegaard paa samme Vej som 
Schopenhauer: Vejen til Nirvana. Lige som Schopen- 
hauer midt i det 19. Aarhundredes Kultur erklærede 
Buddhismens Livsfomegtelse for den højeste Sandhed, 
saaledes forkyndte Kierkegaard, der i flere Henseender 
var hans Aandsbeslægtede, den strenge, asketiske Kristen- 
dom for det Højeste — i sidste Instants for det Eneste. 
Det er i etisk og kulturhistorisk Henseende af den alier 

*) Smlgn hvad Brøchner allerede har bemærket herom i sin skarp^ 
sindige Kritik af Kierkegaards Opfattelse. Problemet om Tro 
og Viden. p. 221: „Det absolute Formaal maa, saaledes op- 
fattet som Kierkegaard gør det. optage den hele Menneskeaands 
Kraft, og ikke lade nogen [Kraft] blive til overs til de relative 
Forhold". 

8* 

største Interesse at se to af de ypperst begavede Tæn- 
kere i vor Tid fælde en saadan Dødsdom over al vor 
lovpriste Kulturudvikling. Det tyder paa, at der maa 
være Mangler og Skader ved denne, som vi med letsin- 
dig Optimisme pleje at overse. Hos Leo Tolstoj kommer 
i den nyeste Tid en til Dels beslægtet Tankegang frem; 
dog staar han det Naturlige og Menneskelige nærmere. 

Fra Schopenhauer adskiller Kierkegaard sig ved sin 
etisk-praktiske Tendents. Schopenhauer bøjer sig for det 
asketiske Ideal, men foretrækker selv den intellektuelle 
og æstetiske Villiesbefrielse, Kierkegaard arbejder sig 
stadigt frem for om muligt at blive En af dem, paa hvem 
de højeste Bestemmelser kunde finde Anvendelse. Han 
sætter sin Personlighed ganske anderledes ind, søger den 
praktiske Kamp og Lidelsen som en Ære — og finder 
dem ogsaa. — I sine sidste Aar beskæftigede Kierkegaard 
sig med Studiet af Schopenhauers Skrifter og var meget 
optagen af dem. (Smlgn. Efterladte Papirer. 1854 — 55. 
p. 49 fif. 68 f.) Men hans Anskuelser vare da fuldt ud- 
viklede, og han havde blot at notere Overensstemmelserne 
og Modsætningerne mellem sig og den tyske Tænker. 

3. Den religiøse Livsanskuelse fremtræder i to 
Hovedformer, der ere saa forskellige i do'es Karakter, 
at Overgangen fra den ene til den anden kun er mulig 
ved et Spring, en kvalitativ Forandring. Forskellen mel- 
lem dem bestaar især i det, som er Troens Genstand. 
Den første Form for Religiøsitet (Kierkegaard kalder den 
Religiøsiteten A) forholder sig til det Evige som til Livets 
og Tilværelsens almindelige Baggrund. Den Modsigelse, 
som her fremkalder Lidelse, er da kun den, der er for- 
bunden med, at Evighedsbevidstheden og Forholdet til 
det absolute Formaal skal holdes fast midt i Endelig- 
hedens og Tidens Verden. Den Enkelte føler tillige, jo 
dybere han tager Forholdet, stedse mere den Afstand, i 



To Trin af Religiøsitet. 117 

hvilken han er fra det Højeste, og mærker den Modstand, 
han selv gør imod dette. Ti jo nærmere man kommer det 
Højeste, des mere mærker man sin Afstand fra det! 
Fremskridtet bliver for saa vidt her et Tilbageskridt. 
(Efterl. Papirer. 1850. p. 301 f. Uvidensk. Efterskr. 
p. 422.) Der opstaar en Skyldbevidsthed, som forøger 
den Patos, der er ejendommelig for det religiøse Stand- 
punkt. Men alligevel holder denne Form for Religiøsitet 
sig inden for hvad der er tilgængeligt for det naturlige 
Menneske. Denne Form for Religiøsitet ligger inden for 
»Immanentsen«, forudsætter intet afgørende Brud paa den 
naturlige Verdensorden og er mulig inden for Heden- 
skabet. (Uvidensk. Efterskr. p. 427 ff.) — I »Filosofiske 
Smuler« havde Kierkegaard henvist til Sokrates som Re- 
præsentant for denne Form af Religiøsitet. Det kan 
neppe historisk forsvares. En saadan Livsanskuelse, som 
den, Kierkegaard skildrer under Rubriken Religiøsiteten 
A, forekommer ikke inden for den græske Verden før 
henimod dens Slutning: i Nyplatonismen. Først der 
lægges en saadan afgørende Vægt paa Forholdet til det 
Evige i bestemt Modsætning til alle ydre og menneske- 
lige Formaal. Den græske Verdensanskuelse var en be- 
roliget Harmoni; Livets naturlige Elementer formedes til 
et etisk Kunstværk, men det Hinsidige sattes ikke som 
det højeste eller eneste Formaal, saa dyb en Følelse af 
Livets mørke Sider og af Sanselighedens Modstand mod 
Tankeklarhed og Villiesrenhed der end ofte udtales af 
Digtere og Filosofer. 

Fra denne humane eller immanente Religiøsitet skelnes 
den paradoxe, transscendente Religiøsitet (Religiøsiteten 
B). Her skærpes alle Bestemmelser ved, at Modsigelserne 
blive større. Den Enkelte forholder sig ikke blot til Til- 
værelsens allestedsnærværende evige Grund. Det Evige 
og Guddommelige er fremtraadt i Tiden, i historisk Skik- 

kelse, som et enkelt Menneske, der har lidt og er død. 
Og netop det, at den væsentlige Aabenbaring ikke breder 
sig i Tilværelsen, men er indskrænket til bestemt Tid 
og Sted, udtrykker, at Tilværelsen iøvrigt er aandsfor- 
ladt : Intet har Værd , Intet har afgørende Betydning 
uden denne ene Skikkelse — og paa Forholdet til den, 
til »Gruden i Tiden« kommer Alt an. Troens Genstand 
er Paradoxet i højeste Forstand, det Selvmodsigende, det 
Absurde. (Uvidensk. Efterskr. p. 439.) Kun ad én Vej 
er det muligt at træde i Troens Forhold til det højeste 
Paradox: naar Skyldbevidstheden potentseres til Synds- 
bevidsthed, det vil sige, naar den Enkelte ikke blot op- 
dager i sig en Modstand mod det Evige, men en fuld- 
stændig og selvvillet Ændring i sin Natur. Bevidstheden 
herom fremkaldes og betinges netop ved det guddomme- 
lige Paradox' s Fremtræden: kun ved en Aabenbaring 
kan Mennesket opdage den totale Ændring af sin Natur 
og af Menneskenaturen i det Hele. (Uvidensk. Efterskr. 
p. 449 f) Ved Paradoxet som Troens Genstand og ved 
Syndsbevidstheden som dens Forudsætning er den største 
Fordybelse i Existents, den største Inderlighed og deii 
største Lidelse naat. Det er det Standpunkt, der frem- 
træder i Kristendommen. — 

Som et Moment, der skærper Lidelsen paa det højeste 
religiøse Standpunkt nævner Kierkegaard den Sympatiens 
Smerte, der opstaar ved, at den Enkelte ikke længere 
kan sympatisere med ethvert Menneske som Menneske, 
men væsentligt kun med de Kristne. Sine Nærmeste 
selv maa han maaske hade: »ti er det ikke lige som at 
hade dem , naar han har sin Salighed knyttet til et Vil- 
kaar, som han véd, de ikke antage?« (ib. 451.) — Ikke 
altid har Kierkegaard givet Sympatien Ret til at tale et 
Smertens Ord med. I sine Dagbøger (1844 — 46. p. 171) 
anfører han med Tilslutning en muhammedansk Legende, 

^fter hvilken Adam udbryder: »O, Herre, red kun min 
Sjæl; jeg bekymrer mig hverken om Eva eller Abel«. 
Udsagnet: »Ser til Eder selv« (Markus XIII, 9) fortol- 
ker han i lignende Retning. Og selv hvor han lader 
Sympatiens Smerte komme frem , lader han den dog 
ikke faa Indflydelse paa Troen; han drager ikke som 
•Schleiermacher den Konsekvents, at med denne Sympatiens 
Smerte er ingen evig Salighed mulig. Psykologisk og 
etisk set ligger her maaske den største og mest skrigende, 
for ikke at sige oprørende, af Modsigelserne i den para- 
doxe Religiøsitet. Kierkegaard har nævnt denne Mod- 
sigelse — men han stiller den dog sidst i Rækken. Det 
er en Konsekvents af den Enkeltes Princip : hvad angaar 
det til syvende oy sidst mig, om de Andre ogsaa blive 
salige eller ikke! — 

Den romantisk-spekulative Harmonilære, som allerede 
havde faaet adskillige Grundstød ved de kvalitative Ryk 
mellem Stadierne, strander nu tilsidst fuldstændigt paa 
Paradoxets skarpe og stejle Klippe. — Om Kierkegaards 
Opfattelse af Kristendommen i det Hele, ville vi faa 
Lejlighed til at tale, naar vi komme til hans sidste Op- 
træden. 

c. Maalestokken. 

1. I sin Fremstilling og Vurdering af »Stadierne« 
anvender Eaerkegaard en bestemt Maalestok. Et enkelt 
Sted fremdrager han selv udtiykkeligt denne Maalestok, 
idet han søger at vise, at »alle Existentsopfattelser ran- 
gere i Forhold til Bestemmelsen af Individets dialektiske 
Inderliggørelse« (Uvidensk. Efterskr. p. 439). Men Inder- 
liggørelsen voxer igen med de kvalitative og kvantitative 
Modsætninger eller Modsigelser, som gøre sig gældende 
i Individets Indre. Det er Spændingens Grad, som be- 
stemmer Standpunktets Højde. Det er den stigende 

Spænding, der — uden at dog de højere Spændings- 
grader kunne forstaas som successivt opstaaede af de 
lavere — forer fra Stadium til Stadium, og tilsidst (naar 
der ikke slaas af eller dvaskes) til den paradoxe Religiø- 
sitet, idet Livet uden overnaturlig Hjælp bliver Fortviv- 
lelse. Kierkegaard konstruerer ved Hjælp af denne for- 
melle Maalestok en Række Livstrin, afbrudte ved bestemte 
Knudepunkter. Modsætningsforholdet optræder herved i 
to Former, som successivt ved det Spring, den Krise, der 
bevirker Overgangen fra et Stadium til et andet, og som 
samtidigt inden for et og samme Stadium ved de stridende 
Elementer, der skulle holdes sammen. 

Man vil neppe tage fejl, naar man formoder, at der 
i denne formelle Maalestok haves en Eftervirkning af 
Hegels Metode, der bestod i at drive Tanken frem ved 
stadig Sætten af Modsætninger, som det saa blev Opgaven 
at forsone. Forskellen er, at Kierkegaard ikke tror paa, 
at Modsætningerne udfolde sig af hinanden, og heller 
ikke paa, at deres Forsoning foregaar af sig selv. Han 
stiller derfor Gentagelsens Begreb i Stedet for Mediatio- 
nens. Men han har dog bevaret en Rest af Metoden, 
selv om han anvender den langt forsigtigere. Han kon- 
struerer ved dens Hjælp mulige Standpunkter og ser saa 
efter, om de findes i Vii'keligheden. Mod denne Frem- 
gangsmaade kan i sig selv Intet indvendes ; den betegner 
tvertimod et stort Fremskridt i Forhold til den spekula- 
tive Metode, som ikke skelnede mellem de konstruerede 
Muligheder og de givne Virkeligheder. Men det er selve 
Maalestokkens Berettigelse, der maa spørges om. Af 
Besvarelsen af dette Spørgsmaal afhænger den endelige 
Betydning, som kan tillægges Eaerkegaards etisk-religiøse 
Standpunkt. 

2. Om Springet er tidligere talt. Jeg vender her 
tilbage til det successive Modsætningsforhold for at under- 

Søge, om Kierkegaard har Ret i at tillægge det saa 
afgørende Betydning for det personlige Liv, som han gør. 
En Overgang er for ham altid et Brud. (Uvidensk. 
Efterskr. p. 223 ff.) Om ELriser kan der efter hans 
Opfattelse egentligt ikke være Tale »inden for Imma- 
nentsen«, det vil sige, inden for en Livsanskuelse, der 
antager en naturlig og kontinuerlig Udvikling paa det 
aandelige Omraade. (Efterl. Papirer. 1844 — 46. p. 48.) 
Her har afgjort Eaerkegaards Polemik mod den spekula- 
tive Filosofis glatte Overgange, som kun fuldbyrdedes i 
Fantasien eller paa Papiret, ført ham for vidt. Det Be- 
tydningsfulde i hans Optræden er, at han hævder de 
virkelige Overganges Betydning i Modsætning til de 
tænkte, i hvilke man svælgede, idet man over den histo- 
riske Viden, man havde vundet om forskellige mulige 
Standpunkter, glemte at undersøge, paa hvilket man nu 
selv i Virkeligheden stod. Men Forskellen mellem de 
tænkte og de virkelige Overgange behøver ikke at bestaa 
i, at hine ere kontinuerlige, disse ikke. En Overgang, 
hvorved et for det personlige Liv betydningsfuldt Maal 
naas, kan meget vel foregaa kontinuerligt. Vandet be- 
væger sig dog frem i den strømmende Flod lige saa vel 
som i det nedstyrtende Vandfald, og det er kun for den 
ydre, sanselige Opfattelse, at den sidste Bevægelse har 
mere Realitet end den første. Saa ivrigt Eaerkegaard 
end kæmper for Livet, saa lader han dog her ikke Livet 
komme til dets Ret; han ser ikke de smaa Ting, de 
smaa Tilvæxter, der stille føje sig sammen og uformærkt 
ofte frembringe det, der prises som stort og højt. Kun 
den giver Livet dets Ret, der anerkender, at det har 
mange Veje og Former for sin Udfoldelse. Hvorfor skal 
det indsnevres efter én Metode? Et Ryk, en Styrtning, 
en Krise kan være nødvendig, hvor en Modstand skal 
overvindes, en afgørende Vending foretages. Men selv da 

brydes Kontinuiteten ikke , naar man ser nøjere til. 
Stilheden før Katastrofen (som naar — for at bruge et 
af Kierkegaards prægtigste Billeder — Rovdyret ligger 
ganske stille før det afgørende Spring) betyder netop, at 
der samles Kraft, som udløses i Afgørelsens Øjeblik. 
Saaledes opdæmmes Vandet, for at det, naar Stigbordet 
tages bort, kan styrte med samlet ELraft. Det maa være 
Erkendelsens Opgave paa det aandelige Omraade, som 
overalt, at undersøge, om det tilsyneladende Spring ikke 
kunde forklares som Udløsning af en længe i Stilhed op- 
samlet Energi. Tilbage bliver da den store og betydnings- 
fulde Forskel mellem en saadan aandelig Udvikling, der 
mere ligner den jevnt strømmende Flod, og en saadan, 
der mere ligner Vandfaldets Styrten. Her maa man 
anerkende, hvis mail vil staa paa selve Livets Grund, at 
de indre og ydre Vilkaar ikke ere ens for Alle, hvorfor 
Udviklingen for de Forskellige foregaar paa forskellig 
Maade. En saadan Anerkendelse er egentligt indeholdt 
i Sætningen: Subjektiviteten er Sandheden. Men Kierke- 
gaard har, som allerede paavist, ikke kunnet og ikke 
villet drage denne Sætnings store Konsekventser. 

3. Endnu mere forsynder han sig mod Livet ved at 
gøre Spænding og Lidelse til Kriterier paa et Standpunkts 
Højde. Her gælder noget Lignende som ved Krisen eller 
Springet. Spændingsforholdet kan være nødvendigt for 
Livets Sandhed og Kraft, et Tegn paa, at det ikke skyder 
Opgaver fra sig, som det skal og maa løse. Hver Gang 
et nyt Element, et nyt Forhold træder i Kraft og skal 
optages i Livets Sammenhæng, kan der komme et Spæn- 
dingsforhold, før Optagelsen er lykkedes. Men i sig selv 
er Spændingsforholdet dog Tegn paa en Overgangstil- 
stand, og Maalestokken kan ikke søges i det. Der kan 
være Rigdom og Fylde i Livet, selv om dette magter 
sine Elementer og formaar at hævde sin Enhed; selv om 

Modsætninger gøre sig gældende, kunne de berige uden 
at spalte og smerte. I Bevidsthedens almindelige Natur 
som Syntese, sammenfattende Enhed, ligger det, at ikke 
blot Modsætning, men ogsaa Koncentration maa gøre sig 
gældende saa længe Bevidsthedslivet bestaar. Naar man 
henter Livets Maalestok fra selve Livet, kan man ikke 
ensidigt se det Afgørende i Spændingsforholdet. 

For den humane Etik , der henter Maalestokken fra 
Livet selv, og for hvilken den etiske Udvikling kun kan 
bestaa i en højere, harmonisk Udfoldelse af det Liv, som 
er, er det ikke at drage Idealet og Fordringen ned at 
anerkende, at de maa bestemmes efter den Enkeltes Natur. 
Det, hvortil der trods al Søgen og Vækken ikke findes 
Spirer eller Muligheder i Individets Natur, det kan ikke 
være etisk Lov for ham. (Smlgn. min Afhandling om 
Forholdsloven i Etiken. Etiske Undersøgelser. Kbhvn. 
1891.) Og selv om der hunde vækkes Spænding og Uro; 
saa vilde dette kun være forsvarligt, hvis der var Kræfter 
til Stede til at overvinde Spændingen. Ansvaret ligger 
hos den, der ophæver den trygge Harmoni uden at kunne 
føre frem til en ny Harmoni. Den græske Etik, som 
Kierkegaard ikke vilde anerkende, indeholder i Virkelig- 
heden de Grundtanker, hvormed al Etik, der ikke er 
livsflendtlig , staar og falder. Det etiske Gode er den 
harmoniske Udfoldelse af Livets Kræfter i de enkelte 
Personligheder, hvilken igen fordrer, at der til Veje 
bringes Harmoni mellem de enkelte Personligheders Ud- 
vikling i Forhold til hverandre. 

Men Kierkegaard vil slet ikke give nogen Definition 
af det Gode. Den eneste Maalestok, han kan faa, bliver 
derfor formel og bliver bestemt ved hans religiøse Opfat- 
telse. Hans Konstruktion af Stadierne er (lige som hans 
Erkendelsesteori) bestemt ved det Formaal: at forberede 
den paradoxe Religiøsitet, at skaffe de psykologiske Be- 

tingeiser til Stede for den lidenskabelige Hengivelse til 
det Absurde. Derfor opererer han stadigt med Spændings- 
forhold og lader den stigende Lidelses Piskeslag falde stedse 
voldsommere paa »den Enkeltes« Ryg. Hvad der vilde 
blive at beundre i en saadan Etik, naar den blev reali- 
seret, vilde være den lidenskabelige Energi, den Villies- 
kraft, hvormed der holdes ud trods Spændingen. Men 
saadanne Egenskaber kunne ogsaa lægges for Dagen i 
helt andre Formaals Tjeneste, som naar Guldmageren paa 
sin Vis søger »det Absolute«, som ogsaa her er grusomt, 
aarle og silde, med stigende Lidenskab og Smerte, 
»hadende« og ofrende Hustru og Børn for dets Skyld. 
(Balzac: La recherche de Tabsolu.) Den humane Etiker 
staar over for Asketen, som Kemikeren over for Alkymi- 
sten. Han beundi-er Energien, Udholdenheden, Liden- 
skaben og de mange nye og dybe Tanker, der frem- 
bringes under det ensomme Arbejde ; men han * ønsker 
alle disse ædle Kræfter anvendte i andre Formaals 
Tjeneste. 

4. Den rent formale Betragtningsmaade, som Kierke- 
gaard anvender ved Fremstillingen og Vurderingen af 
Stadierne, fører ham til Konsekventser , han selv gyser 
tilbage for. Dersom Modsigelse og Lidelse var Kende- 
mærkerne paa det Højeste, saa maatte jo, det synes at 
være nødvendigt, det absolute Paradox være det, hvor 
Gud ikke blot blev Menneske, men blev det saaledes, at 
han var ukendelig, fordi han levede ganske som andre 
Mennesker og i de sædvanlige menneskelige Forhold, 
uden at hverken Levevis eller overnaturlige Begivenheder 
og Handlinger henledte Opmærksomheden paa ham! Og 
maatte han ikke tillige være prøvet i det, der forekom 
Eaerkegaard efter egen Erfaring at være den mest kuende 
Lidelse, Tungsindet, den sjælelige Sygdom? Disse Tanker 
ere gaaede gennem Kierkegaards Sind og have faaet 

Udtryk baade i »Filosofiske Smuler« p. 80 og flere Steder 
i Dagbøgerne (1843 og 1849). »Gud hjælpe det stakkels 
Hoved, der har med den Art Tvivl at gøre!«, udbryder 
han. Til dette Udbrud kan svares, at kun store og 
stærke Hoveder, der ud fra de Forudsætninger, de nu én 
Gang have antaget, tænke konsekvent og ikke halvere 
Tankerne, kun de faa med den Art Tvivl at gøre. 

For Ejerkegaard laa Løsningen i en Skelnen mellem 
det absolute Paradox og det guddommelige Paradox. Da 
Gud er Kærlighed, vilde han ikke kunne aabenbare sig 
i Form af det absolute Paradox, der ikke vilde være en 
virkelig Aabenbaring, da Forbindelsen mellem Gud og 
Menneske ikke kunde til Veje bringes. Denne Løsning 
gør her ved Slutningen af Kierkegaards Tankerækker 
samme Virkning, som i Slutningen af »Brand« det Raab, 
der høres gennem Tordenbraget : »Han er deus caritatis!« 
— Denne Appel til Kærligheden tager Grunden bort 
under hele den forudgaaende formale Konstruktion og 
Vurdering af Livets Stadier og peger ud mod en Livets 
Lov, der ikke begynder med at fordre Livets egen Kraft 
og Drift brudt. Dersom den Kærlighed, som her appel- 
leres til, ikke var »kvalitativt, absolut torskellig« fra 
hvad Mennesker kunne kende og forstaa som Kærlighed, 
saa maatte Livets Inderliggørelse og Uddybelse kunne 
naas ad en anden Vej end den, som Kierkegaard anviste. 
Men han giver i hvert Tilfælde ikke hin Appel tilbage- 
virkende Kraft. Tvertimod faa Lidelsen og Disharmonien 
som Livets Love en stedse mere skarp og fremtrædende 
Plads i hans Betragtning. Lidelsen er som en fatalistisk 
Nødvendighed, under hvilken endog den guddommelige 
Villie maa bøje sig, og som — netop fordi Guddommen 
dog opfattes som Kærlighed — kaster sine mørke Skygger 
ind i Evighedens Ly s verden. Det hedder i en Dagbogs- 
optegnelse fra Kierkegaards sidste Aar: »I min Barn- 

dom hørte jeg Meget om, at der var stor Glæde, idel 
Glæde i Himlen; jeg troede det ogsaa, og jeg tænkte mig^ 
Gud salig i idel Glæde. Ak, men jo mere jeg tænker 
derover, kommer jeg snarere til at forestille mig Gud 
siddende i Sorg , [som] den , der mest af Alle véd hvad 
Sorg er«. (Efterladte Papirer. 1854—55. p. 169.) Her 
drager Kierkegaard da den Konsekvents, han i en anden 
Sammenhæng ikke vilde drage. Den menneskelige Sym- 
pati, han ikke vilde lade rokke ved Dogmet om den 
evige Usalighed for Mennesker, er her voxet til at rokke 
ved Dogmet om selve Guddommens Salighed. Naturens 
Stemme lader sig høre selv i den højeste teologiske Ide- 
kreds: en Bekræftelse paa den Sætning, at Teologien er 
Psykologi. Efter Resultaterne af det indre Livs Erfarin- 
ger bestemmes Gudsideens Indhold. 



V. 
SØREN KIERKEGAARD OG KRISTENDOMMEN. 



A. PERSONLIGT GENNEMBRUD. 

1. Hfter den uhyre Produktion, som udfyldte Aarene 
1843 — 46, havde Søren Kierkegaard en Fornemmelse af, 
at han havde faaet udtalt hvad der foreløbigt laa ham 
paa Sinde. »Nii er jeg færdig med Bøgerne«, skrev han 
i sin Dagbog i Sommeren 1847. I selve Aaret 1847 ud- 
kom »Kærlighedens Gerninger«, som hører til hans ypperste 
rent religiøse Skrifter ; men der er i det ikke nye Tanker 
s,{ afgørende Betydning for Forstaaelsen af hans Anskur 
else. Derimod mærkes i Optegnelserne fra dette Aar 
Antydninger af en vigtig og indgribende Ændring i hans 
personlige Liv. Hidtil havde Kristendommen vel for ham 
været det Højeste, og i sine religiøse Taler havde han 
udviklet kristelige Tanker. Men i sin Fremstillen og 
Indskærpen af den kristelige Livsanskuelse havde han 
dog overvejende valgt den indirekte Metode. Han havde 
ladet den hævde af en Pseudonym (Johannes Klimakus) 
der selv erklærede ikke at være Ejisten. Han kunde 
endnu ikke i strengeste Forstand finde, at hans person- 
lige Liv og den kristelige Tro dækkede hinanden. Hvad 
han især havde at kæmpe med. Tungsindet, havde han 

hidtil holdt nede — ikke ved direkte at lade Troens 
Frejdighed bekæmpe det, men ved at aflede det, idet 
Anspændelsen ved Forfattervirksomheden lagde Beslag 
paa al hans Kraft. Saa længe han knnde producere, 
hæmmedes Tungsindet. Vi have ovenfor fremdraget det 
rytmiske Forhold mellem disse to Elementer i hans 
Natur. Men nu følte han Trang til en inderligere, mere 
direkte Opgørelse med den mørke Magt i hans Indre: 
»Jeg føler nu«, skriver han i August 1847, »en Trang 
til i en dybere Forstand at komme til mig selv ved at 
komme nærmere til Gud i Forstaaelsen af mig selv .... 
Mit Tungsind maa jeg se at faa nærmere fat. Det har 
hidtil hvilet dybest i Grunden, og den uhyre Aandsan- 

strengelse har hjulpet til at holde det nede Nu vil 

Gud det anderledes. Der rører sig Noget i mig, som 
tyder paa en Metamorfose Jeg skal derfor nu for- 
holde mig stille, se at komme til mig selv , ret at 

tænke mit Tungsinds Tanke sammen med Gud paa Stedet. 
Paa den Maade maa mit Tungsind hæves, og det Ejiste- 
lige komme mig nærmere«. 

Den Metamorfose, hvis Nærmelse han mærkede, 
synes at være indtraadt for ham paa et bestemt Tids- 
punkt, nemlig i Paasken 1848. Dagbøgerne fra 1848 og 
1849 vise hyppigt tilbage til denne Tid som et afgørende 
Vendepunkt. — »Jeg tror nu paa, at Kristus vil hjelpe 
mig til at sejre over mit Tungsind, og saa bliver jeg 
Præst« , skriver han den 19. April 1848. Hidtil havde 
han forholdt sig i Resignation over for »sit Væsens Grund- 
elendighed«, og Produktionen havde ved sin afledende 
Indflydelse hjulpet ham dertil. Men kort efter hint Gen- 
nembrud skriver han nu: »Nu er jeg ved Troen i dybeste 

Forstand For Gud er Alt muligt; denne Tanke er 

nu i dybeste Forstand mit Løsen, har vundet en Betyd- 
ning for mig, som jeg aldrig havde tænkt mig«. »Nu 

først, nu i mit 34. Aar har jeg maaske lært saa megen 
Afdøethed fra Verden, at der for mig kan være Tale om 
at finde hele mit Liv og hele min Salighed i Troen paa 
Syndernes Forladelse«. (Efterladte Papirer. 1848. p. 61 f. 
388.) 

Hvad han flere Q-ange havde ladet sine Pseudonymer 
ndvikle, om Porskellen mellem Resignation og kristelig 
Tro (se f. Ex. »Gentagelsen« og Skildringen af Forskellen 
mellem »Religiøsiteten A« og »Religiøsitetens« i »Uviden- 
skabelig Efterskrift«), det kunde han først nu genfinde 
og genkende i sit eget personlige Liv, som indre, virkelig 
Erfaring. Hvor træder ikke her Mandens store Ærlighed 
over for sig selv slaaende frem! Og hvor stor en Evne 
har han ikke havt til i Fantasiens og Reflexionens Fonn 
at udvikle Standpunkter og Livsanskuelser i fuld, kon- 
kret Belysning, uden dog at bukke under for Fristelsen 
til at forvexle hvad han paa den Maade kunde konstruere 
med personlig Erfaring! Han er i Sandhed en kritisk 
Filosof, hvis det Kritiske først og fremmest bestaar i en 
skarp Sondring mellem hvad der er Hypotese og Speku- 
lation, og hvad der er given Virkelighed. Neppe har 
Nogen været hans Lige i saadan Kritik inden for den 
subjektive Verden, som var hans Verden. Og hvor for- 
staar man ikke hans Program: at finde Vanskeligheder. 
Ti hvad saa Mange mene let og frejdigt at naa, de sim- 
pleste kristelige Bestemmelser, det krævedes der for hans 
Vedkommende lang Udvikling og anstrengende Arbejde 
for at naa til. Han kunde med Rette sige, at det var 
Bedelighed, han vilde. Han krævede den af sig selv, før 
han krævede den af Andre. 

2. Det kunde nu synes, som om hans olfentlige 
Virksomhed kunde afsluttes, og han kunde trække sig 
tilbage til en Præstegaard paa Landet. Hans økonomiske 
Forhold maatte ogsaa opfordre ham til at opnaa en lønnet 

Høffding: Søren Kierkegaard. 9 

Stilling, da hans Formue om faa Aar vilde være opbrugt. 
Men det personlige Gennembrud førte til en ny, religiøs 
Produktion af mere positiv og tillige polemisk Natur end 
den tidligere. Og der var desuden andre Forhold, der 
gjorde, at han ikke mente at burde stanse sin Forfatter- 
virksomhed. 

Forarget over, at Vittighedsbladet »Korsaren«, som 
Tidgaves af Goldschmidt, spottede og karikerede saa Meget 
og saa Mange, der i hans Øjne ikke fortjente det, medens 
det hyppigt udtalte sig om ham med Beundring og Ær- 
bødighed, fordrede han (i en Artikel i »Fædrelandet«) 
herefter ikke at blive rost, men latterliggjort i dette 
Blad. Fra det Tidspunkt blev han en staaende Figur i 
»Korsaren« med sine tynde Ben og korte Benklæder. 
Da han færdedes meget paa Gaden og var vel kendt, 
forøgedes den offentlige Opmærksomhed derved for ham 
paa en maaske lidet behagelig Maade, som han paa sin 
tungsindige Vis udlagde i alier værste Betydning. Han 
harmedes i sit Inderste over hvad han betragtede som 
en Forhaanelse og tillagde langt større Dimensioner end 
det i Virkeligheden havde. Det smertede ham dybt, at 
de jevne Folk, som han inderligt elskede og saa gerne 
færdedes iblandt, nu — som han troede — betragtede 
ham som en komisk Figur eller maaske endog mistænkte 
ham. Men mest harmedes han over, at de ansete og 
fornemme Mænd i de literære Kredse, der længe lige 
som han havde været forargede over Pressens Uvæsen, 
nu lode ham i Stikken, eller, som han mente, endog ved 
den Behandling, han led, fik Næring for deres Misun- 
delse. Det var, mente han, en ligefrem Nationalforbry- 
delse, der blev begaaet imod ham, og han havde ved hele 
denne Sag faaet et Bevis paa Usselheden for neden og 
Karaktersvagheden for oven. Til Afskyen for »Mængden« 
kom nu Uvillien mod Autoriteterne. Der blev rokket 

ved Noget, der hidtil havde staaet fast for ham. — Naar 
Kierkegaard med Rette i den Maade, paa hvilken By- 
snakken havde travlt med hans Person, saa et Bevis for 
det Smaakøbstadagtige i vore Forhold, saa kan det vist- 
nok ogsaa med Rette siges, at han selv tog denne Sag 
paa en smaakobstadagtig Maade. Det er med en underlig 
Følelse, man i hans Dagbøger ser talrige Blade helligede 
denne Sag. I sin Eneboerstilhed udtrykker han for sig 
selv Harmen over, at man har sagt, at hans ene Buxeben 
er længere end det andet, og denne højst graverende 
Insinuation dementerer han da ogsaa strax — i Dag- 
bogen — som y^Løgn«. — Var ikke Tungsindet og den 
subjektive Expansion, ved hvilken hans Livs smaa Be- 
givenheder potentseres til principielle Afgørelser, maatte 
man kalde hans Maade at tage denne Sag paa smaalig 
og uværdig. Den fik nu ikke ringe Betydning for ham; 
den bidrog til at holde ham tilbage paa sin Post, da han 
ikke vilde, at det skulde se ud, som om han flygtede for 
Folkesnakken. 

Dertil kom den stærke politiske Bevægelse , som i 
hans Øjne medførte en hel Opløsning, og over for hvilken 
Autoriteterne, særligt Biskop Mynster, til hvem han hidtil 
havde set op, optraadte uden tilbørlig Fasthed og Myn- 
dighed, efter hans Mening. Underligt er det at se, hvor 
uberørt han er af Alt hvad der bevægede sig i 1848. I 
Begyndelsen af dette Aar skriver han i Dagbogen: »Og 
saaledes sidder jeg her. Der uden for er Alt i Bevæ- 
gelse, Nationaliteten gennembølger Alle Og nu sidder 

jeg paa et stille Værelse (udskreget vil jeg vel snart 
blive for Ligegyldighed mod Nationens Sag); jeg kender 
kun én Fare, Religiøsitetens«. (Efterladte Papirer. 1848. 
p. 45.) Hvorledes han betragtede de ydre politiske For- 
hold, ses af følgende Ytring fra samme Tid: »Den hele 

Frygt for Tyskland er en Indbildning, en Leg, et nyt 
Forsøg paa at smigi'e Nationalforfængeligheden«. 

Hvad der mægtigst bevægede ham i disse Aar, var 
ikke hvad der foregik i Verden, men hvad der foregik i 
hans Indre. Og det var da ogsaa den væsentligste Grund 
til, at han ikke stansede sin Forfattervirksomhed og trak 
sig tilbage til et stille Liv paa Landet. Det Gennem- 
brud, der var sket i ham i religiøs Henseende, havde 
ladet Kristendommen faa en personlig Virkelighedsbetyd- 
ning for ham, som den hidtil ikke havde havt. Den 
stærkere vakte religiøse Bevidsthed vakte atter en skar- 
pere Kritik af den bestaaende Kristenhed, hvilket flk 
Udtryk i de religiøse Skrifter han forfattede i 1848, i 
en Periode, hvor Uroen i de ydre Forhold og personlige 
Vanskeligheder i økonomisk Henseende paa mange Maader 
pinte ham. Denne »nye Produktion« satte han selv over 
den tidligere. Hovedskrifterne vare »Indøvelse i Kristen- 
dom« og »Sygdommen til Døden«, hvortil endnu kom »Til 
Selvprøvelse« (af hvilket sidste Skrift anden Del først 
blev udgivet længe efter hans Død). I disse Skrifter ud- 
taltes det kristelige Ideal i hele dets Strenghed med en 
skarp Dom over den bestaaende religiøse Tilstand og dens 
Repræsentanter. 

Spørgsmaalet var for ham nu for det Første: skulde 
disse Skrifter udgives, før han søgte kirkelig Ansættelse, 
eller senere? Vilde han ikke umuliggøre sig som Em- 
bedskandidat, hvis han udgav dem før, og vilde det ikke 
være uærligt at udgive dem senere ? — Men dette Spørgs- 
maal druknede snart i et for ham langt større Spørgs- 
maal: Skulde de udgives under hans eget Navn eller 
pseudonymt? Det Første vilde jo betyde, at han selv 
personlig paatog sig at gøre Fyldest for den Forestilling 
om at være Kristen, som blev hævdet i disse Skrifter. 
Og var det ikke hans PUgt? Maatte han nu ikke tage 

alle Konsekventserne ? Hvor vidt hans Overvejelser i 
denne Henseende ere gaaede, kan ses af, at han endog 
har tænkt sig, at han kunde komme til at lide Sandheds- 
vidners sædvanlige Lod, at blive ihj eislagen af Pøbelen 
under hemmelig Medvirken af de Fornemmes Misundelse! 
(Efterladte Papirer. 1849. p. 161 f ) Han undersøgte saa 
i en egen Afhandling (den første af » Tvende etisk-religiøse 
Afhandlinger. Af H. H.«), om et Menneske har Lov til 
at lade andre Mennesker ihjelslaa ham for Sandhedens 
Skyld, og kom til det Resultat, at Sligt kunde kun Gud- 
mennesket og Apostelen have Ret til; et sædvanligt 
Menneske maatte ikke drive Sagen ud i denne Spidse. 
Senere betragtede han den hele Tanke for sit eget Ved- 
kommende som Hypokondri. Men den viser, hvor stærk 
Bølgegangen i hans Sind har været i disse Aar. Især 
er Dagbogen fra 1849 overordentligt interessant i denne 
Henseende. Snart skammer han sig selv ud for sin 
Svaghed, at han ikke vil vove det Yderste, snart for sin 
Stolthed eller for sin Hypokondri, at han mener at være 
stedt i den yderste Prøvelse. Det var den sidste Opfat- 
telse, der vandt Overhaand. Vel opgav han at søge 
kii-kelig Ansættelse (efter at han dog havde søgt Samtale 
med Ministeren og Biskoppen — uden at træffe dem 
hjemme). Men han udgav de nævnte Skrifter pseudonymt, 
idet han denne Gang valgte et Navn (Anticlimacus), der 
skulde udtrykke, at her fi-emstilledes en Opfattelse af det 
Kristelige, der var højere end den, han personligt kunde 
hæfte for, lige som hans tidligere Hovedpseudonym (Jo- 
hannes Climacus) havde betegnet et Standpunkt, der endnu 
ikke naaede det, han selv vedkendte sig. »I Modsæt- 
ning til Climacus, der sagde sig selv ikke at være Kri- 
sten, er Anticlimacus den modsatte Yderlighed: at være 
Kristen i overordentlig Grad — blot jeg selv driver det 
til at være ganske enfoldigt en Kristen«. (Efterladte Pa- 

pirer. 1849. p. 291.) — Det var et »Idéslag«, der var 
leveret i hans Indre. Det var i Virkeligheden en Sand- 
hedsvidnestrid , han her udfægtede med sig selv, længe 
før den store offentlige Sandhedsvidnestrid brød løs. Re- 
sultatet blev: »Jeg tilstaaVy at jeg iJcke er i strengeste 
Forstand et Sandhedsvidne«. (Efterladte Papirer. 1849. 
p. 168.) Her have vi endog selve Ordet brugt i hans 
indre Debat, — det Ord, der da saa ogsaa skurrede hæs- 
ligt i hans Øren, da han senere hørte det brugt om den 
officielle Kristendoms Repræsentanter. — Den ydre Strid 
ses her tydeligt som Fortsættelsen af den indre. Saaledes 
er det stedse, hvor en Strid føres med Myndighed og 
Alvor. — Som en dyb Ydmygelse følte han, hvad der 
var sket: »Jeg vilde i én Forstand saa gerne vove; min 
Fantasi vinker og hidser mig; men jeg skal netop lære 
at være saa god at vove i en lavere Form. Det er ganske 
vist det Fuldendteste og Sandeste, jeg har skrevet; men 
saaledes skal Forholdet ikke være, at jeg skulde være 
den, der næsten dømmende styrter ind paa Andre, — 
nej, jeg skal selv opdrages først ved det Samme; der er 
maaske Ingen, der faar Lov til at ydmyge sig saa dybt 
derunder som jeg, førend jeg faar Lov til at udgive det«. 
(Efterladte Papirer. 1849. p. 405 f.) 

3. Grundtanken i den »nye Produktion« er, at Kri- 
stendommen egentligt er bleven afskaffet ved blot at op- 
fattes som Mildhedens og Trøstens Religion. Man har 
vænnet sig til ikke at forstaa, at den Medlidenhed og 
Kærlighed, der ytrer sig i Kristendommen, er af en helt 
anden Art end hvad Mennesker pleje at forstaa ved disse 
Ord. Dette indskærpes ved en mesterlig Udvikling af, 
hvorledes Kristus maatte tage sig ud i Samtidiges Øjne, 
og hvor betænkelig en Sag det menneskeligt talt kunde 
være at lade sig hjælpe af ham. Paa den strengeste, 
mest skærende Maade gøres det gældende, at der i Kri- 

stendommen er en helt anden Forestilling om Elendighed 
og om Hjælp end den sædvanligt menneskelige. Men 
man mener nu bag efter at have faaet at vide, at Kri- 
stus var Gud, og ved Hjælp af dette tilsnegne Resultat 
tommer man ikke i Samtidighedsforholdet , medens man 
dog tager sig de trøstende og milde Ord til Indtægt. 

Kun Strenghed kan her hjælpe. Den sande Myn- 
dighed har forladt Kirken : »De, som skulde befale, bleve 
fejge; de, som skulde adlyde, bleve frække. Saaledes 
blev Kristendommen afskaffet i Kristenheden — ved Mild- 
lieden. Og nu lever der i den bestaaende Kri- 
stenhed, hvor der rigtignok aldrig er Tale om Strenghed, 
der lever en forkælet, stolt og dog fejg, trodsig og dog 
blødagtig Slægt, der lejlighedsvis hører disse milde Trøste- 
grunde foredragne, men som knap véd, om den vil gøre 
Brug af dem, selv naar Livet smiler skønnest, og som i 
ifødens Stund, naar det ses, at saa milde ere de dog 
egentligen ikke, forarges«. (Indøvelse i Kristendom. 2. Op- 
lag, p. 240. 244.) 

Hvad der i hvert Tilfælde maa fordres af hver 
Enkelt saa vel som* af den bestaaende Kirke, det er Op- 
rigtighed, ved Lidrømmelse af, i hvor stor Afstand man 
befinder sig fra Idealet. Det er dog det Mindste, der 
kan forlanges, at man ikke tilljrvrer sig en Idealitet, man 
<er saare langt fra at besidde. (Kfr. »Moralen« i »Ind- 
øvelse i Kristendom«, p. 75 f.) 

»Det Strengeste skal høres; man skal ikke have Lov 
til aldeles at slaa en Streg over det og ignorere det; 
det skal høres, for at man kan ydmyge sig derunder; 
men det skal ikke forkyndes saaledes, at man grusomt 
vil forcere Menneskene til efter en saa frygtelig Maalestok 
at ville være Aand. Her er min Differents fra Mynster: 
han vil rent have det fortiet. Jeg vil have det sagt, 
er saa for Resten villig til at erklære, at det, naar jeg 

siger det, kun er digterisk, da mit Liv er langt fra saa 
aandeligt. Over Hovedet mener jeg, at det er den etiske 
Respekt, der skal indføres«. (Efterladte Papirer. 1849. 
p. 410.) 

Naar blot Indrømmelsen om Afstanden fra Idealet 
kom fra den bestaaende Kirkes Side, vilde Kierkegaard 
ingen Strid rejse. Det var den personlige Sandhed, han 
fordrede anerkendt; for den kunde han rejse sig tilKamp^ 
selv om han ikke turde staa som selve Idealets For- 
kæmper. — Men Indrømmelsen kom ikke, hvorimod Bi- 
skop Mynster gennem en Mellemmand lod Kierkegaard 
vide, at han i højeste Grad misbilligede »Indøvelse i 
Kristendom«. Et Ord fra M5Tister havde kunnet hindre 
Striden. »Kolliderer jeg med det Bestaaende«, hedder 
det i Dagbøgerne nogle Aar efter, »er det Mynsters Skyld«. 
(Efterladte Papirer. 1851—53. p. 77.) Af Pietet mod den 
gamle Biskop holdt han sig dog tilbage — indtil Udfor- 
dringen kom. 

4. Dog maa det til ret Porstaaelse af Søren Kierke- 
gaards Personlighed ikke glemmes, at der var Andet end 
Mistvivlen om egen Myndighed og Pieteten over for Myn- 
ster, der holdt ham fra at optræde paa skarpeste Maade 
mod den sædvanlige Opfattelse af Kristendommen. Der 
virkede hos ham ogsaa en inderlig Medfølelse med dem^ 
der vilde komme til at lide ved hans Optræden, — de 
Ulykkelige, i hvis Trøst der vilde komme et Skaar, de 
Lykkelige, hvis Glæde han vilde forstyrre. 

»Tilværelsen foranlediger En til at blive opmærksom 
paa de mange, mange mindre begavede, svage, enfoldige 
Mennesker, Kvinder, Børn, Syge og Sorrigfulde o. s. v. 
mellem hvilke man lever. Og siger Tilværelsen saa til 
den Religiøse: kan du mod disse nænne at skrue det 
Religiøse, Salighedens Pris saa højt op som du gør, du Gru- 
somme. Og dersom den Religiøse i Sandhed er den Re- 

ligiøse, og altsaa har Kærlighed, saa gør denne Ind- 
vending et dybt Indtryk paa ham, ham som saa gerne 
vil være hos de Lidende, hvis eneste Trøst og Glæde 
det i Grunden er at trøste de Lidende«. (Efterladte Pa- 
pirer. 1849. p. 44.) — Vel afvises denne Indvending i det 
Følgende med, at den taler den menneskelige Medliden- 
heds Sprog, — at Ki'istus er det Absolute, og at det 
Absolttte er grusomt: end ikke tillader at begrave sin 
Fader. — Men Indvendingen har atter og atter rejst sig 
i Kierkegaards Sind. Nogen Tid efter lyder den saa- 
ledes: »Men nu de Mennesker, den store Mængde af 
Mennesker, som maa anvende deres meste Tid paa at 
fortjene Livets Ophold, i underordnet Gerning: i For- 
holdet til dem vilde det dog være en Grusomhed at skrue 
dem Prisen op. Her bør jo dog menneskeligvis til Veje 
bringes en Trøsten og en Mildhed, netop fordi det i saa- 
danne Mennesker kan være deres Bekymring og denne 
sand i dem, at det just smerter dem ikke at kunne leve 

for noget Højere Nej paa den dannede og velhavende 

Klasse, de om ikke Fornemme, saa dog det fornemme 
Bourgeoisi: der skal der sigtes, der skal Prisen skrues 
op i Salonen«. (Efterladte Papirer. 1849. p. 79 f) — 
Dog ogsaa over for de Lykkelige rejser Medfølelsen sig: 
»Naar jeg skulde forkynde Kristendommen i Sandhed, saa 
skulde jeg altsaa forstyrre hele denne lykkelige Tilvæ- 
relse, som kan finde Sted, hvor man ikke kommer i Be- 
røring med Aand .... Stundom er det mig, som gik jeg 
og bar paa en Forbrydelse ved denne min Viden om 
Kristendom«. (Efterladte Papirer. 1850. p. 161.) Og 
han følte, at af de lykkelige Naturer maatte Strengheden 
føles endnu stærkere end af ham selv, der jo hele sit Liv 
igennem havde været stedt i indre Lidelse: »Jeg lever 
nu en Gang i Tungsindets særskilte Kahyt — men jeg 
tør glæde mig ved at se Andres Glæde .... At være 

sund og stærk, et komplet Menneske, for hvem der for- 
haabentligt ligger et langt Liv — nu, mig forundtes det 
aldrig. Men naar jeg da fra min rædsomme Smerte 
træder ud iblandt de Glade, — jeg mente at turde have 
den vemodige Glæde at best5Tke dem i saaledes at glæde 
sig ved Livet. O, men skal det forkyndes: det at afdø, 
— at det at elskes af Gud er at lide , og det at elske 
Gud at lide, — saa maa jeg jo lige som forstjrrre alle de 
Andre deres Lykke .... Ved denne VansJcelighed ei' jeg 
stanset«, (Efterladte Papirer. 1851—53. p. 284.) 

Disse Udtalelser har jeg anført saa udførligt, fordi 
jeg ikke tror, at man forstaar Søren Kierkegaard, naar 
man ikke faar saa fyldigt et Indtryk som muligt af hele 
den Side i hans Natur, der lægger sig for Dagen gennem 
dem: hans milde, og kærlige Sind. I hans Skrifter kom- 
mer den ikke frem, forekommer det mig, med saadan 
Inderlighed som i hans Opgør med sig selv i sin En- 
somhed. 

5. At den Stansning, Medfølelsen kunde bevirke, 
blot blev foreløbig, kom af, at Kierkegaards hele Op- 
fattelse af Kristendom og Kirke undergik en betydelig 
Skærpelse efter det personlige Gennembrud og under det 
forandrede Forhold til Autoritetenie , som Tidsbegiven- 
hederne havde bevirket. Han fik skarpere Øje paa Svag- 
hederne i det Bestaaende, samtidigt med, at han følte sig 
sikrere i sin Opfattelse af Idealet. 

Hans Overbevisning var det nu, at der var begaaet 
et stort Forræderi fra Menneskenes Side over for Kristen- 
dommen. Den var dem for høj og for streng; — og de 
vilde nok føle sig beslægtede med det Høje og tage dets 
Hjælp og Trøst men for saa billig en Penge som muligt. 
Den første Prutning skete, da man .i Middelalderen be- 
gyndte at betragte dem , der gjorde Alvor af i deres Liv 
at følge Kristus efter, som overordentlige Kristne. »Dér 

brast Meningen i Kristendommen ! « Luther fortsatte hvad 
der saaledes var begyndt. Han bekæmpede Middelalderen 
for meget, brød for tidligt ud af Klosteret. Havde man 
tidligere ensidigt havt Blik for Kristus som Forbillede, 
saa glemte nu Luther Forbilledet for Forsoneren. Han 
slog af paa det Kristelige — uden at gøre det tilstræk- 
keligt kendeligt, at han slog af. »Luther, Luther, Luther, 
du har et stort Ansvar!« Reformationen blev ikke en 
Tilbagevenden til den oprindelige Kristendom, men en 
Modifikation af det Kristelige, Luthers Optræden betegner 
det Menneskeliges Reaktion mod det Kristelige; han har 
opfundet, at Kristendommen væsentligt er til for at be- 
rolige og trøste. Og saa var han et fortumlet Hoved, 
der havde travlt med at afkaste B3rrder, angribe Autori- 
teter, — som nu dette usalige Politiske, at han vilde 
styrte Paven ! — Og dog kan Luther endnu respekteres : 
han kom fra tyve Aars Bodsøvelser og Sjæleangst. Men 
hvor mange Protestanter komme saaledes? Og alligevel 
nivellerer Protestantismen Alt; den er en plebejisk Ret- 
ning, der ikke anerkender Forskellen mellem det Store 
og det Ringe, men — trods al Modsætning i Existentsen — 
føler sig paa lige Linie med Apostle og Sandhedsvidner ! — 
Det var Kierkegaards Anskuelse, at Katolicismen aldrig 
vil kunne synke saa dybt som Protestantismen, da den 
dog i hvert Tilfælde stedse har Repræsentanter for den 
strenge, ideale Opfattelse af Kristendommen at fremvise. 
Protestantismen tærer paa den kristelige Heltetid, Kir- 
kens første 300 Aar, uden at frembringe nye Helte ; men : 
»de 300 Aars møjsommeligt erhvervede Driftskapital, 
den er forbrugt, mine Damer og Herrer; der kan ikke 
med nye Bedrag pines Mere ud deraf«. 

Ja, maaske maa man gaa endnu længere tilbage. 
Misligheden begyndte med selve Kirkens Begyndelse. Ti 
det kunde umuligt hænge rigtigt sammen, naar Apostlene 

paa én Dag gjorde 3000 til Kristne. Der maa i deres 
Glæde og Begejstring være hændet dem noget Menneske, 
ligt; de have glemt hvad Kristendom egentligt var. — 
Og selv i Forbilledets Liv kan der findes Træk, hvor 
han har givet det Menneskelige for Meget, Han gik jo 
til Bryllupsfest i Kana, var her med i Livsglæden og^ 
bestyrkede derved Mennesker i den ! Men det gjorde han 
ogsaa kun ved Begyndelsen af sin offentlige Bane, før 
han havde set, hvor ond Verden var. Senere gik han 
ikke til Bryllup, og hans Apostel, der intet Andet vidste 
end Jesus Kristus og ham korsfæstet, han gik ikke til 
Bryllup. 

Man har gjort Kristendommen for mild og kælen, til 
en Udvej, en Trøst for de værste Tilfælde. Man for- 
taber sig i den »kælne Sludder« om, hvorledes Kristen- 
dommen tiifredsstiller de dybeste Længsler o. s. v. Gud 
er bleven en gammel skikkelig Bedstefader, ikke en Fader, 
der med Strenghed optugter sine Børn. I Julefestens 
Plads i Kirken finder Kierkegaard især et Symbol for 
den forandrede Karakter af Kristenheden. Det er rent 
Hedenskab , man der har optaget. Kristendommen er 
bleven Jule-Jav! 

(En Mængde Udtalelser i Dagbøgerne 1849—55 ligger 
til Grund for dette Resumé. Se ogsaa »Dømmer selv!« 
Anden Række.) 

6. Den Formildelse og Forkælelse, som havde for- 
vansket Kristendommen, udledte Kierkegaard fra — Kvin- 
den, Kvinden, som jo Protestantismen særligt havde 
draget frem ved sin Lovprisning af Ægteskabet og Fa- 
milielivet. Tidligere havde han prist Luthers Ægteskab 
som en heroisk Gerning, der i Samtidens Øjne satte 
Paradoxet: Munkens Giftermaal med Nonnen! Nu mente 
han, at Luther ogsaa her havde været vel rask paa det. 
Det er Kvinden, der gør det umuligt for Manden at leve 

for Aand, for et Dbetinget. Er Manden først forbunden 
med en Kvinde, der gennem at elske Sit og Sine elsker 
sig selv, ja, saa kan Ideen skyde en hvid Pind efter 
ham: Mutters Egoisme holder ham fast! (Efterladte Pa- 
pirer. 1854 — 56. p. 45 ff.) »Kristendommen véd meget 
godt, at med Kvinden og Elskov o. s. v. kommer alt dette 
Svagere og Kælne op i et Menneske, og at, for saa vidt 
Manden ikke selv hitter derpaa, Hustruen ordentligvis 
repræsenterer det med en Ugenerethed, som er yderst farlig 
for Manden, især for den, der skal i strengere Forstand 
tjene Ejdstendommen«. (Indøvelse i Kristendom p. 128.) — 
Kvinden repræsenterer Lysten til Livet; Manden er langt 
mere anlagt paa at være Aand. Kvinden er en Lokke- 
mad — soiii Johannes Forføreren har sagt! (Efterladte 
Papirer. 1854 -55. p. 64.) 

Hvor karakteristisk, at der her fi^a det strengeste reli- 
giøse Standpunkt vises tilbage til det æstetiske : de mødes 
i samme Betragtning fra helt modsatte Sider! Hele den 
etiske Betragtning skydes ud eller behandles som om den 
ikke var til. — Man vil fra Afsnittet om den etiske Livs- 
anskuelse mindes, at denne egentligt ikke var mulig for 
Kvinden, men at hun umiddelbart skulde gaa over fra 
det Poetiske til det Religiøse. Nu føjes den Bestemmelse 
til, at det Religiøse faar hun først ad indirekte Vej 
Adgang til ; ti den i Modsigelser stedte Existents, som er 
den kristelige, kan hun egentligt ikke bære: hun for- 
holder sig til det Religiøse gennem Manden, ved at være 
Vidne til, hvorledes han løfter paa den store Opgave. 
(Efterladte Papirer. 1854 — 55. p. 330). Kierkegaard glæ- 
der sig over at finde Medhold i sin Betragtning af Kvinden 
hos Schopenhauer; han mener ogsaa at kunne støtte sig 
til det nye Testamente. 

Men fra Kvinden og Familien gaar Konsekventsen 
til det Naturinstinkt, som fører til Familiens Dannelse. 

Selve Slægtsforplantningen er af det Onde. Det nye Te- 
stamente forudsætter, at Kristne ikke gifte sig. Og hvor- 
ledes skulde de egentligt kunne gøre det, hvorledes skulde 
de kunne sætte Børn i Verden, naar de vide, at de fødes 
i Synd" og til Elendighed ? Kristendommen vil spærre for 
Slægtsforplantningen, vil ikke have Historiens Personale 
fornyet. Og hvis dette er saa, hvor grundigt har da ikke 
Protestantismen ved sin Lovprisning af Familielivet for- 
vansket Kristendommen! (Efterladte Papirer. 1854 — 55. 
p. 304 ff. 338 fl.) 

Her er da Konsekventsen dragen. Livet erklæres 
for ondt i selve sin Trang og Stræben efter Bestaaen og 
Fornyelse, den Grundtrang, som direkte og indirekte er 
Kilden til al menneskelig Virken. Det gør jo Modstand 
mod det overnaturlige Elements Indplantning — saa maa 
det være raaddent, og Brændejernet stempler da dets 
inderste Marv som fordærvet. Allerede i Afsnittet om 
den religiøse Livsanskuelse saa vi Selvtilintetgørelse blive 
sat som det Højeste. Hvad der nys udvikledes, er egent- 
ligt kun et nøjere Udtryk for samme Tanke. 

7. Naar nu hele denne Betragtning af Kristendom- 
men og af Verden skulde gøres gældende, er det ikke 
vanskeligt at sige, hvorledes Dommen maatte komme til 
at lyde over den bestaaende Kirke. Allerede i Dag- 
bøgerne har Kierkegaard formuleret de to Hovedsætninger^ 
hvorom hans senere oiientlige Polemik kom til at dreje 
sig. Allerede her forekommer den Tanke: »Luther havde 
95 Theses; jeg havde kun én: Kristendommen er ikke 
til«, — og den anden: »Den hele Gudsdyi'kelse er et 
storartet Forsøg i Retning af at holde Gud for Nar, 
skønt man ikke er sig dette bevidst Kan man for- 
svare at deltage i Sligt?« (Efterladte Dagbøger. 1851—53. 
p. 54. 313.) 

Vi have hørt, hvad der en lang Tid holdt ham til- 
hage. Der kom den Situation, i hvilken Intet kunde 
holde ham tilbage fra højt at udtale de Tanker, der vare 
modnede hos ham i Ensomheden. 



B. DET SIDSTE ORD. 

1. Anledningen til Striden var en Prædiken, Mar- 
tensen faa Dage efter Biskop Mynsters Død holdt i Slots- 
kirken, og i hvilken han fremstillede den Afdøde som 
Led af »den hellige Kæde af Sandhedsvidner, der strækker 
sig gennem Tiderne fra Apostlenes Dage« . Denne Udtalelse 
forargede Søren Kierkegaard paa det Dybeste. Han ned- 
skrev strax en kraftig Protest, som han offentliggjorde 
tre Fjerdingaar senere (i »Fædrelandet« den 18. December 
1854), da Martensen lykkeligt og vel var bleven Mynsters 
Eftermand paa Sjællands Bispestol. Den Strid, som her- 
ved vaktes, og til hvilken vor Literatur ikke kender Mage, 
naar henses til Emnets Storhed og til den Lidenskab, 
hvormed den førtes fi^a dens Side, der havde rejst den, 
skal jeg ikke forsøge at skildre i det Enkelte. Den for- 
tjente sin egen Historieskriver, som maatte formaa med 
dramatisk Liv at stille de handlende Personligheder over 
for hverandre, og som kunde gøre Rede for, i hvilken Grad 
den store Anklage, Søren Kierkegaard har rejst mod 
Kristenheden, særligt rammer den danske Statskirke og 
dens Repræsentanter paa hans Tid. Det er et Mellem- 
værende af lignende Art som det mellem Platon og So- 
fisterne og mellem Pascal og Jesuiteme. Kun historisk 
Viden og historisk Kunst kan gøre det op. Her har jeg 
kun med Striden at gøre fra dens almenmenneskelige Side. 
Og aldeles afset fra Stridens Resultat have Kierkegaards 

Stridsskrifter en blivende Interesse, lige saa vel som 
Platons Dialoger og Pascals Lettres å un provincial. 
Neppe vil Nogen kunne fordybe sig i de voldsomme Ind- 
læg fra Kierkegaards Side, uden at de virke paa ham 
som »den Enkelte«. Det vilde være højst forfejlet, om 
man blot læste dem med æstetisk Interesse over den 
kraftige Polemik; der tales vægtige Ord om Forholdet 
mellem Ideal og Selvbedrag, som have Ærinde til Enhver, 
hvor han ellers maatte staa. — Hvad Kierkegaard selv 
angaar, viste han sig som en voldsom Agitator, der intet 
Middel skyede for at give Eftertryk til sine Ord. Det 
var ham om at gøre, at ingen Fordybelse i uvæsentlige 
Omstændigheder og ingen vidtløftig Iver for at finde 
Undskyldninger og Undtagelser skulde bortlede Opmærk- 
somheden ft-a den store Sætning, han vilde slaa fast. 
Han mente tillige, at hans Modstandere jo havde ved- 
kendt sig en absolut Maalestok, og at deres Motiver og 
deres Karakter sete i dens Lys, maatte faa en betænkelig 
jordisk Karakter. Alligevel er det underligt at se denne 
Idealitetens Forkæmper, denne Tankens Ridder lige ved 
Begyndelsen af sin Polemik fremkomme med en Vending 
som den, at Martensens Prædiken om Mynster ogsaa i 
den Forstand kunde kaldes en Erindringstale , som den 
bragte Martensen i Erindring til den ledige Bispestol. 
Og Sidestykker længere hen i Polemiken mangle ikke. 
Hvor der er en saadan Aandsoverlegenhed og en saadan 
Evne til at bruge Satirens og Spottens Vaaben, som her, 
der maa slige Insinuationer i dobbelt Forstand siges ikke 
at være paa deres Plads. Kierkegaards Skjold havde 
været blankere uden dem. — 

2. Sandhedsvidnestriden drejede sig egentligt om en 
af de Hovedtanker, hvorom Kierkegaard hele sit Liv 
havde kredset, om Spørgsmaalet : Kontinuitet eller Brud? 
Baade-Og eller Enten-Eller? Fra den bestaaende Kirkes 

Side hævdedes det, og det laa særligt til Grrund ved 
Martensens Værdsættelse af Mynster, at der var en 
ubrudt Sammenhæng mellem Nutidens kirkelige Repræsen- 
tanter og Apostlene, den nytestamentlige Kristendoms 
Repræsentanter. En hellig Kæde forbandt dem. Og der 
hævdedes tillige en Opfattelse af Ej'istendommen , efter 
hvilken det Kristelige dels havde indgaaet, dels kunde ind- 
gaa Forening med den rent humane Kultur, saaledes at 
^n højere Enhed af begge kunde naas — som man mente 
paa Kristendommens egen Grund. Kristelig Stat, kristeligt 
Familieliv, kristelig Kunst og kristelig Videnskab — det 
var en Række af Begreber, hvis blotte Opstilling er 
karakteristisk for den kirkelige Harmonilære. For 
Kierkegaard betegne disse Begreber lige saa mange 
Sansebedrag og Selvbedrag, lige saa mange Løgne. Han 
hævder Brud paa Sammenhængen mellem den nu bestaa- 
ende Kristenhed og det nye Testamentes Kristendom, 
fordi han hævder, at det Kristelige i det nye Testamentes 
Forstand er »det dybeste, ulægeligste Brud med denne 
Verden«. (S. Kierkegaards Bladartikler, p. 73.) Saa 
lidt som Mynsters Prædiken udtalte det Kristelige i 
denne Betydning eller hidførte et saadant Brud med 
Verden, saa lidt var der Spor deraf i Mynsters Person- 
lighed og Livsførelse. Naar man nu alligevel har hen- 
regnet ham til de rette Sandhedsvidner i kristelig For- 
stand, saa røbede dette i KierJkegaards Øjne en utilladelig 
Begrebsforvirring, og naar man ikke vilde indrømme det, 
-en fræk Forvanskning af Idealet. Det kirkeligt Be- 
staaende kunde, mente han, kun forsvares paa den Maade, 
han havde forsøgt i »Indøvelse i Kristendom«, ved Ind- 
rømmelse af den store Afstand mellem Ideal og Virkelig- 
hed og ved at henfly til den guddommelige Naade, naar 
denne Indrømmelse var sket. Men naar man fra kirkelig 

Side ikke vil gøre denne Indrømmelse, bliver det kirke- 
Høffding: Søren Kierkegaard. 10 

ligt Bestaaende »en fræk Uanstændighed, et Forsøg i 
Retning af at holde Gud for Nar« (Bladartikler, p. 75)^ 
og det bliver nødvendigt at opstille den Thesis, den 
eneste : det nye Testamentes Kristendom er ikke tiL 
(Bladartikler, p. 93. »Fædrelandet« den 28. Marts 1855.) 

— Sammenhængen med det nye Testamente er brudte 
fordi Sammenhængen med »Verden« ikke er brudt: det 
var Kierkegaards Standpunkt i Striden. 

Han vilde ikke lade sig afspise med, at han hævdede 
en strengere Opfattelse af Kristendommen, Mynster og 
Martensen (saa vel soin Grundtvig, hvem han lejlighedsvis 
ogsaa tager med) en mildere. Her er nemlig ikke Tale 
om Strenghed eller Mildhed. Det drejer sig om simpel 
menneskelig Redelighed ved Besvarelsen af det Spørgs- 
maal, om der nu leves paa de Vilkaar, det nye Testa- 
mentes Kristendom forudsætter, eller ikke: »For denne 
Redelighed vil jeg vove. Derimod siger jeg ikke, at det 
er for Kristendommen jeg vover. Antag det, antag, at 
jeg blev ganske bogstaveligt et Offer: jeg blev dog ikke 
et Offer for Kristendommen, men fordi jeg vilde Redelig- 
hed Jeg tør ikke kalde mig en Kristen; men Rede- 
lighed vil jeg, og til den Ende vil jeg vove«. (Blad- 
artikler, p. 103.) 

3. Efterat Striden et halvt Aars Tid (fra December 
1854 til Maj 1855) var bleven ført som en Avisdebat, 
antog den fra Kierkegaards Side en endnu lidenskabe- 
ligere Karakter, idet han nu gennem smaa Flyveskrifter 
henvendte sig til større Kredse med aaben og bestemt 
Opfordring til at afbryde Forbindelsen med Kirken. 
Denne Opfordring formuleredes i et Flyveskrift, der ud- 
kom i Maj 1855 (med Titel: »Dette skal siges; saa være 
det da sagt«) saaledes: 

»Hvo du end er, hvilket dit Liv forresten, min Ven, 

— ved (hvis du ellers deltager i den) at lade være at 

deltage i den offentlige Gudsdyrkelse som den nu er (med 
Paastand paa at være det nye Testamentes Kristendom) 
har du bestandigt én og en stor Synd mindre, du del- 
tager ikke i at holde Gud for Nar ved at kalde det nye 
Testamentes Kristendom hvad der ikke er det nye Testa- 
mentes Kristendom.« 

Derefter fulgte saa i Løbet af Sommeren de ni 
Hefter af »Øjeblikket« (Maj— -Septbr. 1855), med stigende 
Voldsomhed i Angreb og Agitation. — Fra mine Drenge- 
aar erindrer jeg endnu de smaa hvide Hefter og den 
Bevægelse, de fremkaldte i de Voxnes Sind og Tale. 
Først senere skulde jeg selv prøve, hvilket Alvorsbud de 
bragte. — merkegaards Sprog naar her under Tiden en 
Vælde og tillige en skærende Fyndighed, som gør nogle 
af »Øjeblikkene« enestaaende i vort Sprogs Historie. 

Kirken skal bort — der er ikke Andet for; ti den 
ligger Kristendommen ihjel. Den har afskaffet Modsæt- 
ningsforholdet til Verden, Verdens Goder og Verdens 
Opgaver, og dermed har den afskaffet Kristendommen. 
Ved et Oprør, som foretoges ikke i aaben Trods, men 
stille, efter Haanden, i Hykleri, har man faaet noget helt 
Andet ud af Kristendommen end den egentligt er. For- 
vanskningen begyndte tidligt: den begyndte maaske alle- 
rede med Apostlene. Ja, er Kristendommen egentligt 
kommen ind i Verden? Man har ved Hjælp af Dogmerne 
(Forsoningsdogmet tænker Kierkegaard særligt paa) skudt 
.Forbilledet til Side; man har i den oprindelige Kristen- 
doms store Sørgemarsch fundet nogle faa mildt klingende 
Rytmer og har af dem taget Anledning til at komponere 
hele Kristendommen om til en Idyl. (Øjeblikket Nr. 5.) 

Sagen ^r: »Det i det nye Testamentes Forstand at 
være Kristen er, i Retningen op ad, lige saa forskelligt 
fra det at være Menneske, som det at være Menneske i 
Retningen ned ad er forskelligt fra det at være Dyr«. 

10* 

Men ere Menneskene nu til Dags i Stand til en saadan 
aandelig Existents, kunne de endnu føle den egentlige 
religiøse Lidenskab? Der er foregaaet en Svækkelse i 
Karakteren , som væsentligt skyldes Ægteskabet og 
Familielivet. (Øjeblikket Nr. 7.) 

Saa meget er vist: er den nuværende Tilstand i 
Kirken kristelig, saa kan det nye Testamente ikke læn- 
gere være Vejledning for Kristne, ti den Forudsætning, 
det hviler paa : Modsætningsforholdet til Verden, er falden 
bort. (Øjeblikket Nr. 2. p. 27 ; Nr. 4. p. 16.) 

Det hele Spørgsmaal har en vidt rækkende Betyd- 
ning; det er ikke indskrænket til Øjeblikket: »Det er 
ikke noget Efemert, jeg vil, saa lidet som det er noget 
Efemert, jeg har villet, nej, det var og er noget Evigt: 
ved Idealerne mod Sansebedragene«. (Øjeblikket Nr. 1. 
p. 19.) Ti Idealerne skulle forkyndes, hvorledes det saa 
gaar; ellers sejrer Middelmaadigheden (Nr. 9. p. 7). Der 
er jo dog én Vej , som til alle Tider har været Menne- 
skene en Udvej, ad hvilken de have skaffet sig besvær- 
lige Problemer fra Halsen, — den simple: ^Vmr Pjat 
— og dti skal se, alle Vanskeligheder for svindel (n (Nr. 9. 
p. 12.) (Dette sidste Stykke bør Enhver selv læse, som 
vil vide, hvad Søren Kierkegaard vilde, og hvorledes 
han forstod at udtrykke hvad han vilde.) 

4. Kort Tid efter at det sidste Nummer af »Øje- 
blikket« var udkommet, blev Søren Ejerkegaard syg paa 
Gaden, faldt om og blev bragt til Frederiks Hospital. 
Han havde længe været svagelig; han led af et Rygtil- 
fælde, som han udledte fra et Fald i hans Barndom. 
»Jeg kommer her for at dø«, sagde han, da han kom til 
Hospitalet. Efter deres Vidnesbyrd, som saa ham under 
hans sidste Sygeleje, var der en overordentlig Klarhed 
og Fred over ham, og hans Øjne straalede med endnu 

større Glans end før, naar da ikke Smerterne ganske 
overvældede ham. 

Saa mærkeligt Alt her føjede sig sammen! Da hans 
sidste Ord var sagt, — det, til hvilket han lige som 
havde draget Aanden hele sit Liv igennem, og det sidste 
Ord, som han kunde sige, saa var ogsaa hans legemlige 
Kraft brudt. Og samtidigt vare ogsaa hans ydre Existents- 
midler udtømte; kort i Forvejen havde han hævet de 
sidste Penge, han havde. Denne ydre Afslutning var 
som et Symbol paa, at han havde udtømt sin Aands og 
sin Tankes Konsekvents. 

Og nu følte han sig som den, hvis Strid var endt. 
Livet havde jo været én lang Strid for ham. Han havde 
kæmpet redeligt med sig selv, før han kæmpede med 
Andre, og han forlangte af dem kun den samme Rede- 
lighed, som han først havde forlangt af sig selv. -^ Nu 
var denne indre og ydre Strid ved sin Slutning. Som 
man vil erindre, var der efter hans Tro en absolut Mod- 
sætning mellem det Evige og det Menneskelige; kun i 
forbigaaende Inkonsekventser have vi set Skyggerne fra 
dette strække sig over i hint. Og saaledes var det og- 
saa nu hans Tro, at Striden for ham nu vilde blive afløst 
af Freden, som det hedder i nogle Linier af Brorson, 
hvilke han ønskede skulde staa paa hans Grav: 

Det er en liden Tid, 
saa har jeg vunden, 
saa er den hele Strid 
med Et forsvunden. 

I Slutningen af sidste Bind af de »Efterladte Papirer« 
findes nogle interessante Samtaler, han i sine sidste Dage 
havde med sin Ungdomsven Pastor Boesen. Man ser 
deraf, at han ikke fik Nadverens Sakramente, fordi han 
ikke vilde modtage det af nogen Præst, men kun af en 
Lægmand. Han døde den 11. November 1855. 



SLUTNING. 



1. »iiesten er Tavshed!« — dette Hamlets sidste 
Ord var jeg mest tilbøjelig til at ende med efter at have 
fremdraget Søren Kierkegaards sidste Ord. Ti at tage 
Ordet derefter kan synes fordringsftildt. En stor Aands 
sidste Ord om et af Historiens og Livets aller største 
Spørgsmaal kan vel gøre tavs. Men Tavshed har kun 
Værd, naar den betyder, at man tænker, og jeg bryder 
Tavsheden for at sige, hvilke Tanker der — siden jeg først 
kom under Paavirkning af Søren Ejierkegaards »eneste 
Thesis« — have fæstnet sig hos mig. 

Ikke fordi en bestemt Position over for hans sidste 
Ord skulde være nødvendig for at vurdere hans Betyd- 
ning. Hans store Fortjeneste ligger først og fremmest i 
hans vidunderlige Evne til at spørge, til at finde Vanske- 
ligheder, til at saare saaledes, at ikke blot Tankelivet, 
men det personlige Liv i det Hele kommer i inderlig og 
varig Bevægelse hos dem, der fordybe sig i hans Skrifter. 
Og i hans Sætning, at Subjektiviteten er Sandheden, 
ligger, at det er den personlige Inderlighed, den skabe- 
riske Selvvirksomhed, som efter hans og hans Lærer Poul 
Møllers Overbevisning er mulig hos ethvert Menneske, 
hvorpaa Alt kommer an. Ingen overleveret, ude fra 
kommende Kundskab er tilstrækkelig. Kun det er Sand- 

hed for Mennesket, som det selv frembringer eller dog 
^genfrembringer. Denne Sætning er saa stor og rig i sin 
Anvendelse, at den indeslutter Konsekventser , der — 
.som tidligere antydet — gaa videre, end Kierkegaard 
vilde vedkende sig. 

Men for vor egen Skyld maa vi drøfte, om han har 
Eet i, at Menneskeslægten har skulket sig fra Kristen- 
-dommen, af Blødagtighed og i Hykleri har vendt Idealet 
Ryggen. Hvis det var saa, vilde det ikke blot have 
religiøs Betydning. Hvad man end mener om Kristen- 
dommens blivende Betydning — Et er dog klart: det 
vilde være sørgeligt, om Slægten paa en saadan Maade 
havde forladt sin Fortids Idealer. Idealer kan man paa 
«en værdig Maade kun forlade enten ved, at man er 
voxet fra dem, eller ved, at Livsforholdene af andre 
Orunde have ændret sig og kræve nye Forbilleder. Alt- 
5aa af rent humane Grunde maa vi søge, saa godt vi 
kunne, at klare os det store, af Kierkegaard rejste 
Spørgsmaal om Menneskehedens Forhold til det nye 
Testamentes Livsanskuelse. 

2. Kierkegaard bemærker et Sted (Uvidensk. Efter- 
^kr. p. 466), at der i det nye Testamente ikke findes 
Vejledning med Hensyn til de Problemer, der kunne op- 
Ætaa ved, at man fra Barn af er opdragen i Kristendom- 
men. Og i »Øjeblikkene« kommer han ad anden Vej til- 
bage til den Tanke, at det nye Testamente i hvert Til- 
fælde ikke kan være vejledende for den nuværende 
Kristenhed. Hvis man forfølger den Tanke, han her har 
rørt ved, kommer man naturligt til at undersøge, hvilken 
den vigtigste Forskel er mellem de Forudsætninger, der 
betinge den nytestamentlige Livsanskuelse, og dem, der 
nu til Dags raade hos Mennesker, hvis Sind staar 
til at optage saa Meget som muligt af denne Livsan- 
skuelse. Naar man spørger saaledes, vil der især være 

én Omstændighed, der, jo mere man undersøger det nye 
Testamentes Forestillingskreds, vil vise sig at være af 
afgørende Betydning, nemlig den : at det nye Testamente 
helt igennem gaar ud fra, at Historien snart — allerede 
i den dalevende Generations Levetid — vil blive afsluttet 
ved Kristi Genkomst. Tager man ikke denne Omstæn- 
dighed med i Betragtning, forstaar man ikke det nye 
Testamentes Etik. Den danner den stadige Baggrund. 
Himmeriges Rige er nær! — Alle Tings Ende nærmer 
sig! — det er det stadige Omkvæd, som for den Op- 
mærksomme lyder med, selv hvor det ikke gentages ud- 
trykkeligt. Da man saaledes arbejdede med nær Horizont, 
ikke havde noget Udblik til uoverskuelige Udviklings- 
perioder, til en lang Vandring for Slægten, maatte alle 
mere omfattende Bestræbelser, alt egentligt Kulturarbejde, 
alt Samfundsliv blive betydningsløse, lige som Alt maatte 
undgaas, der kunde aflede Opmærksomheden fra det ene, 
store og nære Maal. »Alle Tings Ende nærmer sig; 
værer derfor ædru og vaager«, skriver Apostelen Petrus- 
(1 Pet. IV, 8), og det er med samme Motivering, at 
Paulus raader de Kristne fra at gifte sig og fra at om- 
bytte Trællestanden med den frie Stand (1. Kor. VII). 
Hvad havde den Art Goder og Glæder at sige over for 
den Herlighed, der skulde aabenbares? De kunde kun 
aflede Sind og Tanke, som det nu, da den store Afgørelse 
forestod, netop gjaldt at holde samlet. 

Naar denne Forudsætning falder bort, maa den kriste- 
lige Etik blive helt anderledes stillet. Dens Bud faa en helt 
anden Betydning, naar der arbejdes med flem Horizont, end 
da der arbejdedes med nær Horizont. Uklarhederne i den 
senere Kirkes Stilling til den oprindelige Kristendom finde 
deres simple Forklaring ved, at man ikke tilstrækkeligt 
har agtet denne store Forskel. Då den lange historiske 
Vandring begyndte, ti-ængte Opgaver og Formaal sig frem, 

som man før ikke havde tillagt Værdi. Paa den lange 
Rejse har man andre Fornødenheder end naar man kun 
har et Par Skridt at gaa. Forhold gjorde sig gældende, 
med Hensyn til hvilke det nye Testamente ikke kunde 
indeholde nogen virkelig Vejledning; der udviklede sig 
et selvstændigt Menneskeliv i Familie og Stat, Videnskab 
og Kunst, eller rettere, det Liv, som allerede var udviklet 
paa disse Omraader, maatte nu udfolde sig i den krist- 
nede Verden. Men der kom da Trang til andre For- 
billeder og til en Etik, der kunde tillægge dette Liv en 
positiv Betydning, kunde betragte Livet som en Udvik- 
ling og ikke blot som en Øvelsestid indtil den snarlige 
Afslutning kom. Tidligt begynder man da at forbinde 
den græske Etik med den kristelige, oftest paa rent ud- 
vortes Vis. 

Dersom Ejerkegaard har Ret i sin Sætning, at. det 
nye Testamentes Ejistendom ikke er til, saa ligger For- 
klaringen i, at Forudsætningen for den nytestamentlige 
Etik ikke længer paa samme Maade fylder Sindet. Ti 
at man endnu taler om den yderste Dag i al Ubestemt- 
hed, har i denne Henseende ikke stort at sige; som man 
da ogsaa véd foreløbigt at indrette sig ret hyggeligt. 

Det har interesseret mig i høj Grad at se, at Kierke- 
gaard et enkelt Sted berører dette Punkt. Det hedder i 
en Optegnelse fi-a 1849: 

»Den hele Vanskelighed med, at Kristi Genkomst 
forudsiges som nær forestaaende , og dog endnu ikke er 
indtraadt, forklarer sig ved at gøre opmærksom paa, at 
det er en subjektivt sand Replik. Og saaledes maa ikke 
blot Kristus sige, og dernæst, hvad jo ogsaa er faktisk, 
Apostlene, men saaledes maa enhver sand Kristen sige. 
Det vil sige, det er i den Grad kvalfuldt at være den 
sande Kristen, at det ikke var til at holde ud, hvis man 
ikke bestandigt ventede Kristi Genkomst som forestaaende 

nu. Kvalen, Lidelsen fødet' en nødvendig Illusion .... 
Man er ingen sand Kristen uden i den Pine og Kval 
som det er at være sand Kristen i denne Verden ; og er 
man i den Pine og Kval, saa er denne Illusion en Nød- 
vendighed«. (Efterladte Papirer. 1849. p. 247 f.) 

Denne Fortolkning er fuldstændigt i Konsekvents af 
Kierkegaards hele Opfattelse, og den er tillige den 
eneste, efter hvilken den nytestamentlige Etiks Forud- 
sætning kan holdes oppe. Hvo véd, om der ikke er dem, 
der virkeligt gøre det? Hvis der ere Saadanne, saa have 
de — hvad Kierkegaard ikke har fremhævet — én Mod- 
sigelse mere at bære : Modsigelsen mellem den profeterede 
snare Afslutning og den lange historiske Tid med Alt 
hvad den har bragt. Det er en Skærpelse af Paradoxet, 
som Kierkegaard, hvis han var bleven opmærksom der- 
paa, vilde have kunnet udvikle med Fynd og Klem. — 
Men jeg tror, at han vender det sande Forhold om. Det 
er ikke Spændingen, der fi^a først af har fremkaldt For- 
ventningen; det er Forjættelsen, der har fremkaldt Spæn- 
dingen. »Rigets« Nærhed er en Del af den oprindelige 
kristelige Forkyndelse og ligger til Gh*und ved Vurderingen 
af alle Livets Forhold og Opgaver i det nye Testamente, 
I Forbindelse hermed maa en væsentlig Berigtigelse 
gøres ved Kierkegaards Opfattelse af den oprindelige 
Kristendom. Kristendommen var ikke, som han siger, 
en Sørgemarsch (Øjeblikket Nr. 5. p. 5). Den var en 
Sejrsmarsch. Glæden og Jubelen over den nær fore- 
staaende Herlighed havde langt Overvægten over Følelsen 
af Lidelse. Den oprindelige Kristendom var ikke saa svind- 
sottig, som den i Kierkegaards Fremstilling ofte synes. *) 



*) Det er i denne Henseende karakteristisk, al Kierkegaard ikke 
vil give nogen nærmere Bestemmelse af hvad „Saligheden**, det 
„absolute Formaal** egentligt er. Enhver Beskrivelse af Maalet 
vil i hans Øjne aflede Opmærksomheden fra Vejen, — og »Vejen 

Den levede i store Syner, i stor og levende Forventning 
og fik derved Kraft og Mod til Opofrelser og Anstren- 
gelser, der senere hen, naar de skulde eftergøres under 
helt andre Forudsætninger, fik den spiritualistiske Askeses 
Karakter. Den oprindelige Kristendom er ingenlunde 
spiritualistisk. Spiritualismens Tid kom først, da For- 
ventningen var hørt op, eller dog beroliget. 

De, som kunne gaa ind paa den Opfattelse, jeg her 
har gjort gældende, ville kunne være enige med Kierke- 
gaard i hans Sætning, at det nye Testamentes Kristen- 
dom ikke er til; men de ville ikke forklare den paa 
samme Maade som han. De ville se, at den ændrede 
Stilling til Kristendommen simpelt hen skyldes det Faktum, 
at en lang historisk Udvikling har fundet Sted. Naar 
man nu ikke antager, at Menneskeslægtens Idealer én 
Gang for alle kunne foreskrives den, — hvad der især 
€r umuligt, naar saa afgørende Forudsætninger som den 
nys omtalte kunne ændres fuldstændigt — saa kommer 
man til den Overbevisning, — ikke, at Kristendommens 
Tid er forbi, ti det vil den i en vis Forstand aldrig blive, 
— men at Kristendommens Betydning lige som enhver 
stor Aandsbevægelses Betydning er den, under visse be- 
stemte historiske Vilkaar at have vakt Følelser og Ideer, 
der vel ikke uforandrede kunne holde sig, naar Vilkaarene 
blive andre, men dog kunne indgaa med som væsentlige 
Elementer i den ideale Verden, Menneskeheden aldrig 



er det Afgørende, eUers har vi Æstetik". Om den evige Salig- 
hed vil han derfor ikke sige Andet end, at den er det Gode, der 
naas ved at vove Alt. (Uvidensk. Efterskr. p. 326. 328.) Det 
nye Testamente har ikke denne Betænkelighed. Den begejstrede 
Forventning om Maalets Herlighed og Fylde er her netop ogsaa 
Betingelsen for, at man kommer frem paa Vejen. Se især 
Johannes' Aabenbaring, som i sin fyldige Skildring af „Maalet" 
kun i Grad, ikke i Art skiller sig fra hvad der i de andre ny- 
testamentlige Skrifter ligger til Grund som Forudsætning. 

kan undvære. Kristendommen har gjort Kærlighedenb, 
Inderlighedens og Renhedens Idealer gældende med en 
Følelseskraft, som det ikke er sket før eller siden. Den 
har, om ikke fra først af vakt, saa dog skærpet Følelsen 
for de Lidende og Svage og hævdet de ydre Forskelles 
Ugyldighed over for det fælles Menneskelige (skønt her 
den konfessionelle Forskel tidligt hæmmede). Disse Ele- 
menter tager Slægten med paa sin Vej fremad. En ædel 
Livstype gaar ikke tabt, selv om Betingelserne for dens 
fuldelige Virkeliggørelse falde bort. Den fortsættes som 
Element i det fortsatte Liv, der stedse søger nye Former. 

Den humane Livsanskuelse staar over for Kristen- 
dommen som den staar over for Græciteten. Den græske 
Mandighed, Tankeklarhed og Harmoni kunne vi lige saa 
lidt undvære som den Kærlighed og Inderlighed, der var 
det Største og vil være det Blivende i Kristendommen. 
Af den menneskelige Aand have disse Idealer og Egen- 
skaber udviklet sig under bestemte historiske Betingelser; 
og den samme Menneskeaand tager dem med sig paa sin 
fortsatte Vandring, for saa vidt de kunne frigøres fra 
deres oprindelige Forudsætninger og sammenarbejdes med 
de nye Egenskaber og Forbilleder, som de nye Livsvil- 
kaar gøre nødvendige. Vi tage det Gode, hvor vi kunne 
finde det. (Om de græske og de kristelige Elementer i 
den humane Etik: se min Etik p. 117—119, og om 
Kristendommens etiske Betydning i det Hele se Kap. 
XXXII og XXXIV.) 

3. Denne Livets fortsatte Udvikling, og dets Ret 
og Evne til under de nye Forhold at forme nye Idealer^ 
negtede Kierkegaard paa det Bestemteste. Et helt Arse- 
nal af Haansord havde han til Rede over for en saadan 
Betragtningsmaade, der for ham blev Et med at rette sin 
Overbevisning om det Højeste »efter som Tiden, Publi- 
kum, Profiten kræver«; Ingen formaar som han at kari- 

. kere hvad han forkaster eller — ikke forstaar. Og dog 

,.*er der en aabenbar Selvmodsigelse i hans Opfattelse, som 

•■ hænger nøje sammen med, at han paa én Gang taler 

Subjektivitetens, Personlighedens Sag og fastholder et 

Grundlag af faste Dogmer som absolut Betingelse. 

I sin Erkendelseslære hævder Kierkegaard, at Til- 
værelsen ikke kan udtømmes eller omfattes af Erkendel- 
sen, men at der stedse bliver nyt Arbejde at gøre, — at 
der i Tankens Verden stedse maa voves paa ny. Og i 
hans Opfattelse af den religiøse Tro er det en Hovedting, 
at det Afgørende er Samtidighedsforholdet til det kæm- 
pende og lidende Ideal. Han betegnede det i sine sidste 
Dage som sit Livs Tanke: »hvad du gør i Samtidighed, 
er det Afgørende«. (Øjeblikket Nr. 8. p. 3. 7.) Og tid- 
ligere havde han indskærpet, at verdenshistoriske Figurer 
ikke egne sig til Idealer, fordi de have en Afsluttethed, 
der gør Betragtningen tryg; »Idealiteten kan man ikke 
faa historisk a^roppet«. (Stadier paa Livets Vej. 3. Udg. 
p. 318. 412.) Gøres der Alvor heraf, bliver enhver dog- 
matisk Religion umulig. Ti i Dogmet ligger netop Af- 
slutningen: Dogmet er en Erklæring en Gang for alle 
om Betydningen ^f en historisk Person eller Begivenhed, 
en Fastslaaen af et vundet Resultat. Al positiv eller 
dogmatisk Religion giver i Virkeligheden Idealiteten 
historisk afproppet, — og derfor behøvedes der en Søren 
Kierkegaards uhyre Tankeanstrengelse og store Fremstil- 
lingskunst for igen at drage Samtidighedsforholdets store 
Betydning frem. Al Undervisning i dogmatisk Religion 
er en Undervisning i Facitlister; Regningen er gjort op, 
og det er i høj Grad vanskeligt at foretage Efterregningen 
saaledes, at man ikke benytter sin Viden om Resultatet. 
Slette Romanlæsere kigge bag i Bogen om Udfaldet — 
men gaa derfor glip af den Spænding, som ene giver 
Stemningen under Læsningen en Lighed med Stemningen 

ved en Oplevelse. — Kierkegaard saa selv tilsidst Ulykken . 
i Dogmerne; det var ved deres Hjælp, man havde skudt. 
Forbilledet til Side. (Øjeblikket Nr. 5. p. 9.) 

Samtidig for Alvor kan man kun være med det, der 
ikke er afsluttet, og hvis Resultat ikke foreligger garan- 
teret. Og det gælder kun om selve det virkelige Men- 
neskeliv med dets Foimaal og Opgaver, dets Kamp, dets 
Lyst og dets Smerte. Ejerkegaards Lære om Paradoxet 
indeholder den store Sandhed, som ogsaa — eller: netop 
— den humane Livsanskuelse fuldt ud har Brug for, at 
det Store og Betydningsfulde saa ofte udvikler sig under 
ringe og uanselige Omgivelser. Dets Spirer ere ofte 
vanskelige at opdage og lette at misforstaa. Det gælder 
da om et aabent Øje og en fast Tro paa Værdien af det, 
der maaske langsomt og sent vil kunne arbejde sig frem 
til Anerkendelse. Dommen over os beror især paa vort 
Forhold til de ideale Kræfter, der have ligget i Svøbet 
eller kæmpet for at kunne udfolde sig i vor Tid. En 
dogmatisk Eettesnor kan ikke gives; Idealet kan ikke 
dannes én Gang for alle; det maa forme sig paa ny, 
antage nye Skikkelser, og stiller saa sine Krav til os 
under enhver af disse Skikkelser. 

Saaledes omtrent maa Kierkegaards Lære om Parar 
doxet og om Samtidighedsforholdet lægges til Eette, naar 
den skal have blivende og almindelig Betydning. Saa 
skarpt han som Tænker og Etiker traadte op mod Dog- 
mernes skadelige Virkninger, saa brød han dog ikke med 
Dogmerne; sin ædle Vin kom han paa de gamle Læder- 
flasker. Skal Vinen bevares, maa den hældes i nye Kar. 

4. Ørkesløst vilde det være at gruble over, hvor- 
ledes Søren Ejierkegaard vilde have stillet sig, dersom 
hans Liv var blevet fortsat. Hans Sympati med Katoli- 
cismen paa den ene Side, hans Anerkendelse af frie For- 
skeres (Feuerbachs) Opfattelse af Kristendommen paa dea 

pden Side aabne modsatte Muligheder. Og en ny Mu- 
:hed kommer til, naar vi tænke paa en Udvikling som 
io Tolstoj 's, der frembyder adskillige Ligheder med 
ierkegaards. Det kunde tænkes, at han var vedbleven 
virke som den Enkelte, i Efterfølgelse af »Forbilledet«, 
m med stigende Eingeagt for »Dogmerne«. — Men 
^em kan udtømme Mulighederne for en stor Aands 
'emtidsgang, især en, for hvem »Springet« er en Ynd- 
igstanke? — Og lige saa lidt kunne Mulighederne for 
ins Indflydelse letteligt beregnes. Hovedsageligt har 
in virket som en Strømdeler, har faaet uklare Blandinger 
il at skilles, har skaffet Klarhed i den aandelige Verden. 
Nogle har han ført til at søge inderligere Fordybelse i 
Kristendommen (som de opfatte den), Andre har han i 
[Kraft af den personlige Sandheds Princip ført ud over 
den. Og de indirekte Virkninger og Konsekventser af 
[hans Tanker forgrene sig ud i alle det aandelige Livs 
vigtigste Bevægelser her i Norden i den sidste Menneske-^ 
alder. 

